تبرزيط
'''التبرزيط''' ولا '''لپارازيتيزم''' هي واحد لعالاقة قريبة بينات النواع، فين واحد [[كائن حي|لأورݣانيزم]]، لي هو لپارازيط، كايعيش على السورفاص ولا لداخل د شي أورݣانيزم آخر، لي هو لمضيّف، هادشي لي كايخلّيه يسبب ل لمضيّف واحد النسبة فلانية من الضّر، و كايكون مآضاپطي ب شكل هيكلي على هاد الطريقة د لعيشة.<ref>Poulin, Robert (2007). Evolutionary Ecology of Parasites. Princeton University Press. p. 4–5
</ref> عالم د لحشرات إي. أو. ويلسن خصّل لپارازيطات كا "مفتارسين لي كاياكلو لفريسة ف وحدات قل من واحد".<ref name="Wilson, Edward O. 2014 p. 112">Wilson, Edward O. (2014). The Meaning of Human Existence. W. W. Norton & Company. p. 112.
</ref> لپارازيطات منهم لپروطوزوات (protozoans) وحدانيات لخلية بحال لفاكتورات د لمالاريا، مرض النعاس، و مرض لآميبات (amoebiasis)؛ ل[[حيوان]]ات بحال الدود لخطافي (hookworms)، لݣمل، الناموس، و سحات الليل مصاصين الدم؛ الشومپينيو بحال فݣيع لعسل (honey fungus) و لفاكتورات د الدودة لخاتمية (ringworm)؛ و [[عشبة|النبات]] بحال الدبق (mistletoe)، لحامول (dodder)، و لهالوك (broomrape).
[[فيشي:Cymothoa exigua parassita Lithognathus mormyrus.JPG|تصغير|لپارازيط د لحوت، مساوي الرجلين سيموطوا إيكسيݣوا (cymothoa exigua)، كاياخد بلاصة اللسان د حوت حجري لفك (lithognathus).]]
كاينين ستة د السطراتيجيات لپارازيطيين لكبار ديال ستيغلال لمضيّف لحيواني، لي هوما التخصية لپارازيطية (parasitic castration)، التبرزيط الدايز نيشان (ب شي كونطاكط)، التبرزيط الدايز ب ب لماكلة (منين لپارازيط كايتكال)، التبرزيط الدايز ب حمّال مرضي (vector-transmitted)، الشبه تبرزيط (parasitoidism)، و لميكرو فريس (micropredation)، واحد لمحوْر كبير ف الترتاب هو قدرة لغزو (invasiveness): پارازيط دخلاني (endoparasite) كايعيش وسط لكسدة د لمضيّف؛ پارازيط برّاوي (ectoparasite) كايعيش برّا، ف السورفاص د لمضيّف.

كيف لفريس، التبرزيط نوع من التفاعلات مستهلك–مورد،<ref>Getz, W. M. (2011). "Biomass transformation webs provide a unified approach to consumer-resource modelling". Ecology Letters. 14 (2): 113–124.
</ref> و لكن على لعكس د لمفتارسين، لپارازيطات، من غير شباه لپارازيطات، كايكونو صغر بزاف من لمضيّفين دياولهم، و ماكايقتلوهمش، و دايماً كايعيشو وسط ولا على السورفاص د لمضيّف ل پيريوض مجبدة. لپارازيطات د لحيوانات كايكونو مختصين ب زايد، كل نوع پارازيطي كايعيش على شي نوع حيواني فلاني، و كايتكاتر ب موعدال زرب على لمضيّفين دياولهم. واحد لمتال معروف لي هو التفاعولات بين لمضيّفين [[سنسوليات|السلسوليين]] و الدود الشريطي (السينتا)، لمتقوبات (الدود لفطح)، و دوك لي بينات النواع لي كايسببو لمالاريا بحال لپلازموديوم (plasmodium)، و لبرغوت.

لپارازيطات كاينقصو من الصلاحية (fitness) د لمضيّف ب پاطولوجيا (pathology) لي كاتفاوت من التخصية لپارازيطية ل التعدال د سلوك لمضيّف. لپارازيطات كايزيدو ف الصلاحية ديالهم ب ستيغلال لمضيّفين على قبل لموارد الضاروريين باش يقدرو يبقاو عايشين، ب لماكلة منهم و ب تخدام مضيّفين وساطا (تانويين) باش يعاونوهم ف الدّوزان (transmission) من شي مضيّف موكّد (لولاني) ل مضيّف آخر. وخا التبرزيط ف لغالب كايكون واضح و مافيهش لغموض، هو طرف ف السپيكتروم (spectrum) ديال التفاعولات بينات [[نوع (بيولوجيا)|النواع]]، و لي كايدّرج من الشبه تبرزيط ل لفريس، و من التطوور ل لمقايضة (mutualism)، و ف شي شومپينيوات، كايولّيو صاپروطروفيين (saprotrophic).

لمعرفة لبنادمية على لپارازيطات بحال الدود السطواني (nematodes) و السينتات (tapeworms) متورخة من زمانات [[مصر لقديمة]]، ليونان لقديمة، و روما لقديمة. ف الزمانات لعصريين لبديانيين، آنطوني ڤان ليوْنهوك حضا الجيارديا لمصرانية (giardia intestinalis) ب لميكروسكوپ ديالو ف عام 1681، ف لوقيتة لي فرانتشيسكو ريدي وصف لپارازيطات الدخلانيين و لبرّاويين بحال دود لكبدة لفطح (sheep liver flatworm) و لݣمل.

لپارازيطولوجيا لمعاصرة تطوورات ف لقرن 19. ف التقافة لبنادمية، التبرزيط عندو دلالات سلبيين. هاد الدلالات ستاغلهم دجوناثان سويفت ب شكل ساتيري ف لقصيدة ديالو د 1733 "على الشعر: قصيدة ملحمية" (on poetry: a rhapsody)، ب مقارنة الشوعارا ب لپارازيطات لفوقانيين (hyperparasitical) لي شبهّوم ب لآفات. ف ال[[تعاويد]]، ف الريواية لݣوتيكية د لخلعة د 1897 دراكولا (dracula) د برام سطوكر و ف بزاف من لآضاپطاسيوات دياولها الجايين، بيّنو واحد لپارازيط مصّاص د الدم. لفيلم د 1979 إيليْن (alien) د ريدلي سكوت واحد من شلاّ أعمال د [[تعاويد عيلمي|التعاويد لعلمي]] لي كايورّيو نواع پارازيطيين فضائيين.<ref name="ReferenceA">"The Making of Alien's Chestburster Scene". The Guardian. 13 October 2009
</ref>

== لأصل د لكلمة ==
كلمة پارازيط جات ل ال[[داريجة]] من لكلمة [[لفرانساوية]] پاغازيت (parasite)، لي جات من الشكل د لكلمة اللاتيني پاراسيتوس (parasitus)، لي جات من ليونانية لقديمة پاراسيطوس (παράσιτος)<ref>παράσιτος, Liddell, Henry George; Scott, Robert, A Greek–English Lexicon, on Perseus Digital Library
</ref> لي كاتعني 'لواحد لي كاياكل ف لميدة د واحد آخر' لي ب راسها جات من پارا (παρά)<ref>παρά, Henry George Liddell, Robert Scott, A Greek–English Lexicon, on Perseus Digital Library
</ref> 'حدا' و سيطوس (σῖτος) 'لݣمح، لماكلة'.<ref>σῖτος, Liddell, Henry George; Scott, Robert, A Greek–English Lexicon, on Perseus Digital Library
</ref>

== السطراتيجيات التطووريين ==
=== لكونصيپطات الساسيين ===
[[فيشي:Taenia solium tapeworm scolex with its four suckers and two rows of hooks 5262 lores.jpg|تصغير|الراس (سكوليكس) د الدودة الشريطية، سينتا د لحلوف (taenia solium)، لي هو پارازيط دخلاني عندو مخاطف و شفّاطات باش يلصق ف مضيّفو]]
التبرزيط نوع من لمكافلة (symbiosis)، لي هي واحد التفاعل بيولوجي قريب و مداوم و طويل لمدّة بينات لپارازيط و لمضيّف ديالو. على عكس الساپروطروفات (saprotrophs)، لپارازيطات كاياكلو من مضيّف حي، وخا شي شومپينيوات پارازيطيين، لي يقدرو يكمّلو ف لماكلة د لمضيّفين لي قتلوهم. على عكس لمعايشة (commensalism) و لمقايضة (mutualism)، لعلاقة ف التبرزيط كاتضّر لمضيّف، يا إما ب لماكلة عليه، ولا بحال ف لحالة د لپارازيطات لمصرانيين، كايقصّيو شي نسبة من ماكلتو. حيتاش لپارازيطات كايتفاعلو معا نواع خرين، كايقدرو ب السهولة يخدمو كا حمّالا (vectors) د لمومريضات (pathogens) هادشي لي كايسبب لمرض.<ref name="Parasitology 2010">Overview of Parasitology. Australian Society of Parasitology and Australian Research Council/National Health and Medical Research Council) Research Network for Parasitology. July 2010.
</ref><ref>Suzuki, Sayaki U.; Sasaki, Akira (2019). "Ecological and Evolutionary Stabilities of Biotrophism, Necrotrophism, and Saprotrophism" (PDF). The American Naturalist. 194 (1): 90–103.
</ref><ref>Rozsa, L.; Garay, J. (2023). "Definitions of parasitism, considering its potentially opposing effects at different levels of hierarchical organization". Parasitology. 150 (9): 761–768.
</ref> لفريس كا تعريف ماكايتعتابرش مقايضة، حيت التفاعول كايكون قصير، و لكن عالم لحشرات إي. أو. ويلسن خصّل لپارازيطات ب صيفتهم "مفتارسين لي كاياكلو لفريسة ف وحدات قل من واحد".<ref name="Wilson, Edward O. 2014 p. 112"/>

و ف هاد النطاق كاينين بزاف د السطراتيجيات لي يقدرو يكونو. الطاكسونوميستات كايكلاصيو لپارازيطات ف واحد التشكيلة ديال الشيمات لمدّاخلين، هادشي مبازي على التفاعولات معا مضيّفينهم و على الدورات د حياتهم، لي شي مرّات كايكونو معقدين بزاف. لپارازيط لملزوم (obligate parasite) كايعوّل ب لكامل على لمضيّف باش يكمّل الدورة د حياتو، ف لوقيتة لي لپارازيط لماملزومش (facultative parasite) ماكايعوّلش على هادشي. دورات لحياة د لپارازيط لي كاتشمل غير مضيّف واحد كاتسمى "ديريكت"؛ ف لوقيتة لي كاتسمى "ماشي ديريكت" عند هادوك لي ب مضيّف موكّد (فين لپارازيط كايتكاتر ب شكل جنسي) و ب شي وسيط مضيّف علاقل.<ref>"A Classification of Animal-Parasitic Nematodes". plpnemweb.ucdavis.edu
</ref><ref>Garcia, L. S. (1999). "Classification of Human Parasites, Vectors, and Similar Organisms". Clinical Infectious Diseases. 29 (4): 734–746.
</ref> پارازيط دخلاني (endoparasite) كايعيش وسط لكسدة د لمضيّف؛ پارازيط برّاوي (ectoparasite) كايعيش برّا، فوق كسدة لمضيّف على السورفاص ديالو.<ref name="Parasitology 2010"/> لپارازيطات لمتوسطين (Mesoparasites)–بحال شي مجدافيات الرجلين (copepods)، كايدخلو من شي فتحة ف كسدة لمضيّف و كايبقاو مغروسين تما ب شكل جزئي.<ref>Vecchione, Anna; Aznar, Francisco Javier (2008). "The mesoparasitic copepod Pennella balaenopterae and its significance as a visible indicator of health status in dolphins (Delphinidae): a review" (PDF). Journal of Marine Animals and Their Ecology. 7 (1): 4–11.
</ref> شي پارازيطات يمكن ليهم يكونو عامّيين (generalists)، ب لماكلة على قاعدة عريضة من لمضيّفين، و لايني بزاف د لپارازيطات، و لغالبية ف لپروطوزات و الدود لپارازيطي (helminths) لي كايبرزطو لحيوانات كايكونو مختصين (specialists) و مقرونين ب لمضيّف ب شكل شديد.<ref name="Parasitology 2010"/> واحد لقسم بدياني ديال لپارازيطات ساسي و وضيفي لي كايفرّز لميكروپارازيطات (microparasites) و لماكروپارازيطات (macroparasites). عند كل واحد فيهم واحد لموضيل ماطيماتيك محطوط على قبل باش يحلل تحركات النسمة د لݣروپات مضيّف–پارازيط.<ref name="Poulin, Robert 2011">Poulin, Robert (2011). Rollinson, D.; Hay, S. I. (eds.). "The Many Roads to Parasitism: A Tale of Convergence". Advances in Parasitology. 74. Academic Press: 27–28.
</ref> لميكروؤرݣانيزمات و لڤيروسات لي كايمكن ليهم يتكاترو و يكمّلو الدورة د حياتهم ف الداخل د لمضيّف معروفين ب صيفتهم ميكروپارازيطات. أما لماكروپارازيطات واحد لكائنات حيّين معددين لخلية لي كايتكاترو و كايكمّلو الدورة د حياتهم برّا لمضيّف ولا على لكسدة د لمضيّف.<ref name="Poulin, Robert 2011"/><ref>"Parasitism
|The Encyclopedia of Ecology and Environmental Management". Blackwell Science
</ref>

لغالبية د لأفكار على نواع التبرزيط تحطّو على لپارازيطات لحيوانيين لأرضيين، بحال الدود لپارازيطي. أما لپارازيطات لي كاينين ف بيئات خرين و معا مضيّفين خرين ف لغالب عندهم سطراتيجيات مشابهين. كا متال، لانݣيلة فطحة النيف (snubnosed eel) ف لغالب پارازيط ماملزومش (نص پارازيطي) لي كايحفر و ياكل ب شكل نتيهازي لحوت لمريض و لميّت.<ref>Caira, J. N.; Benz, G. W.; Borucinska, J.; Kohler, N. E. (1997). "Pugnose eels, Simenchelys parasiticus (Synaphobranchidae) from the heart of a shortfin mako, Isurus oxyrinchus (Lamnidae)". Environmental Biology of Fishes. 49 (1): 139–144.
</ref> لحشرات وكالين النبات بحال لحشرات لقشريين (scale insects)، ݣمل النبات (aphids)، و ليرقات (caterpillars) كايشبهو ب شكل قريب ل لپارازيطات لبرّاويين، كايهجمو على نبتات كبر منهم بزاف؛ كايخدمو كا حمّالا د لباكتيريا، الشومپينيو و لڤيروسات لي كايسسبو مراض النبات. و مادام لحشرات لقشريين النتوات ماكايقدروش يتحركو، هوما پارازيطات ملزومين، كايبقاو ملاصقين معا لمضيّفين دياولهم ب شكل دايم.<ref name="Poulin, Robert 2011"/>

لمدخولات لحسّيين لي كايوضّف لپارازيط باش يعرف و يقرّب ل شي مضيّف محتامل كايعييطو ليهم "سينيالات لمضيّف". بحال هاد السينيالات يقدرو يجمعو متلاً، لڤيبراسيو،<ref>Lawrence, P. O. (1981). "Host vibration—a cue to host location by the parasite, Biosteres longicaudatus". Oecologia. 48 (2): 249–251.
</ref> ديوكسيد لكاربون لمزفور، روايح الجلد، السينياتورات الشوفيين و ديال السخونية، و لفزوݣية.<ref>Cardé, R. T. (2015). "Multi-cue integration: how female mosquitoes locate a human host". Current Biology. 25 (18): R793–R795.
</ref> النباتات لپارازيطيين كايقدرو يخدّمو الضو، لفيزيوكيميا د لمضيّف، و لمواد الطايرين (volatiles) باش يعرفو لمضيّفين لمحتاملين.<ref>Randle, C. P.; Cannon, B. C.; Faust, A. L.; et al. (2018). "Host Cues Mediate Growth and Establishment of Oak Mistletoe (Phoradendron leucarpum, Viscaceae), an Aerial Parasitic Plant". Castanea. 83 (2): 249–262.
</ref>

=== السطراتيجيات لكبار ===
كاينين ستة د السطراتيجيات لپارازيطيين لكبار، لي هوما التخصية لپارازيطية؛ التبرزيط الدّايز نيشان؛ التبرزيط الدّايز ب لماكلة؛ التبرزيط الدّايز ب حمّال؛ الشبه تبرزيط؛ و لميكرو فريس. هادشي كايطّبق على لپارازيطات لي مضيّفينهم حيوانات و حتى لي مضيّفينهم نبتات.<ref name="Poulin, Robert 2011"/><ref name="Poulin, Robert 2015">Poulin, Robert; Randhawa, Haseeb S. (February 2015). "Evolution of parasitism along convergent lines: from ecology to genomics". Parasitology. 142 (Suppl 1): S6–S15.
</ref> هاد السطراتيجيات كايمتّلو دروات آضاپتيڤ (adaptive peaks)؛ السطراتيجيات لوسيطين يقدرو يكونو، و لايني لكائنات لحيين ف بزاف د لݣروپات لمبدلين بقاو مكمّلين ف التطوور التقاربي ف هاد السطراتيجيات الستة، لي تابتين ب شكل تطووري.<ref name="Poulin, Robert 2015"/>

نقدرو ناخدو واحد الشوفة عامة على لأوپسيوات التطووريين ب لخودان ف لبال ربعة د لاسئيلة مفتاحيين: التأتير على الصلاحية (fitness) ديال لمضيّف د لپارازيط؛ عدد لمضيّفين لي عند لپارازيطات على حساب لمرحالة لعمرية ديالهم؛ واش لمضيّف محروم من لمكاترة؛ ولا واش التأتير كايعوّل على لكتافة (عدد لپارازيطات ف لمضيّف لواحد). من هاد التحليل، السطراتيجيات التطووريين لكبار ديال التبرزيط كايبانو، هوما و لفريس (predation).<ref name="Lafferty, K. D. 2002">Lafferty, K. D.; Kuris, A. M. (2002). "Trophic strategies, animal diversity and body size" (PDF). Trends in Ecology and Evolution. 17 (11): 507–513.
</ref>
==== التخصية لپارازيطية ====

[[فيشي:Sacculina carcini.jpg|تصغير|لخصّاي لپارازيطي ساكّولينا كارسيني (sacculina carcini) (مأطّر ف التصويرة)، ملاصق معا مضيّفو لعقريشة الطايرة (Liocarcinus holsatus)]]
لخصّايا لپارازيطيين (parasitic castrators) كايهلكو ب شكل كامل ولا جزئي لقدرة د مضيّفينهم على لمكاترة الجنسية، ب تحراف لينيرجي لي كاتكون غادية ل جيهة لمكاترة ل جيهة النمو د لمضيّف و لپارازيط، شي مرّات هادشي كايسبب ل لمضيّف التعمليق (gigantism). السيسطيمات لخرين د لمضيّف كايبقاو ماممسوسينش، هادشي لي كايخلّيه يبقى عايش و يديّم لپارزيط.<ref name="Poulin, Robert 2015"/><ref name="Poulin, Robert 2007 p. 111">Poulin, Robert (2007). Evolutionary Ecology of Parasites. Princeton University Press. p. 111
</ref> لقشريات لپارازيطيين كيف بحال هادوك لي ف ݣنس لبرناقل (barnacle) لمختص، ساكولينا (sacculina) كايسببو ب الضبط لهليك د غدد لمكاترة ديال بزاف د النواع<ref>Elumalai, V.; Viswanathan, C.; Pravinkumar, M.; Raffi, S. M. (2013). "Infestation of parasitic barnacle Sacculina spp. in commercial marine crabs". Journal of Parasitic Diseases. 38 (3): 337–339.
</ref> من لعقريشات لمضيّفين. ف لحالة د ساكولينا، تدهورو لفويلات (testes) د كتر من التلتين د لعقريشات لي مضيّفينهم، ب شكل كافي عند الدكور باش يطورو خصايل جنسيين تانووين د النتوات بحال، كروش عرْض، مقابط صغْر و الزوايد لي كايشدّو لبيض. بزاف د النواع من الدود لپارازيطي كايخصيو مضيّفينهم (بحال لحشرات و لغلال). هادشي يقدر يطرا نيشان، يامّا ب شكل ميكانيكي ب لماكلة على لغدد د لمكاترة، ولا ب فريز واحد لمادة كيماوية لي كاتهلك لخلايا د لمكاترة؛ ولا يقدر يطرا ب شكل ماشي نيشان، يامّا ب فريز واحد لهورمون ولا ب تحراف التقاوت (nutrients). متلاّ، لمتقوب (trematode) زووݣونوس لاسيوس (zoogonus lasius) لي السپوروسيستات (sporocysts) دياولو بلا فم، كايخصي لغلال لبحري لمدّي طريتيا أوبصوليطا (Tritia obsoleta) ب شكل كيماوي، ب التطوور ف لغدد دياولو د لمكاترة و من بعد كايقتل لخلايا دياولو د لمكاترة.<ref name="Poulin, Robert 2007 p. 111"/><ref>Cheng, Thomas C. (2012). General Parasitology. Elsevier Science. pp. 13–15.
</ref>

==== التبرزيط الدايز نيشان ====

[[فيشي:Male human head louse.jpg|تصغير|ݣملة الراس د بنادم، پارازيط برّاوي ملزوم، لي كايدوز نيشان]]
لپارازيطات الدايزين نيشان (Directly transmitted) ماكايحتاجوش شي حمّال باش يوصلو ل لمضيّفين، منهم لپارازيطات د السلسوليات لأرضيين بحال لݣمل و السوس (mites)؛ لپارازيطات لبحريين بحال مجدافيات الرجلين (copepods) و ݣمل لبالين لي من مدوبلات الرجلين (cyamid amphipods)؛ وحدانيات لمضيّف (monogeneans)؛ و بزاف النواع من الدود السطواني؛ الشومپينيو، لپروطوزوات، لباكتيريا، و لڤيروسات. سوا كانو پارازيطات دخلانيين ولا پارازيطات براويين، ب جوج كايكون عندهم نوع مضيّف فرّادي. و ف وسط هاد نوع د لمضيّفين، لغالبية د لفراد كايكونو نقيين ولا شبه نيين من لپارازيطات، ف لوقيتة لي غير واحد لاقلية لي كاتكون هازة معاها عدد كبير من لپارازيطات، هادشي معروف ب سمية التوزيع لمجمّع (aggregated distribution).<ref name="Poulin, Robert 2015"/>

==== التبرزيط الدايز ب لماكلة ====

[[فيشي:Clonorchis sinensis 2.png|تصغير|كلونورتشيس سينينسيس (clonorchis sinensis)، متقبة لكبدة الشينوية، كاتدّوز ب لماكلة]]
لپارازيطات الدايزين ب لماكلة (Trophically-transmitted ) كايدوزو منين كايتكالو من لمضيّف. كايشملو لمتقوبات (كاملين من غير الشيسطومات [schistosomes])، السينتات، مشوكات الراس (acanthocephalans)، لخمساوات (pentastomids)، و بزاف النواع من الدود السطواني، و لپروطوزات بحال الطوكسوپلازما (Toxoplasma).<ref name="Poulin, Robert 2015"/> عندهم دورات د لحياة معقدين كايشملو مضيّفين من جوج نواع ولا كتر. ف لمراحل ديالهم لبديانيين كايقيصو شي مضيّف وسيط و ف لغالب كايتقوقعو ف كيس ميكروبي (microbial cyst) وسطو. منين لحيوان لي هو هو لمضيّف لوسيط كايتكال من لمفتارس لي هو لمضيّف لموكّد، لپارازيط كاينجى من عمليات لهضيم و كايولي بالغ؛ شي وحدين كايعيشو ب صيفتهم پارازيطات مصرانيين. بزاف من لپارازيطات الدايزين ب لماكلة كايعدّلو السلوك د مضيّفينهم لوساطا، هادشي لي كايزيد ف حتيمال ياكلهم شي مفتارس. بحال لپارازيطات الدايزين نيشان، التوزيع د لپارازيطات الدايزين ب لماكلة بينات لفراد لمضيّفين كايكون موزع ب شكل مجمّع (aggregated).<ref name="Poulin, Robert 2015"/> لعدوى لمرافقة (Coinfection) من بزاف د لپارازيطات كاتكون شايعة.<ref>Cox, F. E. (2001). "Concomitant infections, parasites and immune responses" (PDF). Parasitology. 122. Supplement: S23–38.
</ref> لعدوى الداتية (Autoinfection)، فين (ب واحد الستيتناء) دورة لحياة د لپارازيط كاملة كاتاخد بلاصة ف مضيّف لولاني فرّادي، هاد لحالة تقدر توقع شي مرات عند الدود لپارازيطي بحال سنرونݣيلويديس سطيركوراليس (Strongyloides stercoralis).<ref>"Helminth Parasites". Australian Society of Parasitology.
</ref>

==== التبرزيط الدايز ب حمّال ====
[[فيشي:Trypanosoma sp. PHIL 613 lores.jpg|تصغير|لپارازيطات الدخلانيين لپروطوزوانيين الدّايزين ب حمّال، الطريپانوزومات (trypanosoma) معا خلايا الدم لحمرين.]]
لپارازيطات الدايزين ب حمّال (Vector-transmitted) كايعولو على طرف تالت، واحد لمضيّف وسيط، فين لپارازيط ماكايكونش كايتكاتر ب شكل جنسي،<ref>Overview of Parasitology. Australian Society of Parasitology and Australian Research Council/National Health and Medical Research Council) Research Network for Parasitology. July 2010
</ref> باش يقدرو يهزو ريوسهم من شي مضيّف موكّد ل واحد آخر.<ref name="Poulin, Robert 2015"/> هاد لپارازيطات كايكونو ميكروؤرݣانيزمات، بحال لپروطوزوا، لباكتيريا، ولا لڤيروسات، دايماً كايكونو من لمومريضات الداخلين ل لخلية (لمسببات د لمراض).<ref name="Poulin, Robert 2015"/> لحمّالا دياولهم ف لغالب من مصاصا د الدم مفصليات الرجلين (hematophagic arthropods) بحال لبرغوت، لݣمل، لݣراد (ticks)، و الناموس.<ref name="Poulin, Robert 2015"/><ref>"Pathogenic Parasitic Infections". PEOI.
</ref> متلاً، ݣرادة لأيل إيكسوديس سكاپولاريس (Ixodes scapularis) كاتخدم كا حمّالة د لمراض بحال مرض لايم (Lyme disease)، لبابيسيوز (babesiosis)، و لآناپلاسموز (anaplasmosis).<ref>Steere, A. C. (July 2001). "Lyme disease". New England Journal of Medicine. 345 (2): 115–125.
</ref> لپارازيطات الدخلانيين لپروطوزويين، بحال پارازيطات لمالاريا ف ݣنس پلازموضيوم (Plasmodium) و پارازيطات مرض النعاس ف ݣنس طريپانوسوما (Trypanosoma)، كايكون واصلين ل مراحل لعدوى ف دم لمضيّف و كايتسيفطو ب سباب لعضّة د الناموسة ل مضيّفين جداد.<ref name="Pollitt, Laura C. 2011">Pollitt, Laura C.; MacGregor, Paula; Matthews, Keith; Reece, Sarah E. (2011). "Malaria and trypanosome transmission: different parasites, same rules?". Trends in Parasitology. 27 (5): 197–203.
</ref>

==== الشبه تبرزيط ====
شباه لپارازيطات كايكونو حشرات لي ف لقريب ولا لبعيد كايقتلو مضيّفينهم، هادشي لي كايخلي لعلاقة ديالهم قريبة ل لفريس.<ref>Stevens, Alison N. P. (2010). "Predation, Herbivory, and Parasitism". Nature Education Knowledge. 3 (10): 36.
</ref> جل شباه لپارازيطات كايكونو من الرزوزيات الشبه پارازيطيين (parasitoid wasps) ولا غشاويات الجناوح (hymenopterans) لخرين؛ نواع خرين كايشملو دبانيات (dipterans) بحال الدبان الشفّار (phoridae). شباه لپارازيطات يقدرو يتقسمو ل جوج ݣروپات، التابتين (idiobionts) و لمحركين (koinobionts).<ref name="Gullan, P. J. 2010 pp. 308, 365">Gullan, P. J.; Cranston, P. S. (2010). The Insects: An Outline of Entomology (4th ed.). Wiley. pp. 308, 365–367, 375, 440–441.
</ref>

شباه لپارازيطات التابتين (idiobionts parasitoids) كايقرصو لفريسة ديالهم لي كاتكون كبيرة ف لغالب منين كايقبطوها، يا إمّا كايقتلوهم نيشان ولا كايشللوهم ف لبلاصة. من بعد كايهزو لفريسة لمامحركاش ل شي عش، شي خطرات معا فرايس خرين يلا ماكانتش كافية ف لكبورية باش يسوپورطيو شبيه لپارازيط (لبيض ديالهم) على طول لمراحل التطووريين دياولو. من بعد، واحد لبيضة كاتحط فوق لفريسة و من موراها لعش كايتختم. شبيه لپارازيط كايتطوور ب الزربة ف لمراحل ليرقيين/اللارڤيين (larval) و الشرنقيين (pupal) ديالو، ب لماكلة على لفريسة و الشياطا ديالها.<ref name="Gullan, P. J. 2010 pp. 308, 365"/>

شباه لپارازيطات لمحركين (Koinobiont parasitoids)، بحال شي نواع ف الدبان و الرزوزي، كايحطو بيضاتهم وسط مضيّفين صغار، ف لعادة لارڤات (larvae). هادشي لي كايخليهم يكبرو، باش لمضيّف و شبيه لپارازيط يتطوورو معا بعضياتهم ل شي پيريوض مجبدة، هادشي كايسالي منين شبيه لپارازيط كايولي بالغ، لي كايخلي لفريسة ميتة، و موكولة من الداخل. شي شباه لپارازيطات لمحركين كايريݣلو التطوور د مضيّفهم، متلاً ماكايخليوهمش يتشرنقو ولا ينسالخو ف وقت ما شبيه لپارازيط كايكون واجد باش ينسالخ. واقيلا كايديرو هادشي ب لينتاج د هورمونات لي كايميميكيو هورمونات النسيلاخ د لمضيّف (إيكديسطرويدس-ecdysteroids)، ولا ب الريݣلاج د سيسطيم لغدد الصمكين (endocrine system) د لمضيّف.<ref name="Gullan, P. J. 2010 pp. 308, 365"/>
[[فيشي:Live Tetragnatha montana (RMNH.ARA.14127) parasitized by Acrodactyla quadrisculpta larva (RMNH.INS.593867) - BDJ.1.e992.jpg|تصغير|الرزوزيات شباه لپارازيطات التابتين من لفاميلة التحتانية پيمپلينات (pimplinae)، ف لبلاصة كايشلّلو مضيّفينهم على قبل باش يخلّيو ل اللارڤات دياولهم (ف التصويرة) ماياكلو<ref name="Poulin, Robert 2015"/>]]
[[فيشي:CSIRO ScienceImage 2357 Spotted alfalfa aphid being attacked by parasitic wasp.jpg|تصغير|الرزوزيات شباه لپارازيطات لمحرّكين بحال هاد النوع من الدحموريات (braconidae)، كايحطو بيضاتهم ب لحطّاط د لبيض ديالهم (ovipositor) وسط مضيّفينهم، لي كايكمّلو ف لكبورية و كاينسالخو]]
[[فيشي:Female Apocephalus borealis ovipositing into the abdomen of a worker honey bee.png|تصغير|دبانة شفّارة (phorid fly) (ليسر ف لوسط) كاتحط لبيض ف لآبضومين ديال نحلة د لعسل خدّامة، هادشي لي كايبدل السلوك ديالها]]

==== لميكرو فريس ====

[[فيشي:Anopheles minimus.jpg|تصغير|الناموس كايتعتابرو ميكرو مفتارسين، و حمّالا موهيمين د لمراض]]
لميكرو مفتارس (micropredator) كايهجم على كتر من مضيّف واحد، ب تقلال الصلاحية د كل مضيّف ب نسبة صغيرة علاقل، و كايكونو ف كونطاكط معا أي مضيّف غير ب شكل مقطّع. هاد السلوك كايرد لميكرو مفتارسين مواتيين كا حمّالا، حيتاش يمكن ليهم يدوّزو لپارازيطات لي صغر من شي مضيّف ل واحد آخر.<ref name="Poulin, Robert 2015"/><ref name="Lafferty, K. D. 2002"/><ref>Wilson, Anthony J.; et al. (March 2017). "What is a vector?". Philosophical Transactions of the Royal Society B: Biological Sciences. 372 (1719): 20160085.
</ref> جل لميكرو مفتارسين كايكونو مصاصا د الدم (hematophagic). كايجمعو لحلقيات (annelids) بحال لعْلَق، لقشريات كيف ݣمل لحوت (argulidae) و مساويات الرجلين لݣناتيين (gnathiid isopods)، شلا دبانيات بحال الناموس و دبان التسيتسي (tsetse flies)، مفصليات الرجلين خرين بحال لبرغوت و لݣراد، سلسوليات كيف اللومپروات (lampreys)، و بزوليات بحال سحات الليل مصاصا د الدم.<ref name="Poulin, Robert 2015"/>

=== السطراتيجيات د الدّوزان ===
[[فيشي:Entamoeba histolytica life cycle-en.svg|تصغير|دورة د لحياة ديال إينطاميبا هيسطوليتيكا (entamoeba histolytica)، لي هو پروطوزوا پارازيطي عندو تنفوس لاؤكسيجيني كايدوز من الطريق لفمّي–الشرجي]]
لپارازيطات كايخدّمو تشكيلة من لميطودات باش يقيصو لمضيّفين لحيوانيين، هادشي كايجمع لكونطاكط لفيزيك، لمجرى لفمّي–الشرجي، لمراحل د لعدوى و لحمّالا لمطلوقين، مواتيين معا لمضيّفين لمبدلين، دورات لحياة، و السياقات لإيكولوجيين دياولهم.<ref>Godfrey, Stephanie S. (December 2013). "Networks and the ecology of parasite transmission: A framework for wildlife parasitology". Wildlife. 2: 235–245.
</ref> إيكزومپلات كايصورو شي شوية من بزاف لكومبوات لي يقدرو يكونو كاينين ف الطابلو.

=== التنواعات ===
من بين بزاف د التنواعات ف السطراتيجيات لپارازيطيين، كاين التبرزيط لفوقاني،<ref name="Dissanaike, A. S. 1957">Dissanaike, A. S. (1957). "On Protozoa hyperparasitic in Helminth, with some observations on Nosema helminthorum Moniez, 1887". Journal of Helminthology. 31 (1–2): 47–64.
</ref> التبرزيط الجتيماعي،<ref name="Thomas, J. A. 2010">Thomas, J. A.; Schönrogge, K.; Bonelli, S.; Barbero, F.; Balletto, E. (2010). "Corruption of ant acoustical signals by mimetic social parasites: Maculinea butterflies achieve elevated status in host societies by mimicking the acoustics of queen ants". Commun Integr Biol. 3 (2): 169–171.
</ref> تبرزيط لعشاش،<ref name="Payne, R. B. 1997 pp. 338">Payne, R. B. (1997). "Avian brood parasitism". In Clayton, D. H.; Moore, J. (eds.). Host–parasite evolution: General principles and avian models. Oxford University Press. pp. 338–369
</ref> التبرزيط ب الشفرة،<ref name="Slater, Peter J. B. 2005 p. 365">Slater, Peter J. B.; Rosenblatt, Jay S.; Snowdon, Charles T.; Roper, Timothy J.; Brockmann, H. Jane; Naguib, Marc (30 January 2005). Advances in the Study of Behavior. Academic Press. p. 365.
</ref> التبرزيط الجنسي،<ref name="Pietsch, Theodore W. 2005">Pietsch, Theodore W. (25 August 2005). "Dimorphism, parasitism, and sex revisited: modes of reproduction among deep-sea ceratioid anglerfishes (Teleostei: Lophiiformes)". Ichthyological Research. 52 (3): 207–236.
</ref> و تبرزيط لقراب.<ref name="Rochat, Jacques 2001">Rochat, Jacques; Gutierrez, Andrew Paul (May 2001). "Weather-mediated regulation of olive scale by two parasitoids". Journal of Animal Ecology. 70 (3): 476–490.
</ref>
==== التبرزيط لفوقاني ====
لپارازيطات لفوقانييين (Hyperparasitism) كاياكلو من شي پارازيط خر، كيف ما كايبان ف لپروطوزات لي عايشين ف الدود لپارازيطي،<ref name="Dissanaike, A. S. 1957"/> ولا شباه لپارازيطات لملزومين و لماملزومينش لي مضيّفينهم يا پارازيطات تقليديين يا شباه پارازيطات.<ref name="Poulin, Robert 2015"/><ref name="Gullan, P. J. 2010 pp. 308, 365"/> نيڤوات التبرزيط لمورا تانويين حتى هوما كايطراو، خصوصاً بين شباه لپارازيطات لماملزومينش. ف السيسطيمات د لبلوط التفاحي (oak gall)، يقدرو يكونو حتى كتر من خمسة النيڤوات د التبرزيط.<ref>Askew, R. R. (1961). "On the Biology of the Inhabitants of Oak Galls of Cynipidae (Hymenoptera) in Britain". Transactions of the Society for British Entomology. 14: 237–268.
</ref>

لپارازيطات لفوقانييين يقدرو يكونطروليو النسمات د مضيّفينهم، و على ود هاد لغرض كايتخدّمو ف لفلاحة و ل شي دوݣري ف الطب. تأتيرات لكونطرول يقدرو يتشافو ف الطريقة كيفاش ڤيروس CHV1 كايعاون ف لكونطرول على الضر لي سبباتو لآفة د لقصطال، كريفونيكطريا پارازيتيكا (Cryphonectria parasitica)، ل شجر لقصطال لأمريكي (American chestnut)، و ف الطريقة كيفاش لباكتيريوفاجات (bacteriophages) يقدرو يحدو لعدوات د لباكتيريا. ف لغالب، و وخا ماتقلّبش ف هادشي ب الشكل لكافي، جل لميكروپارازيطات لمومريضين فيهم پارازيطات فوقانيين لي يقدرو يكونو نافعين ب شكل عريض ف لفلاحة و الطب ب جوج.<ref>Parratt, Steven R.; Laine, Anna-Liisa (January 2016). "The role of hyperparasitism in microbial pathogen ecology and evolution". The ISME Journal. 10 (8): 1815–1822.
</ref>

==== التبرزيط الجتيماعي ====
لپارازيطات الجتيماعيين (social parasitism) كايستاغلو التفاعولات بينات النواع د لاعضاء د لحيوانات الجتيماعيين لعلويين (eusocial) بحال النمل، الطيرميط (termites)، و النحل الطنان (bumblebee) أمتيلة على هادشي منهم لفراشة الزرقا لكبيرة فينݣاريس آريون (Phengaris arion) لي اللارڤات دياولها كايوضفو لميميك د النمل باش يبرزطو شي نمل فلاني.<ref name="Thomas, J. A. 2010"/> النحلة الطنانة بومبوس بوهيميكوس (Bombus bohemicus) لي كاتدرّم على لخليات د النحلات لخرين و كاتهرف على لمكاترة ف لوقيتة لي صغارها كايترباو من لخداما لمضيّفين، النحلة الجتيماعية لعلوية ميليپونا سكوطيلاريس (Melipona scutellaris)، لي لملكات لعدرات دياولهم كايهربو من لخداما لقتالا و كايدرّمو على شي مستعمارة خرة بلا ملكة.<ref>Van Oystaeyen, Annette; Araujo Alves, Denise; Caliari Oliveira, Ricardo; Lima do Nascimento, Daniela; Santos do Nascimento, Fábio; Billen, Johan; Wenseleers, Tom (September 2013). "Sneaky queens in Melipona bees selectively detect and infiltrate queenless colonies". Animal Behaviour. 86 (3): 603–609.
</ref> واحد ليكزومپل شديد على التبرزيط الجتيماعي بين النواع كايتلقى ف النملة طيطراموريوم إينكيلينوم (tetramorium inquilinum)، لي هي پارازيط ملزوم كاتعيش ب شكل حصري على الضهور د نملات الطيطراموريوم لخرين.<ref>"Social Parasites in the Ant Colony". Antkeepers
</ref> واحد لميكانيزم على ود التطوور د التبرزيط الجتيماعي تقتارح ل لخطرة اللولى من عند كارلو إيميري ف 1909.<ref>Emery, Carlo (1909). "Über den Ursprung der dulotischen, parasitischen un myrmekophilen Ameisen". Biologischen Centralblatt. 29: 352–362.
</ref> دابا معروف ب سمية "قانون إيميري-emery's rule"، كايقول بلي لپارازيطات الجتيماعيين كايميلو باش يكونو مرتابطين ب شكل قريب ل مضيّفينهم، دايماً كايكونو من نفس [[ݣنس (بيولوجيا)|لݣنس]].<ref>Deslippe, Richard (2010). "Social Parasitism in Ants". Nature Education Knowledge.
</ref><ref>Emery, C. (1909). "Über den Ursprung der dulotischen, parasitischen und myrmekophilen Ameisen". Biologisches Centralblatt. 29: 352–362.
</ref><ref>Bourke, Andrew F. G.; Franks, Nigel R. (July 1991). "Alternative adaptations, sympatric speciation and the evolution of parasitic, inquiline ants". Biological Journal of the Linnean Society. 43 (3): 157–178.
</ref>

التبرزيط الجتيماعي داخل النوع كايطرا ف الرضاعة لپارازيطية، فين شي فراد صغار كاياخدو لحليب من نتاوي ماكايجيوهومش. عند قرود لكاپوتشين الزيتوني (wedge-capped capuchins)، النتوات لي مقامهم عالي شي مرات كاياخدو لحليب من النتوات لي مقامهم حادر بلا حتى ردّان د لجميل.<ref>O'Brien, Timothy G. (1988). "Parasitic nursing behavior in the wedge-capped capuchin monkey (Cebus olivaceus)". American Journal of Primatology. 16 (4): 341–344.
</ref>

==== التبرزيط د لعشاش ====
ف التبرزيط د لعشاش (brood parasitism)، لمضيّفين كايخدمو كا والدين حيتاش كايربيو الصغار د نواع پارازيطيين ماشي دياولهم ب نفس الشكل لي كايربيو صغارهم. پارازيطات لعشاش منهم طيور ف فاميلات مبدلين بحال جحمومات لبݣر (cowbirds)، لهجّالات (whydahs)، الطياكك (cuckoo)، و لبط كحل الراس (black-headed ducks). هاد النواع ماكايبنيوش عشاش دياولهم، و لايني كايخلّيو بيضاتهم ف عشاش د نواع خرين. ف فاميلة الطيكوكيات (cuculidae)، كتر من 40٪ من نواع الطيكوك كايكونو پارازيطات د لعشاش ملزومين، ف لوقيتة لي وحدين خرين يامّا پارازيطات د لعشاش ماملزومينش ولا كايديرو تهلية لوالدين.<ref>Payne, R. B. (15 September 2005). The Cuckoos (1st ed.). Oxford: Oxford University Press.
</ref> لبيضات د شي پارازيطات د لعشاش كايميميكيو هادوك د لمضيّف، ف لوقيتة لي شي بيضات د جحمومات لبݣر عندهم قشرة قاصحة، هادشي لي كايخليهم صعاب على لمضيّف باش يقتلهم ب التكّان، لميكانيزمات ب جوج بيهم كايلمحو ل لعزيلة د لمضيّف ضد لبيض لپارازيطي.<ref name="Payne, R. B. 1997 pp. 338"/><ref>Rothstein, S. I. (1990). "A model system for coevolution: avian brood parasitism". Annual Review of Ecology and Systematics. 21: 481–508.
</ref><ref>De Marsico, M. C.; Gloag, R.; Ursino, C. A.; Reboreda, J. C. (March 2013). "A novel method of rejection of brood parasitic eggs reduces parasitism intensity in a cowbird host". Biology Letters. 9 (3): 20130076.
</ref> زيد على هادشي النتوا لبالغة د [[طيكوك شايع|الطيكوك الشايع]] كاتميميكي واحد لمفتارس، لي هو لباشق لأوراسي، هادشي لي كايعطيها لوقت باش تحط بيضاتها ف عش لمضيّف بلا مايقشعها.<ref>Welbergen, J.; Davies, N. B. (2011). "A parasite in wolf's clothing: hawk mimicry reduces mobbing of cuckoos by hosts". Behavioral Ecology. 22 (3): 574–579.
</ref> نواع لمضيّفين دايماً كايتباطاو ضد لميميك لپارازيطي د لبيض ب تنواع نماط اللوان/پوليمورفيزم (polymorphism)، لي كايعطيهم جوج فينوتيپات د لبيضة ولا كتر وسط نسمة وحدة د شي نوع. شلا فينوتيپبات ف بيض لمضيّف كاينقصو من حتيمالية ديال شي "مواتية" دقيقة د شي نوع پارازيطي ل بيضاتهم ل بيضات لمضيّف.<ref>Yang, C., X. Si, W. Liang, and A. P. Møller (2020). "Spatial variation in egg polymorphism among cuckoo hosts across 4 continents". Current Zoology. 66 (5): 477–483.
</ref>

==== التبرزيط ب الشفرة ====
ف التبرزيط ب الشفرة (kleptoparasitism)، لپارازيطات كايشفرو لماكلة لي جمعها لمضيّف. هاد التبرزيط دايماً كايكون جاي من النواع لقراب، يا إما من نفس [[نوع (بيولوجيا)|النوع]] معا بعضياتهم ولا بينات النواع لي ف نفس [[ݣنس (بيولوجيا)|لݣنس]] ولا [[فاميلة (بيولوجيا)|لفاميلة]]. كا إيكزومپل، النسولا لكتار ديال نحل الطيكوك (cuckoo bees) كايحطو بيضاتهم ف خليات لعش د نحل خر من نفس لفاميلة.<ref name="Slater, Peter J. B. 2005 p. 365"/> التبرزيط ب الشفرة ݣاعما شايع ب شكل عام و لكن كايتقشع ف الطيور؛ شي نواع بحال السكووات/لكراكر (skuas) متخصصين ف تقرصين لماكلة من الطيور لبحريين لخرين، كايتبعوهم و ماكايتفاكوش معاهم حتى كايديو ليهم ماكلتهم.<ref>Furness, R. W. (1978). "Kleptoparasitism by great skuas (Catharacta skua Brünn.) and Arctic skuas (Stercorarius parasiticus L.) at a Shetland seabird colony". Animal Behaviour. 26: 1167–1177.
</ref>

==== التبرزيط الجنسي ====
التبرزيط الجنسي (sexual parasitism)، واحد لموقاربة عجيبة كاتشاف ف شي نواع د حوت بو صنارة (anglerfish) كيف سيراتياس هولبوويلي (Ceratias holboelli)، فين الدكور كايتنقصو ل پارازيطات جنسيين ݣليولين، كايعولو ب شكل كلّي على النتوات من نفس النوع ديالهم باش يبقاو عايشين، كايبقاو لاصقين ب شكل دايم تحت كسدة النتوا، و ماكايبقاوش قادرين يديپانيو ريوسهم. النتوا كاتقوّت الدكر و كاتحامي عليه من لمفتارسين، ف لوقيتة لي الدكر ماكايعطي والو من غير لماني لي النتوا كاتحتاجو باش تنتج الجيل الجاي.<ref name="Pietsch, Theodore W. 2005"/>

==== التبرزيط د لقراب ====
تبرزيط لقراب (Adelphoparasitism)، معروف عاوتاني ب تبرزيط الشقاق (sibling-parasitism)، كايطرا فين النوع لمضيّف كايكون مرتابط ب شكل قريب ل لپارازيط، دايماً كايكونو من نفس لفاميلة ولا لݣنس.<ref name="Rochat, Jacques 2001"/> عند شبيه لپارازيط إينكارسيا پيرپليكسا (Encarsia perplexa) لي كايبرزط الدبانة لكحلة د السيطروس (citrus blackfly)، النتوات لماملاقيينش يقدرو يحطو بيضات هاپلويديين (haploid) وسط من اللارڤات لمتطورين ب شكل كامل من نفس النوع دياولهم، هادشي كاينتج على تفريخة د الدكور،<ref>"Featured Creatures. Encarsia perplexa". University of Florida
</ref> ف لوقيتة لي الدودة لبحرية بونيليا ڤيريديس (Bonellia viridis) عندها سطراتيجية د لمكاترة مشابهة، وخا اللارڤات كايكونو پلانكطونيين (planktonic).<ref>Berec, Ludek; Schembri, Patrick J.; Boukal, David S. (2005). "Sex determination in Bonellia viridis (Echiura: Bonelliidae): population dynamics and evolution" (PDF). Oikos. 108 (3): 473–484.
</ref>
[[فيشي:Pteromalid hyperparasitoid.jpg|تصغير|رزوزية من فاميلة لپطيروماليدات (pteromalidae) فوق من الشرانق د مضيّفينها، لي ب راسهم رزوزي شباه لپارازيطات من فاميلة الدحموريات.]]
[[فيشي:Maculinea arion Large Blue Upperside SFrance 2009-07-18.jpg|تصغير|لفراشة الزرقا لكبيرة پارازيط جتيماعي لي كاتميميكي النمل.]]
[[فيشي:Eastern Phoebe-nest-Brown-headed-Cowbird-egg.jpg|تصغير|ف تبرزيط لعشاش، لمضيّف كايربي الصغير د شي نوع خر، ف التصويرة بيضة د جحمومة لبݣر، محطوطة ف عش لمضيّف.]]
[[فيشي:Great Skua (cropped).jpg|تصغير|السكوا لكبير پارازيط شفّار مجهد، كايتبع طيور لما لخرين بلا مفاكة حتى كايهرف على ماكلتهم.]]
[[فيشي:Северная церапия (cropped).jpg|تصغير|الدكر ديال النوع د حوت بو صنارة، سيراتياس هولبويلي كايعيش ب صيفتو پارازيط جنسي ݣليول لي كايبقى لاصق تحت كسدة النتوا ب شكل دايم.]]
[[فيشي:Encarsia perplexa.jpg|تصغير|شبيه لپارازيط إينكارسيا پيرپليكسا (ف لوسط)، لي كايبرزط دبانة السيطروس لكحلة (ليسر لتحت)، هو عاوتاني پارازيط د لقراب، كايحط لبيض ف اللارڤات ديال نفس النوع ديالو.]]

== لمادى الطاكسونومي ==
التبرزيط عندو واحد لمادى طاكسونومي عريض، بحال لحيوانات، النبات، الشومپينيوات، لپروطوزوات، لباكتيريات، و لڤيروسات.<ref>Rollinson, D.; Hay, S. I. (2011). Advances in parasitology. Oxford: Elsevier Science. pp. 4–7.
</ref>
=== لحيوانات ===
التبرزيط منتاشر ب شكل عريض ف مملاكة لحيوان،<ref>Morand, Serge; Krasnov, Boris R.; Littlewood, D. Timothy J. (2015). Parasite Diversity and Diversification. Cambridge University Press. p. 44
</ref> و تطوور ب شكل مستاقل من شكال لحياة مياوات د لخطرات.<ref name="Poulin, Robert 2015"/> شلا نواع من الدود لپارازيطي بحال لمتقوبات و السينتات عندهم دورات لحياة كاملين كايشملو مضيّف ولا جوج مضيّفين. حتى ل دابا لݣروپ لكبير ݣاع ف لپارازيطات هوما الرزوزيات شباه لپارازيطات ف [[تنضيمة (بيولوجيا)|التنضيمة]] غشاويات الجناوح.<ref name="Poulin, Robert 2015"/> [[فيلوم (بيولوجيا)|لفيلومات]] و [[كلاص (بيولوجيا)|لكلاصات]] لي فيهم أكتر عدد د النواع لپارازيطيين مليستيين ف الطابلو. لعداد غير تقديرات مينيموم متحفضين. لكولومنات ديال التبرزيط الدخلاني و لبراوي كايعود على لمضيّف لموكّد، كيف ما موتق ف لكولومنات ديال السلسوليات و اللاسلسوليات.<ref>Poulin, Robert (2007). Evolutionary Ecology of Parasites. Princeton University Press. p. 6
</ref>

=== النبات ===
[[فيشي:Cuscuta parasite plant.JPG|تصغير|نبتة لكوسكوطا (لحامول)، واحد لهولوپارازيط د الجدوع، على واحد الشجرة د الطّلح.]]
پارازيط نصّي ولا هيميپارازيط (hemiparasite) بحال نبتة الدبق (mistletoe) كاتاخد شي نصيب د التقاوت من شي نبتة حية خرة، ف لوقيتة لي پارازيط ملزوم ولا هولوپارازيط (holoparasite) بحال نبتة لحامول (dodder) كاتاخد ݣاع التقاوت ديالها من شي نبتة خرة.<ref>Rastogi, V. B. (1997). Modern Biology. Pitambar Publishing. p. 115.
</ref> النبتات لپارازيطيين كايصايبو واحد ف لمية من النبتات لمزوهرين (flowering plants) و هوما على بونت و يكونو ف ݣاع لبيومات (biomes) د هاد لكوكب.<ref>Kokla, Anna; Melnyk, Charles W. (1 October 2018). "Developing a thief: Haustoria formation in parasitic plants". Developmental Biology. 442 (1): 53–59.
</ref><ref name="Heide-Jørgensen, Henning S. 2008">Heide-Jørgensen, Henning S. (2008). Parasitic flowering plants. Brill.
</ref><ref>Nickrent, Daniel L. (2002). "Parasitic Plants of the World" (PDF).
</ref> ݣاع هاد النبتات عندهم جدور معدّلين، لي كايتسماو لهوسطوريوم (haustorium)، لي كايتقبو النبتة لمضيّفة، و كايكونيكطيوهم معا السيسطيم د التوصال–يا إما لكسيليم (xylem)، ولا لفلويم (phloem) ولا ب جوج. هادشي كايعطيهم لقدرة باش يخرّجو لما و التقاوت من لمضيّف. نبتة پارازيطية كاتكلاصا على حساب إينا بلاصة لصقات ف لمضيّف، سوا الجدع ولا الجدر، و كمية التقاوت لي كايخصوها. مادام لهولوپارازيطات ماعندهومش ل[[كلوروفيل]] و عليها ماكايقدروش يصايبو لماكلة ل ريوسهم ب [[فوطوسانتيز|لفوطوسانطيز]]، هوما ديما پارازيطات ملزومين، كاياخدو ݣاع ماكلتهم من لمضيّفين دياولهم.<ref name="Heide-Jørgensen, Henning S. 2008"/> شي نبتات پارازيطيين يمكن ليهم يقلّعو النبتات لمضيّفين ب موركابات كيماويين كايديطيكطيو فين كاينين ف لهوا ولا التراب لي كايتطلقو من لبتيلات ولا الجدورا. شي 4,500 [[نوع (بيولوجيا)|نوع]] ديال النبات لپارازيطي كاينين ف 20 [[فاميلة (بيولوجيا)|فاميلة]] تقريباً معروفين حتى ل دابا.<ref name="Heide-Jørgensen, Henning S. 2008"/><ref>Nickrent, D. L.; Musselman, L. J. (2004). "Introduction to Parasitic Flowering Plants". The Plant Health Instructor.
</ref>

النواع ف فاميلة الهالوكيات (Orobanchaceae) من أكتر النبتات كايخربو لقتيصاد. النواع لي ف دغل السحارة (witchweeds) تقدّرو بلي كايكلّفو ملاير د الضولار ف لعام ب سباب تخسارهم ل لاراضي لفلاحيين، ب مسّان كتر من 50 مليون ݣطار ديال لرض لفلاحية غير ف إفريقيا جنوب الصحرا بوحدها. دغل السحارة كاتمس الربيع و لحبوب، بحال الدرة، الروز، الدرة لبيضا (sorghum)، لي هوما من أكتر لمحاصيل د لماكلة لموهيمين ف الدنيا. لهالوك (Orobanche) كاتهدد واحد لمادى عريض من لمحاصيل لموهيمين، بحال الجلبانة، لحمص، مطيشة، خيزو، و لكرمب ب ݣاع نواعو. لخسران د لمحصول ب سباب لهالوك يقدر يكون ب شكل كلّي؛ وخا تدارو بحات مكتّفين، حتى ميطود ماصدقات ب شكل كامل باش يكونطروليو هاد النبتة.<ref>Westwood, James H.; Yoder, John I.; Timko, Michael P.; dePamphilis, Claude W. (2010). "The evolution of parasitism in plants". Trends in Plant Science. 15 (4): 227–235.
</ref>

شلا نبتات و شونپينيوات كايتبادلو لكاربون و التقاوت بيناتهم ف علاقة مبنية على لمقايضة (mutualism) و لميكوريزيا/لمعايشة بين الشونپينيو و النبات (mycorrhiza). شي 400 نوع من النبتات لفطريين غيريين التغدية (myco-heterotrophic)، جلهم موجودين ف لبلايص الستيوائيين، غير هو عندهم واحد لغش ب مفعول كتر ب خودان لكاربون من شي شونپينيو عوض يتبادلو بيه على قبل لمعادن. عندهم جدور منقّصين ب زايد، حيت ماكايخصهومش يمصو لما من التراب؛ الجدوع ديالهم رقاق ب شوية د لحزمات الشرايينيين (vascular bundles)، و وراقهم تنقّصو ل قد صغير، حيت ماكايديروش لفوطوسانطيز. الزريعات دياولهم كايكونو صغار و بزاف كتار، عليها كايبانو بلي كايعولو على شي شونپينيو لايق يقيصهم دغيا من مور النبيت (germinating).<ref>Leake, J. R. (1994). "The biology of myco-heterotrophic ('saprophytic') plants". New Phytologist. 127 (2): 171–216.
</ref>
[[فيشي:Armillaria mellea, Honey Fungus, UK 1.jpg|تصغير|فݣيع لعسل (Armillaria mellea)، پارازيط د الشجر صاپروطروفي، كاياكل من الشجر لي قتلو.]]
==== الشونپينيو ====
الشومپينيوات لپارازيطيين كاياخدو شوية ولا ݣاع لحتياجات د التقوات من النبات، الشومپينيوات لخرين، ولا الحيوانات.

الشومپينيوات لي كايمرضو النبات مكلاصيين ل تلاتة د لكاطيݣوريات على حساب لموض ديال التقوات: لبيوطروف (biotrophs)، لهيميبيوطروف (hemibiotrophs)، و النيكروطروف (nectotrophs). الشومپينيوات لبيوطروفيين كاياخدو التقاوت من لخلايا د النبتات لحيين، و ف لوقيتة د لعدوى كايستعمرو النبتة لمضيّفة ديالهم ب واحد الطريقة كاتخليهم يبقاو حيين ل أطول وقت ممكن.<ref>Fei, Wang; Liu, Ye (11 August 2022). "Biotrophic Fungal Pathogens: a Critical Overview". Applied Biochemistry and Biotechnology. 195 (1): 1–16.
</ref> واحد ليكزومپل معروف مزيان ديال لمومريضات لبيوطروفيين هو أوستيلاݣو مايديس (ustilago maydis)، لعامل لي كايسبب مرض سناج الدرة (corn smut). لمومريضات النيكروطروفيين من الجيهة لخرة، كايقتلو لخلايا د لمضيّف و كاياكلو ب شكل صاپروطروفي (saprophytically)، بحال لمستعمر د الجدور فݣيع لعسل ف ݣنس آرميلاريا (armillaria).<ref>"What is honey fungus?". Royal Horticultural Society.
</ref> لمومريضات لهيميطروفيين كايبداو الستيعمار د مضيّفينهم ب صيفتهم بيوطروفات، و ف اللخر كايقتلو خلايا لمضيّف و كاياكلو بحال لي كايديرو النيكروطروفات، هاد الضاهيرة عيطو ليها لقليب لبيوطروفي–النيكوطروفي.<ref>Chowdhury, Supriyo; Basu, Arpita; Kundu, Surekha (8 December 2017). "Biotrophy-necrotrophy switch in pathogen evoke differential response in resistant and susceptible sesame involving multiple signaling pathways at different phases". Scientific Reports. 7 (1): 17251.
</ref>

الشونپينيوات لي كايمرّضو معروفين ب صيفتهم عوامل كايسببو لموت ل لحيوانات و حتى بنادم. التعفونات لفطريين ولا لميكوز (mycosis) تقدّرو بلي كايقتلو 1.6 مليون بنادم كل عام.<ref>"Stop neglecting fungi". Nature Microbiology. 2 (8): 17120. 25 July 2017.
</ref> واحد لمتال على مومريض حيواني فطري مجهد هو لميكروسپوريديا (Microsporidia) - پارازيط ملزوم داخل ل لخلية لي كايقيص ب شكل كبير لحشرات، و لكن يقدر يقيص حتى السلسوليات بينهم بنادم، هادشي لي كايسبب التعفون لمصراني لميكروسپوريديوز (microsporidiosis).<ref>Didier, E. S.; Stovall, M. E.; Green, L. C.; Brindley, P. J.; Sestak, K.; Didier, P. J. (9 December 2004). "Epidemiology of microsporidiosis: sources and modes of transmission". Veterinary Parasitology. 126 (1–2): 145–166.
</ref>
[[فيشي:Borrelia burgdorferi-cropped.jpg|تصغير|بوريليا يورݣدورفيري (Borrelia burgdorferi)، لباكتيريا لي كاتسبب ب مرض لايم، كاتدّوز من ݣراد لإيكسوديس.]]

==== لپروطوزات ====
پروطوزوات بحال لپلازموديوم (Plasmodium)، الطريبانوسوما (Trypanosoma) و لإينطاميبا<ref>Esch, K. J.; Petersen, C. A. (January 2013). "Transmission and epidemiology of zoonotic protozoal diseases of companion animals". Clinical Microbiology Reviews. 26 (1): 58–85.
</ref> (Entamoeba) كايتعتابرو پارازيطات دخلانيين. كايسببو مراض خطيرين ل السلسوليات لي منهم بنادم بحال لمالاريا، مرض النعاس، و مرض لآميبات (amoebic dysentery) و كايكون عندهم دورات لحياة معقدين.<ref name="Pollitt, Laura C. 2011"/>

==== لباكتيريات ====
بزاف ديال لباكتيريات كايكونو پارازيطيين، وخا كايتشافو ب شكل عام كا مومريضات كايسببو لمراض.<ref>McFall-Ngai, Margaret (January 2007). "Adaptive Immunity: Care for the community". Nature. 445 (7124): 153.
</ref> لباكتيريات لپارازيطيين منوعين ب شكل شديد، و كايقيصو مضيّفينهم من مجاري منوعين. متلاً، لعصوية لمجمرة (Bacillus anthracis)، السباب ديال الجمرة لخبيتة (anthrax)، كاتوصل ب شي كونطاكط معا لحيوانات لمربيين لمقيوصين؛ لبويغات (spores) دياولها، لي يقدرو يبقاو عايشين ل عوام برا لكسدة، كايقدرو يدخلو ل لمضيّف من الجروح السطحيين ولا يقدرو يدخلو من النفس. بوريليا (Borrelia)، السباب د مرض لايم (Lyme disease) و السخانة لمعاودة (relapsing fever)، كاتدوز ب حمّالا، لي هوما لݣراد من ݣنس إيكسوديس (Ixodes)، من الريزيرڤوارات د لمراض بحال لأيل. كامپيلوباكطير جيجوني (Campylobacter jejuni)، السباب د لتيهاب لمعدة و لمصارن (gastroenteritis) كاتوصل من لمجرى لفمّي الشرجي من لحيوانات، ولا ب لماكلة د الدجاج لي ماطايبش مزيان، ولا من لما لملوّت ب هاد لباكتيريا. هيموفيلوس إينفلوينزي (Haemophilus influenzae)، لي هي واحد لفاكتور ديال لمينانجيت/لمكلفة [[باكتيرية|لباكتيرية]] (bacterial meningitis) و د عدوات سيسطيم التنفوس، بحال لانفلوانزا، و لتيهاب لقصبات (bronchitis)، كاتدوز ب الرشان التنفوسي (droplet contact)–(لكحة، لعطيص...). طريپونيما پاليدوم، السباب د [[نوار (مرض)|السيفيليس]]، كاتدوز ب لانشيطة د السيكس.<ref>Fisher, Bruce; Harvey, Richard P.; Champe, Pamela C. (2007). Lippincott's Illustrated Reviews: Microbiology (Lippincott's Illustrated Reviews Series). Lippincott Williams & Wilkins. pp. 332–353.
</ref>
[[فيشي:Tevenphage.svg|تصغير|لباكتيريوفاج لمصراني T4 هو ڤيروس باكتيريوفاج. كايعادي لمضيّف ديالو، [[شيريشية كولي]]، ب حقين لا دي إن ديالو من قزيبتو، لي كاتلصق ف السورفاص د لباكتيريا.]]

==== لڤيروسات ====
لڤيروسات هوما پارازيطات داخلين ل لخلية ملزومين، مخصلين ب وضيفة بيولوجية محدودة ب شكل شديد، ف لوقيتة لي كايقدرو ب شكل واضح باش يقيصو ݣاع لكائنات لحيين من لباكتيريات ل لعتايق (archaea) ل لحيوانات، النبات و الشومپينيو، باقي ما واضحش واش يقدرو يتسماو كا كائنات حيين. كايقدرو يكونو يا ڤيروسات د لا دي إن (DNA) ولا ڤيروسات د لا إر إن (RNA)، مصايبين من خصلة وحدة ولا مدوبلة ديال لمادة الجينية (آ إر إن ولا آ دي إن)، مغطيين ب ب غطا د ل[[پروتين]] و شي مرات بريّة د ال [[ليپيد]]. و عليها هوما ناقصينهم ݣاع لماطيريال لمعروف ديال [[بنيقة|لخلية]] بحال [[لونزيم]]ات، و كايعولو ب لكامل على لقدرة د خلية لمضيّف ف لمعاودة د لا دي إن و تركاب لپروتينات. جل لڤيروسات كايكونو باكتيريوفاجات (bacteriophages)، كايقيصو لباكتيريا.<ref>Koonin, E. V.; Senkevich, T. G.; Dolja, V. V. (2006). "The ancient Virus World and evolution of cells". Biology Direct. 1: 29.
</ref><ref>Breitbart, M.; Rohwer, F. (2005). "Here a virus, there a virus, everywhere the same virus?". Trends in Microbiology. 13 (6): 278–284.
</ref><ref>Lawrence, C. M.; Menon, S.; Eilers, B. J.; et al. (2009). "Structural and functional studies of archaeal viruses". The Journal of Biological Chemistry. 284 (19): 12599–603.
</ref><ref>Edwards, R. A.; Rohwer, F. (2005). "Viral metagenomics" (PDF). Nature Reviews Microbiology. 3 (6): 504–510.
</ref>

== لإيكولوجيا التطوورية ==

[[فيشي:T. rex infection.png|تصغير|ريسطوراسيو ديال واحد الطيرانوصور ريكس ب تقابي ف وجهو يقدر يكون سبابهم لمشعرات لي كايشبهو ل لپارازيطات.]]
التبرزيط طرف كبير ف لإيكولوجيا التطوورية؛ متلاً، تقريباً ݣاع لحيوانات لحيين كايكونو مضيّفين د نوع واحد د لپارازيط علاقل. [[سنسوليات|السلسوليات]]، لي هوما أكتر ݣروپ تدرس فيه، مضيّفين د 75,000 حتى ل 300,000 نوع د الدود لپارازيطي و عدد بلا حساب ديال لميكروؤورݣانيزمات لپارازيطيين. ف لمتوسط، [[بزوليات|نوع بزولي]] واحد كايضيّف ربعة نواع من الدود السطواني، جوج نواع من لمتقوبات، و جوج نواع من السينتات.<ref name="Dobson, A. 2008">Dobson, A.; Lafferty, K. D.; Kuris, A. M.; Hechinger, R. F.; Jetz, W. (2008). "Homage to Linnaeus: How many parasites? How many hosts?". Proceedings of the National Academy of Sciences. 105 (Supplement 1): 11482–11489.
</ref> بنادم عندهم 342 نوع من الدود لپارازيطي، و 70 نوع من لپروطوزوات لپارازيطيين.<ref name="Sukhdeo, Michael V 2012">Sukhdeo, Michael V.K. (2012). "Where are the parasites in food webs?". Parasites & Vectors. 5 (1): 239.
</ref> شي تلت رباع ديال السلوكا د شبكة لماكلة (food webs) كايشملو لپارازيط، هادشي موهيم ف الريݣلاج د عداد لمضيّفين. واقيلا 40 ف لمية من النواع لموصوفين پارازيطات.<ref name="Dobson, A. 2008"/>
=== التسجال لفوصيلي ===
التبرزيط صعيب يبان من التسجال لفوصيلي، و لايني التقابي لي ف لفكاك التحتانيين (mandibles) د شلا عيينات ديال الطيرانوصور (Tyrannosaurus) يقدرو يكونو جاو من لپارازيطات شباه لمشعرات (Trichomonas-like).<ref>Wolff, Ewan D. S.; Salisbury, Steven W.; Horner, John R.; Varrichio, David J. (2009). "Common Avian Infection Plagued the Tyrant Dinosaurs". PLOS ONE. 4 (9): e7288.
</ref> الصوروفتيروس (Saurophthirus)، لبرغوتة د لعصر الطاباشيري اللولاني، كانت كاتبرزط لپطيروصورات (pterosaurs).<ref>Ponomarenko, A.G. (1976) A new insect from the Cretaceous of Transbaikalia, a possible parasite of pterosaurians. Paleontological Journal 10(3):339-343 (English) / Paleontologicheskii Zhurnal 1976(3):102-106 (Russian)
</ref><ref>Zhang, Yanjie; Shih, Chungkun; Rasnitsyn, Alexandr; Ren, Dong; Gao, Taiping (2020). "A new flea from the Early Cretaceous of China". Acta Palaeontologica Polonica. 65.
</ref> لبيض لي كان ديال الدود السطواني و واقيلا لكياس لميكروبيين د لپروطوزوات تلقاو ف كوپروليت ديال لفيطوصور (phytosaur) من لعصر التلاتي اللخراني (late triassic). هاد اللقية النادرة ف طايلاند ورّقات كتر على لإيكولوجيا د لپارازيطات لي ماقبل التاريخ.<ref>Thanit Nonsrirach, Serge Morand, Alexis Ribas, Sita Manitkoon, Komsorn Lauprasert, Julien Claude (9 August 2023). "First discovery of parasite eggs in a vertebrate coprolite of the Late Triassic in Thailand". PLOS ONE. 18 (8): e0287891.
</ref>

=== التطوور لمرافق ===
ماحد لمضيّفين و لپارازيطات كايتطورو معا بعضياتهم، لعلاقة ديالهم ديما كاتبدل. منين كايكون شي پارازيط ف علاقة فرّادية معا شي مضيّف، لعزيلة كادفع لعلاقة باش تولي نافعة كتر، ولا حتى فيها لمقايضة (mutualistic)، حيتاش لپارازيط يمكن ليه يتكاتر ل وقت طوْل يلا لمضيّف ديالو عاش لوقت طوْل.<ref name="Rook, G. A. 2007">Rook, G. A. (2007). "The hygiene hypothesis and the increasing prevalence of chronic inflammatory disorders". Transactions of the Royal Society of Tropical Medicine and Hygiene. 101 (11): 1072–1074.
</ref> أما يلا كانو لپارازيطات كايتنافسو، لعزيلة كاتفضل لپارازيط لي كايتكاتر ب شكل زرب، هادشي لي كايودي ل زيادة ف الجهد (virulence) د لپارازيط. عليها كاينين حتيمالات منوعين ف التطوور لمرافق (coevolution) بين لمضيّف و لپارازيط.<ref name="Massey, R. C. 2004">Massey, R. C.; Buckling, A.; ffrench-Constant, R. (2004). "Interference competition and parasite virulence". Proceedings of the Royal Society B: Biological Sciences. 271 (1541): 785–788.
</ref>

علم لاوبيئة التطووري (Evolutionary epidemiology) كايحلل كيفاش لپارازيطات كايتفرّقو و يتطوورو، ف لوقيتة لي الطب التطووري كايطبق تفكير مشابه ب النسبة لمراض اللاپارازيطيين كيف لكونصير و مراض لمناعة الداتية (autoimmune conditions).<ref>Ewald, Paul W. (1994). Evolution of Infectious Disease. Oxford University Press. p. 8.
</ref>

==== الشراكات طوال لمادى كايفضلو لمقايضة ====

[[فيشي:Wolbachia.png|تصغير|لباكتيريا وولباخيا وسط لخلية د شي حشرة.]]
الشراكات طوال لمادى يقدرو يودّيو ل واحد لعلاقة مستاقرة كاتميل ل جيهة لمعايشة (commensalism) و لمقايضة (mutualism)، حيتاش ف لمصلاحة التطوورية د لپارازيط بلي لمضيّف يعيش مزوهر. لپارازيط يقدر يتطوور باش يولي قل ف ضران لمضيّف ولا لمضيّف يقدر يتطوور باش يتآضاپطا معا لحضور لي بزز د لپارازيط–ل درجة كايولي غياب لپارازيط كايسبب الضران ل لمضيّف. متلاً، وخا لحيوانات لي كايبرزطوهم الدود ف لغالب كايتضرّو ب شكل باين، بحال هاد لعدوات عاوتاني يقدرو ينقصو ف النتيشار و التأتيرات د ضطيرابات لمناعة الداتية ف لمضيّف لحيواني، ب لحساب د لبشر.<ref name="Rook, G. A. 2007"/> ف شي أمتيلة كتر ف التشدود، شي دودات سطوانيين ماكايقدروش يتكاترو، ولا حتى يبقاو عايشين، بلا مايتقاصو من لباكتيريا وولباخيا (Wolbachia).<ref>Werren, John H. (February 2003). "Invasion of the Gender Benders: by manipulating sex and reproduction in their hosts, many parasites improve their own odds of survival and may shape the evolution of sex itself". Natural History. 112 (1): 58.
</ref>

لين مارݣوليس و وحدين خرين تناقشو، من مورا لكتاب د 1902، معاونة متبادلة: عامل د التطوور (Mutual Aid: A Factor of Evolution) د پيوطر كروپوطكين، بلي لعزيلة الطبيعية كاتدفع لعلاقات من التبرزيط ل جيهة لمقايضة منين لموارد كايكونو محدودين. هاد الطريقة تقدر تكون كاينة ف النشأة التكافلية (symbiogenesis) لي صاوبات حقيقيات النوى (eukaryotes) من واحد لعلاقة دخلانية ل لخلية بينات لعتايق (archaea) و لباكتيريا، وخا التسلسيل د لاحدات باقي مامضبوطش ب شكل كبير.<ref>Margulis, Lynn; Sagan, Dorion; Eldredge, Niles (1995). What Is Life?. Simon and Schuster.
</ref><ref>Sarkar, Sahotra; Plutynski, Anya (2008). A Companion to the Philosophy of Biology. John Wiley & Sons. p. 358.
</ref>

==== لمنافسة كاتفضل الجهد ====
من لمتوقع بلي لمنافسة بينات لپارازيطات تقدر تكون كاتفضل هادوك لي زرب ف لمكاترة، عليها هادشي كايعطي پارازيطات كتر ف الجهد، ب سباب لعزيلة الطبيعية.<ref name="Massey, R. C. 2004"/><ref>Rigaud, T.; Perrot-Minnot, M.-J.; Brown, M. J. F. (2010). "Parasite and host assemblages: embracing the reality will improve our knowledge of parasite transmission and virulence". Proceedings of the Royal Society B: Biological Sciences. 277 (1701): 3693–3702.
</ref>
[[فيشي:Pink Flamingos with Duck - Camargue, France - April 2007 (cropped).jpg|تصغير|عولاما د لبيولوجيا هادي شحال و هوما شاكّين بلي النتيواع لمرافق د لفلامينݣوات و لبط معا لݣمل لپارازيطي ديالهم، لي كانو مشابهين ف لفاميلات ب جوج. النتيواع لمرافق طرا، و لكن ودّى ل لفلامينݣوات و لغطاسات، من بعدها ݣمل لفلامينݣو قلب لمضيّف ل لبط.]]
من بينات لباكتيريات لپارازيطيين قتالين لحشرات لي منافسين بيناتهم من ݣنس فوطورابدوس (Photorhabdus) و كسينورابدوس (Xenorhabdus)، الجهد (virulence) ديالهم عوّل على لمفعولية النسبية د الطوكسينات لأونتيميكروبيين (باكطيريوسينات-bacteriocins) لي كايتطلقو من الجوج سلالات (strains). منين غير شي باكتيريا وحدة كاتقدر تقتل لخرة، السلالة لخرة كاتقصى من لمنافسة. و لكن منين ليرقات كايتقاصو من شي باكتيريات لي ب جوج بيهم عندهم طوكسينات قادرين يقتلو السلالة لخرة، حتى سلالة ماكاتقصى، و الجهد ديالهم كايكون قل على منين كاتقاص لحشرة ب سلالة وحدة.<ref name="Massey, R. C. 2004"/>

==== النتيواع لمرافق ====
لپارازيط شي مرات كايدوز من النتيواع لمرافق (cospeciation) معا لمضيّف ديالو، هادشي كايودي ل النمط لي توصف ف قانون فاغنهولتس (Fahrenholz's rule) بلي لفيلوجينيات د لمضيّف و لپارازيط كايقلدو بعضياتهم.<ref>Page, Roderic D. M. (27 January 2006). "Cospeciation". Encyclopedia of Life Sciences. John Wiley.
</ref>

واحد ليكزومپل هو بينات لڤيروس الرغوي د لقرودة (SFV) و لمضيّفين د الرئيسيات (primates). لفيلوجينيات على لپوليميراز د ڤ.ر.ق و لوحدة التحتانية د أوكسيديز سيطوكروم II لميطوكوندري من الرئيسيات د إفريقيا و آسيا تصابو بلي هوما مطّابقين ب شكل قريب ف الترتاب د التعراش (branching order) و لوقات د لمباعدة (divergence times)، هادشي لي كايعني بلي لڤيروسات الرغويين د لقرود وقع ليهم نتيواع مرافق معا رئيسيات لعالم لقديم 30 مليون عام هادي علاقل.<ref>Switzer, William M.; Salemi, Marco; Shanmugam, Vedapuri; et al. (2005). "Ancient co-speciation of simian foamy viruses and primates". Nature. 434 (7031): 376–380.
</ref>

لفتيراض ديال واحد التاريخ تطووري مشروك بين لپارازيطات و لمضيّفين يقدر يعاون ف توضاح كيفاش طاكسونات (taxa) لمضيّف مرتابطين. متلاً، مازال كاين واحد النقاش على واش لفلامينݣوات (flamingos) مرتابطين ب شكل قريب ل بلارجات ولا لبط. لحقيقة بلي لفلامينݣوات كايشركو نفس لپارازيطات معا لبط و لوْز ف لبدية تخادت كا دليل بلي هاد لݣروپات مرتابطين قراب ل بعضياتهم ف عوض مايكونو لفلامينݣوات قراب ل بلارجات. وخا هاكداك، لاحدات التطوورين بحال لمعاودة (duplication)، ولا النقيراض د شي نوع پارازيطي (بلا أحدات مشابهين ف لفيلوجينيا د لمضيّف) ف لغالب كايمحيو التشابيهات بين فيلوجينيات لمضيّف و لپارازيط. ف لحالة د لفلامينݣوات، عندهم قمل مشابه معا هادوك لي عند لغطاسات (grebes). لفلامينݣوات و لغطاسات عندهم جد مشروك، هادشي لي كايعني النتيواع لمرافق د الطيور و لݣمل ف هاد لݣروپات، ݣمل لفلامينݣو من موراها كايقلب لمضيّف ب لبط، هادشي لي خلق واحد لحالة لي شوشات عولاما د لبيولوجيا.<ref>Johnson, K. P.; Kennedy, M.; McCracken, K. G (2006). "Reinterpreting the origins of flamingo lice: cospeciation or host-switching?". Biology Letters. 2 (2): 275–278.
</ref>
[[فيشي:Toxoplasma gondii (2).jpg|تصغير|لپروطوزوا طوكسوپلازما ݣوندي كاتسهل الدّوزان ديالها ب تدخال تبدالات سلوكيين عند الطوبات ب سباب لعدوى د لعصيبينات ف السيسطيم لعصبي الصونطرال ديالهم.]]
لپارازيطات كايقيصو لمضيّفين لمتماكنين (sympatric–هادوك لي ف نفس لموطع الجغرافي) ب تأتير كبر، كيف ما بان ف لمتقوبات جاوجيات الجيال (digenetic trematodes) لي كايقيصو لغلال د اللاك (lake snails).<ref name="Lively, C. M. 2000">Lively, C. M.; Dybdahl, M. F. (2000). "Parasite adaptation to locally common host genotypes" (PDF). Nature. 405 (6787): 679–81.
</ref> هادشي كايتوازى معا فرضية لملكة لحمرا (Red Queen hypothesis)، لي كاتقول بلي التفاعولات بين النواع كاتودي ل عزيلة طبيعية منتاضمة على قبل لاضاپطاسو لمرافقة (coadaptation). لپارازيطات كايتبعو فينوتيپات لمضيّف الشايعين ب شكل لوكال، باش لپارازيط يولي قل ف لعدوى د لمضيّفين متباينين لموطن (allopatric)، دوك لي من مناطق جغرافيين مبدلين.<ref name="Lively, C. M. 2000"/>

=== تعدال سلوك لمضيّف ===
شي پارازيطات كايعدّلو سلوك لمضيّف على ود باش يزيدو من الدّوزان ديالهم بينات لمضيّفين، هادشي دايماً كايكون مرتابط ب لمفتارس و لفريسة (لپارازيط كايزيد من الدّوزان ب لماكلة). كا متال، ف لݣلتة لملحية ف الساحل د كاليفورنيا، لمتقبة يوهاپلورتشيس كاليفورنيينسيس (Euhaplorchis californiensis) كاتقلل قدرة لمضيّف حوت كيلي (killifish) على الجتيناب د لمفتارسين.<ref>Lafferty, K. D.; Morris, A. K. (1996). "Altered behavior of parasitized killifish increases susceptibility to predation by bird final hosts" (PDF). Ecology. 77 (5): 1390–1397.
</ref> لپارازيط كايكبر وسط طيرا بݣر (egrets)، لي ف لغالب كاياكلو حيتان كيلي لمقيوصين عوض لي مامقيوصينش. متال خر هي لپروطوزا طوكسوپلازما ݣوندي (toxoplasma gondii)، لي هو پارازيط كايكبر ف [[مش|لقطوط]] و لايني يقدر يكون مهزوز من بزاف د لحيوانات لخرين. الطوبات لمامقيوصينش كايجتانبو روايح لقطوط، و لكن الطوبات لمقيوصين ب ط.ݣوندي كايتجدبو ل ريحتهم، هادشي لي يقدر يزيد من الدّوزان ل مضيّفين قطوط.<ref>Berdoy, M.; Webster, J. P.; Macdonald, D. W. (2000). "Fatal attraction in rats infected with Toxoplasma gondii". Proc. Biol. Sci. 267 (1452): 1591–4.
</ref> لمالاريا پارازيط كايعدّل ريحة الجلد ديال لمضيّفين لبنادميين، هادشي كايزيد من الجادبية ديالهم ل الناموس و ف التالي كايطلّعو من حتيمال لپارازيط يدوز.<ref>de Boer, Jetske G.; Robinson, Ailie; Powers, Stephen J.; Burgers, Saskia L. G. E.; Caulfield, John C.; Birkett, Michael A.; Smallegange, Renate C.; van Genderen, Perry J. J.; Bousema, Teun; Sauerwein, Robert W.; Pickett, John A.; Takken, Willem; Logan, James G. (August 2017). "Odours of Plasmodium falciparum-infected participants influence mosquito–host interactions". Scientific Reports. 7 (1): 9283.
</ref> الرتيلا سيكلوزا آرجينطييوآلبا (Cyclosa argenteoalba) ديما كايكونو لاصقين فيها اللارڤات د الرزوزي لي كايبدلو من سلوك ديالهم ف صنيع لخيوط. ف عوض ماينتجو خيوط معلكين و ببوشيين الشكل نورمال، منين لپارازيط كايكون لاصق فيهم كايبداو يصنعو خيوط مبسطين. هاد السلوك لمتلاعب بيه بقى طوْل و كان بارز كتر ب قدر ما لپارازيطات بقاو ملاصقين ف الرتيلا ل مدة طوْل.<ref>Takasuka, Keizo (16 September 2019). "Evaluation of manipulative effects by an ichneumonid spider-ectoparasitoid larva upon an orb-weaving spider host (Araneidae: Cyclosa argenteoalba) by means of surgical removal and transplantation". The Journal of Arachnology. 47 (2): 181
</ref>
[[فيشي:Bed bug, Cimex lectularius.jpg|تصغير|خسران لخصلة: بقة لفراش سيميكس ليكتولاريوس ݣاعما كاتطير، بحال بزاف د لحشرات لي پارازيطات برّاويين.]]

=== خسران لخصلة ===
لپارازيطات كايقدرو يستاغلو مضيّفينهم باش يديرو شلا وضايف و يلا مضيّفينهم ݣاعما، كايخصهم يديروهم ل ريوسهم. لپارازيطات لي كايخسرو هاد لوضايف من بعد كايولي عندهم آڤونطاج د لعزيلة، حيت كايقدرو يميّلو لموارد ل جيهة لمكاترة. بزاف د پارازيطات لبراويين من لحشرات بحال بق لفراش (bedbugs)، بق سحات الايل (batbugs)، لݣمل و لبرغوت خسرو لقدرة ديالتهم على الطيران، و ف بلاصة هادشي ولاو كايعولو على مضيّفينهم ف الطرونسپور.<ref>Alexander, David E. (2015). On the Wing: Insects, Pterosaurs, Birds, Bats and the Evolution of Animal Flight. Oxford University Press. p. 119.
</ref> خسران لخصلة (Trait loss) ب شكل عام منتاشر بزاف ف لپارازيطات.<ref>Poulin, Robert (September 1995). "Evolution of parasite life history traits: myths and reality" (PDF). Parasitology Today. 11 (9): 342–345.
</ref> واحد لمتال شديد هو خنونية لبواغ (myxosporean) هينيݣويا زشوكيي (Henneguya zschokkei) لي هو پارازيط دخلاني ديال لحوت، و لحيوان لي بوحدو معروف بلي خسر لقدرة على باش يتنفس ب شكل آيروبي (ب شكل خلوي): لخلايا دياولو ناقصهم لميطوكوندريا (mitochondria).<ref>Yahalom, Dayana; Atkinson, Stephen D.; Neuhof, Moran; Chang, E. Sally; Philippe, Hervé; Cartwright, Paulyn; Bartholomew, Jerri L.; Huchon, Dorothée (19 February 2020). "A cnidarian parasite of salmon (Myxozoa: Henneguya) lacks a mitochondrial genome". Proceedings of the National Academy of Sciences. 117 (10): 5358–5363.
</ref>

=== دفاعات لمضيّف ===
لمضيّفين طوورو شلا إجراءات دفاعيين ضد لپارازيطات دياولهم، بحال لبارييرات لفيزيائيين كيف الجلد عند السلسوليات،<ref name="ReferenceB">"Host–Parasite Interactions Innate Defenses of the Host" (PDF). University of Colorado.
</ref> سيسطيم لمناعة عند لبزوليات<ref name="Maizels, R. M. 2009">Maizels, R. M. (2009). "Parasite immunomodulation and polymorphisms of the immune system". J. Biol. 8 (7): 62.
</ref> و لحشرات لي كايزوْل لپارازيطات ب شكل مداوم،<ref name="Jeanne, Robert L. 1979">Jeanne, Robert L. (1979). "Construction and Utilization of Multiple Combs in Polistes canadensis in Relation to the Biology of a Predaceous Moth". Behavioral Ecology and Sociobiology. 4 (3): 293–310.
</ref> و لموركبات لكيماويين الدفاعيين عند النبات.<ref name="Runyon, J. B. 2010">Runyon, J. B.; Mescher, M. C.; De Moraes, C. M. (2010). "Plant defenses against parasitic plants show similarities to those induced by herbivores and pathogens". Plant Signal Behav. 5 (8): 929–31.
</ref>

عالم لبيولوجيا و.د.هاميلتن (W. D. Hamilton) قال بلي لمكاترة الجنسية تقدر تكون تطوورات باش تعاون ف غليب شلا پارازيطات ب سباب لاكتيڤاسيو ديال معاودة التركاب الجيني (genetic recombination)، و تخلاط الجينات باش يتصايبو تركابات جينيين منوعين. هاميلتن ورى ب موضيل ماطيماتيك بلي لمكاترة الجنسية كاتكون تابتة ب شكل تطووري ف مواقف مبدلين، و بلي التوقوعات د النضرية واتاو لإيكولوجيا لفعلية ديال لمكاترة الجنسية.<ref>Hamilton, W. D.; Axelrod, R.; Tanese, R. (May 1990). "Sexual reproduction as an adaptation to resist parasites (a review)". Proceedings of the National Academy of Sciences. 87 (9): 3566–3573.
</ref><ref>Ebert, Dieter; Hamilton, William D. (1996). "Sex against virulence: the coevolution of parasitic diseases". Trends in Ecology & Evolution. 11 (2): 79–82.
</ref> غير هو، يقدر يكون واحد التناقوض بين لأهلية لمناعية (immunocompetence) و خصايل الجنس التانويين د الدكور لمجاوجين من لمضيّفين السلسوليين، بحال نمط الريش عند الطاوس و اللبدة عند السبوعا. هادشي حيتاش هورمون الطيسطوسطيرون د الدكر كايحفز النمو ديال خصايل الجنس التانويين، ب تخيار بحال هاد الدكور ف لعزيلة الجنسية، على حساب التنقاص من الدفاعات ديالهم د لمناعة.<ref>Folstad, Ivar; Karter, Andrew John (1992). "Parasites, Bright Males, and the Immunocompetence Handicap". The American Naturalist. 139 (3): 603–622.
</ref>
==== السلسوليات ====
[[فيشي:Short Horned Lizard (4457945238).jpg|تصغير|الجلد الناشف د السلسوليات كيف لي عند لوزغة قصيرة لݣرون ماكايخلّيش بزاف د لپارازيطات يدخلو.]]
لباريير لفيزيائية ديال الجلد لقاصح و الناشف و لي ماكايدخلش لما عند الزواحف، الطيور و لبزوليات ماكايخليش لميكروؤرݣانيزمات لمستعمرين يدخلو ل لكسدة. الجلد د بنادم حتى هو كايفرز ليدام (sebum)، لي كايكون طوكسيك ل جل لميكروؤرݣانيزمات.<ref name="ReferenceB"/> من الجيهة لخرة، لپارازيطات لي كبر ف لقد بحال لمتقوبات كايديطيكطيو لموركابات لكيماويين لي كايخرجو من الجلد باش يعرفو لبلاصة د مضيّفينهم ف لوقيتة لي كايدخلو ل لما. لبزاق و الدموع د السلسوليات فيهم الليزوزيم، لي هو أونزيم كايهدم حيوط لخلية (cell walls) د لباكتيريات لمدرمين.<ref name="ReferenceB"/> و يلا لأورݣانيزم فات من لفم و داز، لخط الجاي د الدفاع كايكون هو ل[[معدة]] ب لاسيد هيدروكلوريك ديالها، لي طوكسيك ل لغالبية د لميكروؤرݣانيزمات.<ref name="ReferenceB"/> شي پارازيطات مصرانيين عندهم غلاف براوي قاصح و غليض لي كايتهضم تقيل ولا ماكايتهضمش ݣاع، هادشي لي كايخلّي لپارازيط يدوز من لمعدة حي، و ف هاد لوقيتة كايدخل ل مصارن و كايبدا لمرحالة الجاية من حياتو. غير كايولي لپارازيط وسط لكسدة، كايخصو يتحارب معا پروتينات السيروم (serum proteins) و الريسيپطورات د معرفة النماط (pattern recognition receptors) ديال سيسطيم لمناعة، لخلويين و الداخل خلويين، هادشي لي كايزند لخلايا اللمفاويين (lymphocytes) د سيسطيم لمناعة لآضاپتيڤ بحال لخلايا طي (T cells) و لخلايا بي (B cells). هاد لخلايا عندهم ريسيپطورات لي كايعرفو لپارازيطات.<ref name="Maizels, R. M. 2009"/>

==== لحشرات ====
لحشرات دايماً كايآضاپطيو عشاشهم باش ينقصو من التبرزيط. متلاً، واحد من لسباب لمفتاحيين علاش الرزوزية پوليسطيس كانادينسيس (Polistes canadensis) كاتعشش ف بزاف د الشهاد (combs)، عوض ما تبني شهد واحد بحال بزاف د النواع ف ݣنسها، هو باش ماتقاصش من لعت د لفراش (tineid moths). عتة لفراش كاتحط بيضها وسط عشاش الرزوزي و من بعد هاد لبيضات كايفقسو ل لارڤات لي كايحفرو من خلية ل خلية و كايفرسو الشرانق د الرزوزي. الرزوزيات لبالغين كايحاولو يزوْلو و يقتلو بيضات و لارڤات لعت ب مضيغ لقنات د لخليات، و ب طليان لخليات ب واحد ليفراز فمّي لي كايعطي ل لعش واحد لمضهر قهوي غالق.<ref name="Jeanne, Robert L. 1979"/>

==== النبات ====
[[فيشي:Leaf Spot on Oak in Gunnersbury Triangle.jpg|تصغير|طاشات ف وراق لبلوط. لموركابات لكيماويين لي كايخرجو من الشجرة كايحدّو من التفراق د الشومپينيوات لپارازيطيين، لحاصول د هادشي هوما واحد الجلخات ضايرين ديال النسيج لمضرور.]]
النبات كايستاجب ل هجمات لپارازيطات ب سيرية د الدفاعات لكيماويين، بحال پوليفينول أوكسيداز (polyphenol oxidase)، تحت لكونطرول د مجاري السينيالات ديال آسيد لياسمين-اللاحساس (jasmonic acid-insensitive) و آسيد الساليسيك (Salicylic acid).<ref name="Runyon, J. B. 2010"/><ref name="Thaler, Jennifer S. 2002">Thaler, Jennifer S.; Karban, Richard; Ullman, Diane E.; Boege, Karina; Bostock, Richard M. (2002). "Cross-talk between jasmonate and salicylate plant defense pathways: effects on several plant parasites". Oecologia. 131 (2): 227–235.
</ref> لمجاري لمبدلين د لمواد لكيماويين لبيو كايتآكتيڤاو ب هجمات مبدلين، و لمجاري ب جوج كايمكن ليهم يتفاعلو بيناتهم يا ب شكل إيجابي ولا سلبي. ب شكل عام، النبات كايقدر يبدا يا ستيجابة محددة ولا مامحدداش.<ref name="Thaler, Jennifer S. 2002"/><ref name="Frank, S. A. 2000">Frank, S. A. (2000). "Specific and non-specific defense against parasitic attack" (PDF). J. Theor. Biol. 202 (4): 283–304.
</ref> الستيجابات لمحددين كايشملو لمعرفة د لپارازيط ب الريسيپطورات لخلووين د النبتة، هادشي لي كايودي ل واحد الستيجابة مجهدة و لكن مضبوطة: لمواد لكيماويين الدفاعيين كايتنتجو ف جوايه لبلاصة فين تديطيكطا لپارازيط، و كايبلوكيو التفراق ديالو، و زيد كايجتانبو تضياع لينتاج الدفاعي ف لوقيتة لي ماكايحتاجوهش.<ref name="Frank, S. A. 2000"/> الستيجابات الدفاعيين لمامحددينش كايكونو نضاميين (systemic)، هادشي كايعني بلي الستيجابات مامحصورينش على شي موضع فلاني ف النبتة، و لايني كايتفرّقو على طول النبتة، هادشي لي كايخلييهم ساويين ف خسران الطاقة. هاد الستيجابات عندهم مفعولية ضد واحد لقاعدة عريضة من لپارازيطات.<ref name="Frank, S. A. 2000"/> منين كايوليو مضرورين، من نواع بحال ليرقات حرشفيات الجناوح (lepidopteran caterpillars)، وراق د النبتات بحال الدرة و لقطن كايطلقو كمية زايدة من لمواد لكيماويين الطايرين بحال الطيرپينات (terpenes) لي كايطلقو سينيال بلي هوما تهجم عليهم؛ واحد التأتير د هادشي هو جديب الرزوزيات شباه لپارازيطات، لي كايهجمو على ليرقات.<ref>Paré, Paul W.; Tumlinson, James H. (1 October 1999). "Plant Volatiles as a Defense against Insect Herbivores". Plant Physiology. 121 (2): 325–332.
</ref>

== لإيكولوجيا و لمحافضة ==
=== لإيكولوجيا و لپارازيطولوجيا ===
[[فيشي:Condor in flight.JPG|تصغير|لعتيق ديال كونضور كاليفورنيا من النقيراض كان مشروع ناجح و غالي، و لايني لپارازيط لبراّوي د الطير، لݣملة كولپوسيفالوم كاليفورنيسي، ردّوها منقارضة.]]
التبرزيط و تطوور لپارازيط حتى ل لقرن 21 كانو كايتدرسو من لعولاما د لپارازيطات (parasitologists)، ف واحد لعلم محكوم عليه ب الطب، ف عوض عولاما د لإيكولوجيا ولا عولاما د لبيولوجيا التطوورية. وخا التفاعولات مضيّف–پارازيط كانو مواضيع إيكولوجيين و موهيمين ف التطوور، التاريخ د لپارازيطولوجيا تسبب ب داكشي لي عيّط ليه عالم لإيكولوجيا روبرت پولين "لهريف على التبرزيط من لعولاما د لپارازيطات"، هادشي خلّا عولاما د لإيكولوجيا يتجاهلو هاد الجيهة. هادشي كان على حساب ريّو "مؤسف"، حيت لپارازيطات "عومالا د لعزيلة الطبيعية موجودين ف كل بلاصة" و قوّات شداد ف التطوور و لإيكولوجيا.<ref name="Poulin, Robert 2007 p. X, 1">Poulin, Robert (2007). Evolutionary Ecology of Parasites. Princeton University Press. p. X, 1–2
</ref> على حساب ريّو، التقسام طويل لمادى بينات لعلوم حد من تباديل لأفكار، ب مؤتمرات مفرقين و جورنالات مفرقين. اللوغات التقنيين د لإيكولوجيا و لپارازيطولوجيا شي خطرات كايجمعو ف نفس لكلمات معاني مبدلين. زيد كاينين تبدالات فلسافيين، لي تأترو من الطب، "بزاف د عولاما لپارازيطات قبلو بلي التطوور ودّى ل نقصان ف جهد (virulence) لپارازيطات، ف لوقيتة لي النضرية التطوورية لمعاصرة كانت غاتوقع مادى كبر د النتائيج".<ref name="Poulin, Robert 2007 p. X, 1"/>

لعلاقات لمعقدين د لپارازيطات كايخلّيوهم صعاب باش تبلاصيهم ف شباكي لماكلة: متقوبة وحدة (trematode) ب كتر من مضيّف واحد على قبل دورات لحياة لكتار لي عندها غاتشد ف نفس لوقت بزاف د لمواضع ف الشبكة د لماكلة، و غاتقدر توجّد سيريات د لكوران الطاقي (energy flow)، هادشي لي دوّخ التحليل. فوق من هادشي، مادام ف كل حيوان تقريباً پارازيطات (بزاف)، لپارازيطات قادرين يشدو النيڤوات الطوپ ف كل شبكة د لماكلة.<ref name="Sukhdeo, Michael V 2012"/>

لپارازيطات كايقدرو يلعبو واحد الدور ف لمكاترة د النواع اللاأصليين (non-native). كا إيكزومپل، لعقريشات لخوضر لمستعمرين (green crabs) كايتقاصو ب شكل صغير من لمتقوبات لأصليين (native) ف الساحل لأطلاسي الشرقي. هادشي كايعاونهم باش يطغاو ف لمنافسة على لعقريشات لأصليين بحال عقريشة الصخر لأطلاسية (Atlantic Rock Crab) و عقريشة يونس (Jonah Crab).<ref>Blakeslee, April M. H.; Keogh, Carolyn L.; Fowler, Amy E.; Griffen, Blaine D.; Todd, Peter Alan (1 June 2015). "Assessing the Effects of Trematode Infection on Invasive Green Crabs in Eastern North America". PLOS ONE. 10 (6): e0128674.
</ref>

لپارازيطولوجيا لإيكولوجية تقدر تكون موهيمة ف لمحاولات د لكونطرول، بحال ف وقيت لحملات على قبل التفنية د دودة غينيا (Guinea worm). وخا لپارازيط تفنّى ف ݣاع لبلدان من غير ربعة، الدودة بدات تخدّم الجران كا مضيّفين وساطا قبل مايقيصو لكلاب، هادشي كايخلّي لكونطرول صعب كتر ب لموقارنة معا يلا كانو لعلاقات مفهومين حسن.<ref>Eberhard, M. L. (August 2016). "Possible Role of Fish and Frogs as Paratenic Hosts of Dracunculus medinensis, Chad". Emerging Infectious Diseases. 22 (8): 1428–1430.
</ref>

=== الساس لمنطقي على ود لمحافضة ===
وخا لپارازيطات كايتعتابرو ب شكل عريض بلي كايجيبو الضّر، التفنية ديال ݣاع لپارازيطات ماغاتكونش فيها لفايدة. كايكوّنو لپارازيطات علاقل النص د التنواع لحيوي؛ كايلعبو أدوار إيكولوجيين موهيمين؛ و بلا بيهم؛ لكائنات لحيين يقدرو يميلو ل جيهة لمكاترة اللاجنسية (asexual reproduction)، و ف التالي التنقاص د تنواع لخصايل الجايين من لمكاترة الجنسية.<ref>Holt, R. D. (2010). "IJEE Soapbox: World free of parasites and vectors: Would it be heaven, or would it be hell?" (PDF). Israel Journal of Ecology and Evolution. 56 (3): 239–250.
</ref> لپارازيطات كايعطيو واحد لوپورتونيطي على ود الطرونسفير د لماطيريال الجيني بين النواع، هادشي لي كايسهل التبدال التطووري.<ref>Combes, Claude (2005). The Art of being a Parasite. University of Chicago Press.
</ref> بزاف د لپارازيطات كايخصهوم كتر من مضيّف د نواع مبدلين باش يكملو دورات حياتهم و كايعولو على التفاعولات مفتارس-فريسة ولا التفاعولات لإيكولوجيين التابتين لخرين باش يوصلو من شي مضيّف ل واحد آخر. عليها حضور لپارازيطات كايلمّح بلي لإيكوسيسطيم ف صحة مزيانة.<ref>Hudson, Peter J.; Dobson, Andrew P.; Lafferty, Kevin D. (2006). "Is a healthy ecosystem one that is rich in parasites?" (PDF). Trends in Ecology & Evolution. 21 (7): 381–385.
</ref>

لپارازيط لبرّاوي، قملة كونضور كاليفورنيا (Colpocephalum californici) ولّات قضية معروفة د لمحافضة. واحد لپروݣرام د لمجاوجة لكاپتيڤ كبير و ساوي بزاف تدار ف ميريكان باش يعتقو كونضور كاليفورنيا (California condor). لي كان مضيّف د واحد لݣملة، لي عاشت فيه بوحدو. أي ݣملة تلقات "تقتلات عمداً" ف وقيت لپروݣرام، باش يخلّيو لكونضور ف أحسن صحة ممكنة. لحاصول كان بلي تعتق نوع واحد لي هو لكونضور و رجع ل لبريّة، ف لوقيتة لي النوع لاخر، لي هو لپارازيط ولا منقارض.<ref>Stringer, Andrew Paul; Linklater, Wayne (2014). "Everything in Moderation: Principles of Parasite Control for Wildlife Conservation". BioScience. 64 (10): 932–937.
</ref>

وخا لپارازيطات دايماّ كايتحييدو ف التصوار د شباكي لماكلة، هوما ف لعادة كايشدو لموضع لفوݣاني. لپارازيطات يقدرو يخدمو بحال النواع لمفتاحيين (keystone species)، حيت كاينقصو من لحكام ديال لمنافسين لفوݣانيين و كايخلّيو النواع لمنافسين يكونو موجودين ف نفس لبلاصة.<ref name="Sukhdeo, Michael V 2012"/><ref>Lafferty, Kevin D.; Allesina, Stefano; Arim, Matias; Briggs, Cherie J.; et al. (2008). "Parasites in food webs: the ultimate missing links". Ecology Letters. 11 (6): 533–546.
</ref><ref>Chase, Jonathan (2013). "Parasites in Food Webs: Untangling the Entangled Bank". PLOS Biology. 11 (6): e1001580.
</ref>
[[فيشي:Aggregated distribution of parasites on hosts.svg|تصغير|لپارازيطات كايكونو موزّعين ب شكل مامساويش بينات مضيّفينهم، جل لمضيّفين ماعندهم حتى پارازيط، و شوية د لمضيّفين فيهم لاغلابية د نسمة لپارازيطات. هاد التوزيع كايخلّي خودان لعيينات صعيب و محتاج تهلية ف تخدام السطاتيستيكات.]]

=== لإيكولوجيا لكمية ===
ف لعادة نوع د لپارازيط فرّادي عندو توزيع مجمّع على طول لحيوانات لمضيّفين، هادشي كايعني بلي جل لمضيّفين هازّين معاهم شوية د لپارازيطات، ف لوقيتة لي مضيّفين قلال هازّين معاهم كمية كبيرة ب زايد من لفراد د لپارازيطات. هادشي كايشكل ل الطلبا د إيكولوجيا لپارازيطات مشاكيل كايتخادو ف لبال، حيتاش كاترد السطاتيستيكات لپاراميطريين (parametric statistics) لي كايتخدّمو من عولاما د لبيولوجيا بلا فايدة. الطرونسفورماسيو د الضونيات (Log-transformation) قبل التطباق د شي طيسط پاراميطري، ولا التخدام د السطاتيستيكات اللاپاراميطريين (non-parametric statistics) كايتوصّى بيهم من شلا كتاتبيا، و لايني هادشي يقدر يزيد مشاكيل كتر، عليها لپارازيطولوجيا لكمية (quantitative parasitology) مبنية على ميطودات بيوسطاتيستيكيين متطوورين كتر.<ref>Rózsa, L.; Reiczigel, J.; Majoros, G. (2000). "Quantifying parasites in samples of hosts" (PDF). J. Parasitol. 86 (2): 228–32.
</ref>

== التاريخ ==
=== الزمان لقديم ===
لپارازيطات لبنادميين منهم الدود السطواني، دودة غينيا، (Guinea worm)، الدود لمشعر (threadworms)، و السينتات تدكرو ف تسجالات لبرديات لمصريين هادي 3000 عام قبل التاريخ ل لقدّام؛ بردية إيبيرس (ebers papyrus) وصفات الدودة لخطافية (hookworm). ف ليونان لقديمة، لپارازيطات كيف السينتا د لحلوف (pork tapeworm) توصفو ف كورپوس هيپوقراط (Hippocratic Corpus)، أما لكتاتبي لكوميكي د لمسراحيات آريسطوفانيس (Aristophanes) عيّط على السينتات "ال[[تبروري]]". الطبا الروميين سيلسوس و ݣالينوس وتّقو الدودات السطوانيين آسكاريس لومبريكويديس (Ascaris lumbricoides) و إينطيروبيوس ڤيرميكولاريس (Enterobius vermicularis).<ref name="Cox, Francis E. G. 2004">Cox, Francis E. G. (June 2004). "History of human parasitic diseases". Infectious Disease Clinics of North America. 18 (2): 173–174.
</ref>

=== الزمان لمتوسط ===
[[فيشي:Francesco Redi Osservazioni intorno agli animali viventi che si trovano negli animali viventi Plate 14.jpg|تصغير|لوحة من لكتاب د فرانتشيسكو ريدي، (مولاحضات على لكائنات لحيين لملقيين ف الداخل د لحيوانات لحيين (Osservazioni intorno agli animali viventi che si trovano negli animali viventi)، 1684]]
ف كتابو لقانون ف الطب، لي كمل ف 1025، الطبيب لفارسي بن سينا شجل لپارازيطات لبنادميين و لحيوانيين منهم الدود السطواني، الدود لمشعر، دود غينيا، و الدود الشريطي (سينتات).<ref name="Cox, Francis E. G. 2004"/>

ف كتابو د 1397، معاهدة الدولة، علم و تطباق فن الرعي (Traité de l'état, science et pratique de l'art de la Bergerie)، جون دو بغي (Jehan de Brie) كتب لوصف اللولاني على شي متقوبة (trematode) لي هي لپارازيط الدخلاني مورقة لكبدة (Fasciola hepatica).<ref name="Cheng, Thomas C. 1973 pp. 120">Cheng, Thomas C. (1973). General Parasitology. Academic Press. pp. 120–134.
</ref><ref>Humphrey-Smith, Ian, ed. (1993). Sept siècles de parasitologie en France [The French School of Parasitology] (in French). Société Française de Parasitologie. pp. 26–29.
</ref>

=== الزمان لعصري لبكراني ===
ف لپيريوض لعصرية لبكرانية، ف كتابو د عام 1668 تجاريب ديال الجيل د لحشرات (Esperienze Intorno alla Generazione degl'Insetti)، فرانتشيسكو ريدي وصف ب كل صراحة لپارازيطات الدخلانيين و لبراويين، ب رسيم لݣراد، اللارڤات د دبان لأيل النيفي (nasal flies of deer)، و لمورقة لكبدية.<ref name="Ioli, A. 1997">Ioli, A.; Petithory, J. C.; Theodorides, J. (1997). "Francesco Redi and the birth of experimental parasitology". Hist Sci Med. 31 (1): 61–66.
</ref> ريدي قشع بلي لپارازيطات كايتديڤلوپاو من لبيضات، هادشي لي كايتناقض معا النضرية د الجيل التلقائي (spontaneous generation).<ref>Bush, A. O.; Fernández, J. C.; Esch, G. W.; Seed, J. R. (2001). Parasitism: The Diversity and Ecology of Animal Parasites. Cambridge University Press. p. 4.
</ref> ف كتابو د عام 1684 موراقبات على لحيوانات لحيين لي كايتلقاو وسط لحيوانات لحيين (Osservazioni intorno agli animali viventi che si trovano negli animali viventi)، ريدي وصف و رسم كتر من 100 پارازيط منهم الدودة السطوانية لكبيرة عند بنادم لي كاتجيب مرض لآسكارس (ascariasis).<ref name="Ioli, A. 1997"/> ريدي كان أول واحد سمّى لكيسات (cysts) د لمشوكة لحبايبية (Echinococcus granulosus) لي تقشعات ب صيفتها پارازيطية ف لكلاب و لحوالا؛ قرن من بعد، ف 1760، پيطر سايمن پالاس قتارح ب شكل صحيح بلي هادو كانو اللارڤات د السينتات.<ref name="Cox, Francis E. G. 2004"/>

ف 1681، آنطوني ڤان ليوونهوك حضى و رسم لپارازيط لپروطوزواني الجيارديا لمصرانية (Giardia lamblia)، و ربطو ب "لخرى ديالو الجاري". هادا كان لپارازيط لپروطوزواني د بنادم اللول لي تقشع ب لميكروسكوپ.<ref name="Cox, Francis E. G. 2004"/> عوام قلال من بعد، ف 1687، لبيولوجيستات الطاليانيين دجيوڤاني كوزيمو بونومو و دجياتشينطو تشيسطوني وصفو الجربة (scabies) لي كاتجي من السوسة (mite) لپارازيطية، لقارمة الجربية (Sarcoptes scabiei)، هادشي لي علْمها ب صيفتها أول مرض بنادمي ب عامل مسبب ميكروسكوپي معروف.<ref>"Acarus as the cause of scabies". University of Cagliari.
</ref>
[[فيشي:Ross, 20.Aug.1897.jpg|تصغير|رونالد روص ربح [[جايزة نوبل]] د 1902 حيت ورى بلي پارازيط لملاريا كايدوز على طريق الناموس. هاد الصفحة د 1897 من دفتار لمولاحضات كاتشجل لمولاحضات دياولو اللولانيين على هاد لپارازيط ف الناموس]]

=== لپارازيطولوجيا ===
لپارازيطولوجيا لعصرية تضيڤلوپات ف لقرن 19 ب مراقبات دقيقين و تجارب من بزاف د لباحتين و الطبا لكلينيكيين؛<ref name="Cheng, Thomas C. 1973 pp. 120"/> هاد لموصطلاح تخدّم ل خطرة اللولى ف 1870.<ref>"Parasitology". Merriam-Webster
</ref> ف 1828، دجايمس آنرسلي وصف مرض لآميبات (amoebiasis)، لي هوما عدوات پروطوزوانيين د لمصارن و لكبدة، ب سباب لحمّال، إينطاميبا هيسطوليكا (Entamoeba histolytica)، لي ماتكتاشفش حتى ل 1873 من فغيدغيخ لوش. دجايمس پادجيت كتاشف الدودة السطوانية لمصرانية، الشعيرية لببوشية (Trichinella spiralis) ف بنادم ف عام 1835. دجايمس مكونل وصف متقوبة كبدة بنادم، لمتقوبة الشينوية (Clonorchis sinensis)، ف 1875.<ref name="Cox, Francis E. G. 2004"/> آلدجرنون طومس و غوضولف ليوكاغت صايبو ب شكل مستاقل أول كتيشاف د دورة لحياة د شي متقوبة، لمورقة لكبدية، ف تجريبة ف 1881–1883.<ref name="Cheng, Thomas C. 1973 pp. 120"/> ف 1877 پاتريك مانسن كتاشف دورة حياة الدود لفيلاري (filarial worms) لي كايسببو مرض لفيل اللمفاوي (elephantiasis) لي كايدوز ب الناموس. زيد على هادشي مانسن توْقّع بلي پارازيط لمالاريا، لپلازموديوم، كان عندو حمّال ناموسة، و قنع رونلد روص باش يقلب ف هاد لغرض. روص وكّد بلي التوقّوع كان صحيح ف 1897–1898. ف نفس لوقيتة، دجيوڤاني باتّيسطا ݣراسي و وحدين خرين وصفو مراحل دورة حياة پارازيط لمالاريا ف الناموس آنوفيليس (Anopheles). ب واحد شكل نوض لبلبالة، روص خدا جايزة نوبل ف 1902 على قبل لعمل ديالو، أما ݣراسي ماخداهاش.<ref name="Cox, Francis E. G. 2004"/> ف 1903، دايڤيد بروس إضونتيفيا هاد لپارازيط لپروطوزواني و لحمّال دبانة التسيتسي لي كاتجيب مرض لمتقبيات لإيفرقية (African trypanosomiasis).<ref>Ellis, Harold (March 2006). "Sir David Bruce, a pioneer of tropical medicine". British Journal of Hospital Medicine. 67 (3): 158.
</ref>

=== الجلبة ===
ب لخودان ف لبال لاهمية د لمالاريا، ب 220 مليون واحد تقريباً مقيوص بيها سنوياً، شلا محاولات تدارو باش يقطعو الدوزان ديالها. بزاف د لميطودات د لوقاية من لمالاريا تجرّبو منهم التخدام د الضروݣات أونتيمالاريين باش يقتلو لپارازيطات ف الدم، التفنية ديال لحمّالا الناموس ديالها ب لورݣانوكلورين (organochlorine) و لموبيدات لحشريين لخرين، و الديڤلوپمو د جلبة لمالاريا. ݣاع هادو برهنو بلي فيهم لمشاكيل، ب لمقاومة د الضروݣ، لمقاومة د لموبيدات لحشريين، و السقوط لمعاود د الجلبات ف لوقيتة لي لپارازيط كايتطفّر (mutates).<ref>"Malaria and Malaria Vaccine Candidates". The College of Physicians of Philadelphia. 19 April 2017
</ref> على حساب 2015، أول جلبة ب لإيدن و لي بوحدها على قبل أي مرض پارازيطي د بنادم هي (RTS,S) على قبل مالاريا لپلازموديوم فالسيپاروم (Plasmodium falciparum malaria).<ref>Walsh, Fergus (24 July 2015). "Malaria vaccine gets 'green light'". BBC.
</ref>

=== لكونطرول لبيولوجي ===
شلا ݣروپات د لپارازيطات، بحال لحمّالا لميكروبيين و الرزوزيات شباه لپارازيطات تخدّمو كا عوامل د لكونطرول لبيولوجي ف لفلاحة و لبستانة.<ref>"Parasitoid Wasps (Hymenoptera)". University of Maryland
</ref><ref>Encouraging innovation in biopesticide development. Archived 15 May 2012 at the Wayback Machine European Commission (2008).
</ref>

=== لمقاومة ===
پولين قشع بلي التخدام لوقائي د ضروݣات الدود لپارازيطي (anthelmintic drugs) ف لحوالا و لبݣر لمربيين كايتكوّن من واحد التجريبة عالمية مامكونطرولياش ف تطوور تاريخ لحياة د لپارازيطات دياولهم. لحاصول كايعوّل على واش الضروݣات كاينقصو الشونص د اللارڤا د الدود لپارازيطي ف لوصول ل لبلوغ. يلا آه، لعزيلة الطبيعية تقدر تكون متوقعة ل جيهة إنتاج لبيض بكري ف لعمر. يلا لا، الضروݣات كايأترو ب شكل ساسي على الدود لپارازيطي لبالغ، لعزيلة تقدر تسبب ف تعطال ف لبلوغ و زيادة ف الجهد (virulence). بحال هاد التبدالات كايبانو بلي مكمّلين: الدودة السطوانية طيلاضورساجيا سيركومسينكطا (Teladorsagia circumcincta) كاتبدل ف لقد لبالغ ديالها و ف موعدال لمكاترة (لخصوبة) كا ستيجابة ل الضروݣات.<ref>Poulin, Robert (2007). Evolutionary Ecology of Parasites. Princeton University Press. p. 265–266
</ref>

== لأهمية التقافية ==
=== ف الزمانات لكلاسيكيين ===
ف لحقبة لكلاسيكية، لكونصيپط د لپارازيط ماكانش عندو معنى تنقيصي ب شكل قاطع: لپارازيطوس (parasitus) كانو واحد الدور مقبول ف لموجتماع الرومي، فين كان شي حد يقدر يعيش ب الضيافة د وحدين خرين، كا ردّان د لجميل على "الشكير، السيرڤيسات لبساط، و لإيرادة على هزّان الدّل".<ref>Matyszak, Philip (2017). 24 Hours in Ancient Rome: A Day in the Life of the People Who Lived There. Michael O'Mara. p. 252.
</ref><ref>Damon, Cynthia (1997). "5". The Mask of the Parasite: A Pathology of Roman Patronage. University of Michigan Press. p. 148.
</ref>

=== ف التعاويد ===
ف ال[[ريواية]] د لخليعة لݣوتيك د 1897، دراكولا، د برام سطوكر، و ف بزاف من لآضاپطاسيوات دياولها، لكونط دراكولا پارازيط مصاص الدم (ڤومپير). الناقدة لورا أوتيس قالت بلي "ب صيفتو شفّار، غاوي، صانع، و ميميك، دراكولا هو لپارازيط لموطلق. لغرض لكامل من لڤومپيريزم هو مصان دم الناس لخرين–لعيشة على حساب الناس لخرين".<ref>Otis, Laura (2001). Networking: Communicating with Bodies and Machines in the Nineteenth Century. University of Michigan Press. p. 216.
</ref>

النواع لفضائيين لپارازيطيين لي كايعيّفو و يخلعو منتاشرين ب شكل عريض ف [[تعاويد عيلمي|التعاويد لعلمي]].<ref>"Parasitism and Symbiosis". The Encyclopedia of Science Fiction. 10 January 2016
</ref><ref>Dove, Alistair (9 May 2011). "This is clearly an important species we're dealing with". Deep Sea News.
</ref> متلاً ف لفيلم د 1979 د ريدلي سكوت آليين (Alien).<ref>Pappas, Stephanie (29 May 2012). "5 Alien Parasites and Their Real-World Counterparts". Live Science.
</ref><ref>Sercel, Alex (19 May 2017). "Parasitism in the Alien Movies". Signal to Noise Magazine.
</ref> ف واحد اللقطة، واحد الزينومورف (xenomorph) شرݣ الصدر د راجل ميت من الداخل و خرج من وسطو، ب الدم مرشوش تحت واحد الضغط زايد لي معاونينو لمينات د التفرݣيع (explosive squibs). لأعضاء د لحيوان تخدّمو باش يزيدو ف تأتير الصدمة. اللقطة تفيلمات ف شدّة وحدة، و الرياكسيو د لممتيلين كانت فيها الدهشة.<ref name="ReferenceA"/><ref>Nordine, Michael (25 April 2017). "'Alien' Evolution: Explore Every Stage in the Xenomorph's Gruesome Life Cycle. Celebrate Alien Day with a look at the past, present and future of cinema's most terrifying extraterrestrial". IndieWire.
</ref>

== مصادر ==
{{عيون}}

{{ضبط مخازني}}

[[تصنيف:تبرزيط| ]]
[[تصنيف:إيكولوجيا لمرض]]
[[تصنيف:پارازيطولوجيا]]
[[تصنيف:إيكولوجيا]]
التبرزيط ولا لپارازيتيزم هي واحد لعالاقة قريبة بينات النواع، فين واحد لأورݣانيزم، لي هو لپارازيط، كايعيش على السورفاص ولا لداخل د شي أورݣانيزم آخر، لي هو لمضيّف، هادشي لي كايخلّيه يسبب ل لمضيّف واحد النسبة فلانية من الضّر، و كايكون مآضاپطي ب شكل هيكلي على هاد الطريقة د لعيشة.Poulin, Robert (2007). Evolutionary Ecology of Parasites. Princeton University Press. p. 4–5 عالم د لحشرات إي. أو. ويلسن خصّل لپارازيطات كا "مفتارسين لي كاياكلو لفريسة ف وحدات قل من واحد".Wilson, Edward O. (2014). The Meaning of Human Existence. W. W. Norton & Company. p. 112. لپارازيطات منهم لپروطوزوات (protozoans) وحدانيات لخلية بحال لفاكتورات د لمالاريا، مرض النعاس، و مرض لآميبات (amoebiasis)؛ لحيوانات بحال الدود لخطافي (hookworms)، لݣمل، الناموس، و سحات الليل مصاصين الدم؛ الشومپينيو بحال فݣيع لعسل (honey fungus) و لفاكتورات د الدودة لخاتمية (ringworm)؛ و النبات بحال الدبق (mistletoe)، لحامول (dodder)، و لهالوك (broomrape).
تصغير|لپارازيط د لحوت، مساوي الرجلين سيموطوا إيكسيݣوا (cymothoa exigua)، كاياخد بلاصة اللسان د حوت حجري لفك (lithognathus).
كاينين ستة د السطراتيجيات لپارازيطيين لكبار ديال ستيغلال لمضيّف لحيواني، لي هوما التخصية لپارازيطية (parasitic castration)، التبرزيط الدايز نيشان (ب شي كونطاكط)، التبرزيط الدايز ب ب لماكلة (منين لپارازيط كايتكال)، التبرزيط الدايز ب حمّال مرضي (vector-transmitted)، الشبه تبرزيط (parasitoidism)، و لميكرو فريس (micropredation)، واحد لمحوْر كبير ف الترتاب هو قدرة لغزو (invasiveness): پارازيط دخلاني (endoparasite) كايعيش وسط لكسدة د لمضيّف؛ پارازيط برّاوي (ectoparasite) كايعيش برّا، ف السورفاص د لمضيّف.

كيف لفريس، التبرزيط نوع من التفاعلات مستهلك–مورد،Getz, W. M. (2011). "Biomass transformation webs provide a unified approach to consumer-resource modelling". Ecology Letters. 14 (2): 113–124. و لكن على لعكس د لمفتارسين، لپارازيطات، من غير شباه لپارازيطات، كايكونو صغر بزاف من لمضيّفين دياولهم، و ماكايقتلوهمش، و دايماً كايعيشو وسط ولا على السورفاص د لمضيّف ل پيريوض مجبدة. لپارازيطات د لحيوانات كايكونو مختصين ب زايد، كل نوع پارازيطي كايعيش على شي نوع حيواني فلاني، و كايتكاتر ب موعدال زرب على لمضيّفين دياولهم. واحد لمتال معروف لي هو التفاعولات بين لمضيّفين السلسوليين و الدود الشريطي (السينتا)، لمتقوبات (الدود لفطح)، و دوك لي بينات النواع لي كايسببو لمالاريا بحال لپلازموديوم (plasmodium)، و لبرغوت.

لپارازيطات كاينقصو من الصلاحية (fitness) د لمضيّف ب پاطولوجيا (pathology) لي كاتفاوت من التخصية لپارازيطية ل التعدال د سلوك لمضيّف. لپارازيطات كايزيدو ف الصلاحية ديالهم ب ستيغلال لمضيّفين على قبل لموارد الضاروريين باش يقدرو يبقاو عايشين، ب لماكلة منهم و ب تخدام مضيّفين وساطا (تانويين) باش يعاونوهم ف الدّوزان (transmission) من شي مضيّف موكّد (لولاني) ل مضيّف آخر. وخا التبرزيط ف لغالب كايكون واضح و مافيهش لغموض، هو طرف ف السپيكتروم (spectrum) ديال التفاعولات بينات النواع، و لي كايدّرج من الشبه تبرزيط ل لفريس، و من التطوور ل لمقايضة (mutualism)، و ف شي شومپينيوات، كايولّيو صاپروطروفيين (saprotrophic).

لمعرفة لبنادمية على لپارازيطات بحال الدود السطواني (nematodes) و السينتات (tapeworms) متورخة من زمانات مصر لقديمة، ليونان لقديمة، و روما لقديمة. ف الزمانات لعصريين لبديانيين، آنطوني ڤان ليوْنهوك حضا الجيارديا لمصرانية (giardia intestinalis) ب لميكروسكوپ ديالو ف عام 1681، ف لوقيتة لي فرانتشيسكو ريدي وصف لپارازيطات الدخلانيين و لبرّاويين بحال دود لكبدة لفطح (sheep liver flatworm) و لݣمل.

لپارازيطولوجيا لمعاصرة تطوورات ف لقرن 19. ف التقافة لبنادمية، التبرزيط عندو دلالات سلبيين. هاد الدلالات ستاغلهم دجوناثان سويفت ب شكل ساتيري ف لقصيدة ديالو د 1733 "على الشعر: قصيدة ملحمية" (on poetry: a rhapsody)، ب مقارنة الشوعارا ب لپارازيطات لفوقانيين (hyperparasitical) لي شبهّوم ب لآفات. ف التعاويد، ف الريواية لݣوتيكية د لخلعة د 1897 دراكولا (dracula) د برام سطوكر و ف بزاف من لآضاپطاسيوات دياولها الجايين، بيّنو واحد لپارازيط مصّاص د الدم. لفيلم د 1979 إيليْن (alien) د ريدلي سكوت واحد من شلاّ أعمال د التعاويد لعلمي لي كايورّيو نواع پارازيطيين فضائيين."The Making of Alien's Chestburster Scene". The Guardian. 13 October 2009

 لأصل د لكلمة 
كلمة پارازيط جات ل الداريجة من لكلمة لفرانساوية پاغازيت (parasite)، لي جات من الشكل د لكلمة اللاتيني پاراسيتوس (parasitus)، لي جات من ليونانية لقديمة پاراسيطوس (παράσιτος)παράσιτος, Liddell, Henry George; Scott, Robert, A Greek–English Lexicon, on Perseus Digital Library لي كاتعني 'لواحد لي كاياكل ف لميدة د واحد آخر' لي ب راسها جات من پارا (παρά)παρά, Henry George Liddell, Robert Scott, A Greek–English Lexicon, on Perseus Digital Library 'حدا' و سيطوس (σῖτος) 'لݣمح، لماكلة'.σῖτος, Liddell, Henry George; Scott, Robert, A Greek–English Lexicon, on Perseus Digital Library

 السطراتيجيات التطووريين 
 لكونصيپطات الساسيين 
تصغير|الراس (سكوليكس) د الدودة الشريطية، سينتا د لحلوف (taenia solium)، لي هو پارازيط دخلاني عندو مخاطف و شفّاطات باش يلصق ف مضيّفو
التبرزيط نوع من لمكافلة (symbiosis)، لي هي واحد التفاعل بيولوجي قريب و مداوم و طويل لمدّة بينات لپارازيط و لمضيّف ديالو. على عكس الساپروطروفات (saprotrophs)، لپارازيطات كاياكلو من مضيّف حي، وخا شي شومپينيوات پارازيطيين، لي يقدرو يكمّلو ف لماكلة د لمضيّفين لي قتلوهم. على عكس لمعايشة (commensalism) و لمقايضة (mutualism)، لعلاقة ف التبرزيط كاتضّر لمضيّف، يا إما ب لماكلة عليه، ولا بحال ف لحالة د لپارازيطات لمصرانيين، كايقصّيو شي نسبة من ماكلتو. حيتاش لپارازيطات كايتفاعلو معا نواع خرين، كايقدرو ب السهولة يخدمو كا حمّالا (vectors) د لمومريضات (pathogens) هادشي لي كايسبب لمرض.Overview of Parasitology. Australian Society of Parasitology and Australian Research Council/National Health and Medical Research Council) Research Network for Parasitology. July 2010.Suzuki, Sayaki U.; Sasaki, Akira (2019). "Ecological and Evolutionary Stabilities of Biotrophism, Necrotrophism, and Saprotrophism" (PDF). The American Naturalist. 194 (1): 90–103.Rozsa, L.; Garay, J. (2023). "Definitions of parasitism, considering its potentially opposing effects at different levels of hierarchical organization". Parasitology. 150 (9): 761–768. لفريس كا تعريف ماكايتعتابرش مقايضة، حيت التفاعول كايكون قصير، و لكن عالم لحشرات إي. أو. ويلسن خصّل لپارازيطات ب صيفتهم "مفتارسين لي كاياكلو لفريسة ف وحدات قل من واحد".

و ف هاد النطاق كاينين بزاف د السطراتيجيات لي يقدرو يكونو. الطاكسونوميستات كايكلاصيو لپارازيطات ف واحد التشكيلة ديال الشيمات لمدّاخلين، هادشي مبازي على التفاعولات معا مضيّفينهم و على الدورات د حياتهم، لي شي مرّات كايكونو معقدين بزاف. لپارازيط لملزوم (obligate parasite) كايعوّل ب لكامل على لمضيّف باش يكمّل الدورة د حياتو، ف لوقيتة لي لپارازيط لماملزومش (facultative parasite) ماكايعوّلش على هادشي. دورات لحياة د لپارازيط لي كاتشمل غير مضيّف واحد كاتسمى "ديريكت"؛ ف لوقيتة لي كاتسمى "ماشي ديريكت" عند هادوك لي ب مضيّف موكّد (فين لپارازيط كايتكاتر ب شكل جنسي) و ب شي وسيط مضيّف علاقل."A Classification of Animal-Parasitic Nematodes". plpnemweb.ucdavis.eduGarcia, L. S. (1999). "Classification of Human Parasites, Vectors, and Similar Organisms". Clinical Infectious Diseases. 29 (4): 734–746. پارازيط دخلاني (endoparasite) كايعيش وسط لكسدة د لمضيّف؛ پارازيط برّاوي (ectoparasite) كايعيش برّا، فوق كسدة لمضيّف على السورفاص ديالو. لپارازيطات لمتوسطين (Mesoparasites)–بحال شي مجدافيات الرجلين (copepods)، كايدخلو من شي فتحة ف كسدة لمضيّف و كايبقاو مغروسين تما ب شكل جزئي.Vecchione, Anna; Aznar, Francisco Javier (2008). "The mesoparasitic copepod Pennella balaenopterae and its significance as a visible indicator of health status in dolphins (Delphinidae): a review" (PDF). Journal of Marine Animals and Their Ecology. 7 (1): 4–11. شي پارازيطات يمكن ليهم يكونو عامّيين (generalists)، ب لماكلة على قاعدة عريضة من لمضيّفين، و لايني بزاف د لپارازيطات، و لغالبية ف لپروطوزات و الدود لپارازيطي (helminths) لي كايبرزطو لحيوانات كايكونو مختصين (specialists) و مقرونين ب لمضيّف ب شكل شديد. واحد لقسم بدياني ديال لپارازيطات ساسي و وضيفي لي كايفرّز لميكروپارازيطات (microparasites) و لماكروپارازيطات (macroparasites). عند كل واحد فيهم واحد لموضيل ماطيماتيك محطوط على قبل باش يحلل تحركات النسمة د لݣروپات مضيّف–پارازيط.Poulin, Robert (2011). Rollinson, D.; Hay, S. I. (eds.). "The Many Roads to Parasitism: A Tale of Convergence". Advances in Parasitology. 74. Academic Press: 27–28. لميكروؤرݣانيزمات و لڤيروسات لي كايمكن ليهم يتكاترو و يكمّلو الدورة د حياتهم ف الداخل د لمضيّف معروفين ب صيفتهم ميكروپارازيطات. أما لماكروپارازيطات واحد لكائنات حيّين معددين لخلية لي كايتكاترو و كايكمّلو الدورة د حياتهم برّا لمضيّف ولا على لكسدة د لمضيّف."Parasitism
|The Encyclopedia of Ecology and Environmental Management". Blackwell Science

لغالبية د لأفكار على نواع التبرزيط تحطّو على لپارازيطات لحيوانيين لأرضيين، بحال الدود لپارازيطي. أما لپارازيطات لي كاينين ف بيئات خرين و معا مضيّفين خرين ف لغالب عندهم سطراتيجيات مشابهين. كا متال، لانݣيلة فطحة النيف (snubnosed eel) ف لغالب پارازيط ماملزومش (نص پارازيطي) لي كايحفر و ياكل ب شكل نتيهازي لحوت لمريض و لميّت.Caira, J. N.; Benz, G. W.; Borucinska, J.; Kohler, N. E. (1997). "Pugnose eels, Simenchelys parasiticus (Synaphobranchidae) from the heart of a shortfin mako, Isurus oxyrinchus (Lamnidae)". Environmental Biology of Fishes. 49 (1): 139–144. لحشرات وكالين النبات بحال لحشرات لقشريين (scale insects)، ݣمل النبات (aphids)، و ليرقات (caterpillars) كايشبهو ب شكل قريب ل لپارازيطات لبرّاويين، كايهجمو على نبتات كبر منهم بزاف؛ كايخدمو كا حمّالا د لباكتيريا، الشومپينيو و لڤيروسات لي كايسسبو مراض النبات. و مادام لحشرات لقشريين النتوات ماكايقدروش يتحركو، هوما پارازيطات ملزومين، كايبقاو ملاصقين معا لمضيّفين دياولهم ب شكل دايم.

لمدخولات لحسّيين لي كايوضّف لپارازيط باش يعرف و يقرّب ل شي مضيّف محتامل كايعييطو ليهم "سينيالات لمضيّف". بحال هاد السينيالات يقدرو يجمعو متلاً، لڤيبراسيو،Lawrence, P. O. (1981). "Host vibration—a cue to host location by the parasite, Biosteres longicaudatus". Oecologia. 48 (2): 249–251. ديوكسيد لكاربون لمزفور، روايح الجلد، السينياتورات الشوفيين و ديال السخونية، و لفزوݣية.Cardé, R. T. (2015). "Multi-cue integration: how female mosquitoes locate a human host". Current Biology. 25 (18): R793–R795. النباتات لپارازيطيين كايقدرو يخدّمو الضو، لفيزيوكيميا د لمضيّف، و لمواد الطايرين (volatiles) باش يعرفو لمضيّفين لمحتاملين.Randle, C. P.; Cannon, B. C.; Faust, A. L.; et al. (2018). "Host Cues Mediate Growth and Establishment of Oak Mistletoe (Phoradendron leucarpum, Viscaceae), an Aerial Parasitic Plant". Castanea. 83 (2): 249–262.

 السطراتيجيات لكبار 
كاينين ستة د السطراتيجيات لپارازيطيين لكبار، لي هوما التخصية لپارازيطية؛ التبرزيط الدّايز نيشان؛ التبرزيط الدّايز ب لماكلة؛ التبرزيط الدّايز ب حمّال؛ الشبه تبرزيط؛ و لميكرو فريس. هادشي كايطّبق على لپارازيطات لي مضيّفينهم حيوانات و حتى لي مضيّفينهم نبتات.Poulin, Robert; Randhawa, Haseeb S. (February 2015). "Evolution of parasitism along convergent lines: from ecology to genomics". Parasitology. 142 (Suppl 1): S6–S15. هاد السطراتيجيات كايمتّلو دروات آضاپتيڤ (adaptive peaks)؛ السطراتيجيات لوسيطين يقدرو يكونو، و لايني لكائنات لحيين ف بزاف د لݣروپات لمبدلين بقاو مكمّلين ف التطوور التقاربي ف هاد السطراتيجيات الستة، لي تابتين ب شكل تطووري.

نقدرو ناخدو واحد الشوفة عامة على لأوپسيوات التطووريين ب لخودان ف لبال ربعة د لاسئيلة مفتاحيين: التأتير على الصلاحية (fitness) ديال لمضيّف د لپارازيط؛ عدد لمضيّفين لي عند لپارازيطات على حساب لمرحالة لعمرية ديالهم؛ واش لمضيّف محروم من لمكاترة؛ ولا واش التأتير كايعوّل على لكتافة (عدد لپارازيطات ف لمضيّف لواحد). من هاد التحليل، السطراتيجيات التطووريين لكبار ديال التبرزيط كايبانو، هوما و لفريس (predation).Lafferty, K. D.; Kuris, A. M. (2002). "Trophic strategies, animal diversity and body size" (PDF). Trends in Ecology and Evolution. 17 (11): 507–513.
 التخصية لپارازيطية 

تصغير|لخصّاي لپارازيطي ساكّولينا كارسيني (sacculina carcini) (مأطّر ف التصويرة)، ملاصق معا مضيّفو لعقريشة الطايرة (Liocarcinus holsatus)
لخصّايا لپارازيطيين (parasitic castrators) كايهلكو ب شكل كامل ولا جزئي لقدرة د مضيّفينهم على لمكاترة الجنسية، ب تحراف لينيرجي لي كاتكون غادية ل جيهة لمكاترة ل جيهة النمو د لمضيّف و لپارازيط، شي مرّات هادشي كايسبب ل لمضيّف التعمليق (gigantism). السيسطيمات لخرين د لمضيّف كايبقاو ماممسوسينش، هادشي لي كايخلّيه يبقى عايش و يديّم لپارزيط.Poulin, Robert (2007). Evolutionary Ecology of Parasites. Princeton University Press. p. 111 لقشريات لپارازيطيين كيف بحال هادوك لي ف ݣنس لبرناقل (barnacle) لمختص، ساكولينا (sacculina) كايسببو ب الضبط لهليك د غدد لمكاترة ديال بزاف د النواعElumalai, V.; Viswanathan, C.; Pravinkumar, M.; Raffi, S. M. (2013). "Infestation of parasitic barnacle Sacculina spp. in commercial marine crabs". Journal of Parasitic Diseases. 38 (3): 337–339. من لعقريشات لمضيّفين. ف لحالة د ساكولينا، تدهورو لفويلات (testes) د كتر من التلتين د لعقريشات لي مضيّفينهم، ب شكل كافي عند الدكور باش يطورو خصايل جنسيين تانووين د النتوات بحال، كروش عرْض، مقابط صغْر و الزوايد لي كايشدّو لبيض. بزاف د النواع من الدود لپارازيطي كايخصيو مضيّفينهم (بحال لحشرات و لغلال). هادشي يقدر يطرا نيشان، يامّا ب شكل ميكانيكي ب لماكلة على لغدد د لمكاترة، ولا ب فريز واحد لمادة كيماوية لي كاتهلك لخلايا د لمكاترة؛ ولا يقدر يطرا ب شكل ماشي نيشان، يامّا ب فريز واحد لهورمون ولا ب تحراف التقاوت (nutrients). متلاّ، لمتقوب (trematode) زووݣونوس لاسيوس (zoogonus lasius) لي السپوروسيستات (sporocysts) دياولو بلا فم، كايخصي لغلال لبحري لمدّي طريتيا أوبصوليطا (Tritia obsoleta) ب شكل كيماوي، ب التطوور ف لغدد دياولو د لمكاترة و من بعد كايقتل لخلايا دياولو د لمكاترة.Cheng, Thomas C. (2012). General Parasitology. Elsevier Science. pp. 13–15.

 التبرزيط الدايز نيشان 

تصغير|ݣملة الراس د بنادم، پارازيط برّاوي ملزوم، لي كايدوز نيشان
لپارازيطات الدايزين نيشان (Directly transmitted) ماكايحتاجوش شي حمّال باش يوصلو ل لمضيّفين، منهم لپارازيطات د السلسوليات لأرضيين بحال لݣمل و السوس (mites)؛ لپارازيطات لبحريين بحال مجدافيات الرجلين (copepods) و ݣمل لبالين لي من مدوبلات الرجلين (cyamid amphipods)؛ وحدانيات لمضيّف (monogeneans)؛ و بزاف النواع من الدود السطواني؛ الشومپينيو، لپروطوزوات، لباكتيريا، و لڤيروسات. سوا كانو پارازيطات دخلانيين ولا پارازيطات براويين، ب جوج كايكون عندهم نوع مضيّف فرّادي. و ف وسط هاد نوع د لمضيّفين، لغالبية د لفراد كايكونو نقيين ولا شبه نيين من لپارازيطات، ف لوقيتة لي غير واحد لاقلية لي كاتكون هازة معاها عدد كبير من لپارازيطات، هادشي معروف ب سمية التوزيع لمجمّع (aggregated distribution).

 التبرزيط الدايز ب لماكلة 

تصغير|كلونورتشيس سينينسيس (clonorchis sinensis)، متقبة لكبدة الشينوية، كاتدّوز ب لماكلة
لپارازيطات الدايزين ب لماكلة (Trophically-transmitted ) كايدوزو منين كايتكالو من لمضيّف. كايشملو لمتقوبات (كاملين من غير الشيسطومات [schistosomes])، السينتات، مشوكات الراس (acanthocephalans)، لخمساوات (pentastomids)، و بزاف النواع من الدود السطواني، و لپروطوزات بحال الطوكسوپلازما (Toxoplasma). عندهم دورات د لحياة معقدين كايشملو مضيّفين من جوج نواع ولا كتر. ف لمراحل ديالهم لبديانيين كايقيصو شي مضيّف وسيط و ف لغالب كايتقوقعو ف كيس ميكروبي (microbial cyst) وسطو. منين لحيوان لي هو هو لمضيّف لوسيط كايتكال من لمفتارس لي هو لمضيّف لموكّد، لپارازيط كاينجى من عمليات لهضيم و كايولي بالغ؛ شي وحدين كايعيشو ب صيفتهم پارازيطات مصرانيين. بزاف من لپارازيطات الدايزين ب لماكلة كايعدّلو السلوك د مضيّفينهم لوساطا، هادشي لي كايزيد ف حتيمال ياكلهم شي مفتارس. بحال لپارازيطات الدايزين نيشان، التوزيع د لپارازيطات الدايزين ب لماكلة بينات لفراد لمضيّفين كايكون موزع ب شكل مجمّع (aggregated). لعدوى لمرافقة (Coinfection) من بزاف د لپارازيطات كاتكون شايعة.Cox, F. E. (2001). "Concomitant infections, parasites and immune responses" (PDF). Parasitology. 122. Supplement: S23–38. لعدوى الداتية (Autoinfection)، فين (ب واحد الستيتناء) دورة لحياة د لپارازيط كاملة كاتاخد بلاصة ف مضيّف لولاني فرّادي، هاد لحالة تقدر توقع شي مرات عند الدود لپارازيطي بحال سنرونݣيلويديس سطيركوراليس (Strongyloides stercoralis)."Helminth Parasites". Australian Society of Parasitology.

 التبرزيط الدايز ب حمّال 
تصغير|لپارازيطات الدخلانيين لپروطوزوانيين الدّايزين ب حمّال، الطريپانوزومات (trypanosoma) معا خلايا الدم لحمرين.
لپارازيطات الدايزين ب حمّال (Vector-transmitted) كايعولو على طرف تالت، واحد لمضيّف وسيط، فين لپارازيط ماكايكونش كايتكاتر ب شكل جنسي،Overview of Parasitology. Australian Society of Parasitology and Australian Research Council/National Health and Medical Research Council) Research Network for Parasitology. July 2010 باش يقدرو يهزو ريوسهم من شي مضيّف موكّد ل واحد آخر. هاد لپارازيطات كايكونو ميكروؤرݣانيزمات، بحال لپروطوزوا، لباكتيريا، ولا لڤيروسات، دايماً كايكونو من لمومريضات الداخلين ل لخلية (لمسببات د لمراض). لحمّالا دياولهم ف لغالب من مصاصا د الدم مفصليات الرجلين (hematophagic arthropods) بحال لبرغوت، لݣمل، لݣراد (ticks)، و الناموس."Pathogenic Parasitic Infections". PEOI. متلاً، ݣرادة لأيل إيكسوديس سكاپولاريس (Ixodes scapularis) كاتخدم كا حمّالة د لمراض بحال مرض لايم (Lyme disease)، لبابيسيوز (babesiosis)، و لآناپلاسموز (anaplasmosis).Steere, A. C. (July 2001). "Lyme disease". New England Journal of Medicine. 345 (2): 115–125. لپارازيطات الدخلانيين لپروطوزويين، بحال پارازيطات لمالاريا ف ݣنس پلازموضيوم (Plasmodium) و پارازيطات مرض النعاس ف ݣنس طريپانوسوما (Trypanosoma)، كايكون واصلين ل مراحل لعدوى ف دم لمضيّف و كايتسيفطو ب سباب لعضّة د الناموسة ل مضيّفين جداد.Pollitt, Laura C.; MacGregor, Paula; Matthews, Keith; Reece, Sarah E. (2011). "Malaria and trypanosome transmission: different parasites, same rules?". Trends in Parasitology. 27 (5): 197–203.

 الشبه تبرزيط 
شباه لپارازيطات كايكونو حشرات لي ف لقريب ولا لبعيد كايقتلو مضيّفينهم، هادشي لي كايخلي لعلاقة ديالهم قريبة ل لفريس.Stevens, Alison N. P. (2010). "Predation, Herbivory, and Parasitism". Nature Education Knowledge. 3 (10): 36. جل شباه لپارازيطات كايكونو من الرزوزيات الشبه پارازيطيين (parasitoid wasps) ولا غشاويات الجناوح (hymenopterans) لخرين؛ نواع خرين كايشملو دبانيات (dipterans) بحال الدبان الشفّار (phoridae). شباه لپارازيطات يقدرو يتقسمو ل جوج ݣروپات، التابتين (idiobionts) و لمحركين (koinobionts).Gullan, P. J.; Cranston, P. S. (2010). The Insects: An Outline of Entomology (4th ed.). Wiley. pp. 308, 365–367, 375, 440–441.

شباه لپارازيطات التابتين (idiobionts parasitoids) كايقرصو لفريسة ديالهم لي كاتكون كبيرة ف لغالب منين كايقبطوها، يا إمّا كايقتلوهم نيشان ولا كايشللوهم ف لبلاصة. من بعد كايهزو لفريسة لمامحركاش ل شي عش، شي خطرات معا فرايس خرين يلا ماكانتش كافية ف لكبورية باش يسوپورطيو شبيه لپارازيط (لبيض ديالهم) على طول لمراحل التطووريين دياولو. من بعد، واحد لبيضة كاتحط فوق لفريسة و من موراها لعش كايتختم. شبيه لپارازيط كايتطوور ب الزربة ف لمراحل ليرقيين/اللارڤيين (larval) و الشرنقيين (pupal) ديالو، ب لماكلة على لفريسة و الشياطا ديالها.

شباه لپارازيطات لمحركين (Koinobiont parasitoids)، بحال شي نواع ف الدبان و الرزوزي، كايحطو بيضاتهم وسط مضيّفين صغار، ف لعادة لارڤات (larvae). هادشي لي كايخليهم يكبرو، باش لمضيّف و شبيه لپارازيط يتطوورو معا بعضياتهم ل شي پيريوض مجبدة، هادشي كايسالي منين شبيه لپارازيط كايولي بالغ، لي كايخلي لفريسة ميتة، و موكولة من الداخل. شي شباه لپارازيطات لمحركين كايريݣلو التطوور د مضيّفهم، متلاً ماكايخليوهمش يتشرنقو ولا ينسالخو ف وقت ما شبيه لپارازيط كايكون واجد باش ينسالخ. واقيلا كايديرو هادشي ب لينتاج د هورمونات لي كايميميكيو هورمونات النسيلاخ د لمضيّف (إيكديسطرويدس-ecdysteroids)، ولا ب الريݣلاج د سيسطيم لغدد الصمكين (endocrine system) د لمضيّف.
تصغير|الرزوزيات شباه لپارازيطات التابتين من لفاميلة التحتانية پيمپلينات (pimplinae)، ف لبلاصة كايشلّلو مضيّفينهم على قبل باش يخلّيو ل اللارڤات دياولهم (ف التصويرة) ماياكلو
تصغير|الرزوزيات شباه لپارازيطات لمحرّكين بحال هاد النوع من الدحموريات (braconidae)، كايحطو بيضاتهم ب لحطّاط د لبيض ديالهم (ovipositor) وسط مضيّفينهم، لي كايكمّلو ف لكبورية و كاينسالخو
تصغير|دبانة شفّارة (phorid fly) (ليسر ف لوسط) كاتحط لبيض ف لآبضومين ديال نحلة د لعسل خدّامة، هادشي لي كايبدل السلوك ديالها

 لميكرو فريس 

تصغير|الناموس كايتعتابرو ميكرو مفتارسين، و حمّالا موهيمين د لمراض
لميكرو مفتارس (micropredator) كايهجم على كتر من مضيّف واحد، ب تقلال الصلاحية د كل مضيّف ب نسبة صغيرة علاقل، و كايكونو ف كونطاكط معا أي مضيّف غير ب شكل مقطّع. هاد السلوك كايرد لميكرو مفتارسين مواتيين كا حمّالا، حيتاش يمكن ليهم يدوّزو لپارازيطات لي صغر من شي مضيّف ل واحد آخر.Wilson, Anthony J.; et al. (March 2017). "What is a vector?". Philosophical Transactions of the Royal Society B: Biological Sciences. 372 (1719): 20160085. جل لميكرو مفتارسين كايكونو مصاصا د الدم (hematophagic). كايجمعو لحلقيات (annelids) بحال لعْلَق، لقشريات كيف ݣمل لحوت (argulidae) و مساويات الرجلين لݣناتيين (gnathiid isopods)، شلا دبانيات بحال الناموس و دبان التسيتسي (tsetse flies)، مفصليات الرجلين خرين بحال لبرغوت و لݣراد، سلسوليات كيف اللومپروات (lampreys)، و بزوليات بحال سحات الليل مصاصا د الدم.

 السطراتيجيات د الدّوزان 
تصغير|دورة د لحياة ديال إينطاميبا هيسطوليتيكا (entamoeba histolytica)، لي هو پروطوزوا پارازيطي عندو تنفوس لاؤكسيجيني كايدوز من الطريق لفمّي–الشرجي
لپارازيطات كايخدّمو تشكيلة من لميطودات باش يقيصو لمضيّفين لحيوانيين، هادشي كايجمع لكونطاكط لفيزيك، لمجرى لفمّي–الشرجي، لمراحل د لعدوى و لحمّالا لمطلوقين، مواتيين معا لمضيّفين لمبدلين، دورات لحياة، و السياقات لإيكولوجيين دياولهم.Godfrey, Stephanie S. (December 2013). "Networks and the ecology of parasite transmission: A framework for wildlife parasitology". Wildlife. 2: 235–245. إيكزومپلات كايصورو شي شوية من بزاف لكومبوات لي يقدرو يكونو كاينين ف الطابلو.

 التنواعات 
من بين بزاف د التنواعات ف السطراتيجيات لپارازيطيين، كاين التبرزيط لفوقاني،Dissanaike, A. S. (1957). "On Protozoa hyperparasitic in Helminth, with some observations on Nosema helminthorum Moniez, 1887". Journal of Helminthology. 31 (1–2): 47–64. التبرزيط الجتيماعي،Thomas, J. A.; Schönrogge, K.; Bonelli, S.; Barbero, F.; Balletto, E. (2010). "Corruption of ant acoustical signals by mimetic social parasites: Maculinea butterflies achieve elevated status in host societies by mimicking the acoustics of queen ants". Commun Integr Biol. 3 (2): 169–171. تبرزيط لعشاش،Payne, R. B. (1997). "Avian brood parasitism". In Clayton, D. H.; Moore, J. (eds.). Host–parasite evolution: General principles and avian models. Oxford University Press. pp. 338–369 التبرزيط ب الشفرة،Slater, Peter J. B.; Rosenblatt, Jay S.; Snowdon, Charles T.; Roper, Timothy J.; Brockmann, H. Jane; Naguib, Marc (30 January 2005). Advances in the Study of Behavior. Academic Press. p. 365. التبرزيط الجنسي،Pietsch, Theodore W. (25 August 2005). "Dimorphism, parasitism, and sex revisited: modes of reproduction among deep-sea ceratioid anglerfishes (Teleostei: Lophiiformes)". Ichthyological Research. 52 (3): 207–236. و تبرزيط لقراب.Rochat, Jacques; Gutierrez, Andrew Paul (May 2001). "Weather-mediated regulation of olive scale by two parasitoids". Journal of Animal Ecology. 70 (3): 476–490.
 التبرزيط لفوقاني 
لپارازيطات لفوقانييين (Hyperparasitism) كاياكلو من شي پارازيط خر، كيف ما كايبان ف لپروطوزات لي عايشين ف الدود لپارازيطي، ولا شباه لپارازيطات لملزومين و لماملزومينش لي مضيّفينهم يا پارازيطات تقليديين يا شباه پارازيطات. نيڤوات التبرزيط لمورا تانويين حتى هوما كايطراو، خصوصاً بين شباه لپارازيطات لماملزومينش. ف السيسطيمات د لبلوط التفاحي (oak gall)، يقدرو يكونو حتى كتر من خمسة النيڤوات د التبرزيط.Askew, R. R. (1961). "On the Biology of the Inhabitants of Oak Galls of Cynipidae (Hymenoptera) in Britain". Transactions of the Society for British Entomology. 14: 237–268.

لپارازيطات لفوقانييين يقدرو يكونطروليو النسمات د مضيّفينهم، و على ود هاد لغرض كايتخدّمو ف لفلاحة و ل شي دوݣري ف الطب. تأتيرات لكونطرول يقدرو يتشافو ف الطريقة كيفاش ڤيروس CHV1 كايعاون ف لكونطرول على الضر لي سبباتو لآفة د لقصطال، كريفونيكطريا پارازيتيكا (Cryphonectria parasitica)، ل شجر لقصطال لأمريكي (American chestnut)، و ف الطريقة كيفاش لباكتيريوفاجات (bacteriophages) يقدرو يحدو لعدوات د لباكتيريا. ف لغالب، و وخا ماتقلّبش ف هادشي ب الشكل لكافي، جل لميكروپارازيطات لمومريضين فيهم پارازيطات فوقانيين لي يقدرو يكونو نافعين ب شكل عريض ف لفلاحة و الطب ب جوج.Parratt, Steven R.; Laine, Anna-Liisa (January 2016). "The role of hyperparasitism in microbial pathogen ecology and evolution". The ISME Journal. 10 (8): 1815–1822.

 التبرزيط الجتيماعي 
لپارازيطات الجتيماعيين (social parasitism) كايستاغلو التفاعولات بينات النواع د لاعضاء د لحيوانات الجتيماعيين لعلويين (eusocial) بحال النمل، الطيرميط (termites)، و النحل الطنان (bumblebee) أمتيلة على هادشي منهم لفراشة الزرقا لكبيرة فينݣاريس آريون (Phengaris arion) لي اللارڤات دياولها كايوضفو لميميك د النمل باش يبرزطو شي نمل فلاني. النحلة الطنانة بومبوس بوهيميكوس (Bombus bohemicus) لي كاتدرّم على لخليات د النحلات لخرين و كاتهرف على لمكاترة ف لوقيتة لي صغارها كايترباو من لخداما لمضيّفين، النحلة الجتيماعية لعلوية ميليپونا سكوطيلاريس (Melipona scutellaris)، لي لملكات لعدرات دياولهم كايهربو من لخداما لقتالا و كايدرّمو على شي مستعمارة خرة بلا ملكة.Van Oystaeyen, Annette; Araujo Alves, Denise; Caliari Oliveira, Ricardo; Lima do Nascimento, Daniela; Santos do Nascimento, Fábio; Billen, Johan; Wenseleers, Tom (September 2013). "Sneaky queens in Melipona bees selectively detect and infiltrate queenless colonies". Animal Behaviour. 86 (3): 603–609. واحد ليكزومپل شديد على التبرزيط الجتيماعي بين النواع كايتلقى ف النملة طيطراموريوم إينكيلينوم (tetramorium inquilinum)، لي هي پارازيط ملزوم كاتعيش ب شكل حصري على الضهور د نملات الطيطراموريوم لخرين."Social Parasites in the Ant Colony". Antkeepers واحد لميكانيزم على ود التطوور د التبرزيط الجتيماعي تقتارح ل لخطرة اللولى من عند كارلو إيميري ف 1909.Emery, Carlo (1909). "Über den Ursprung der dulotischen, parasitischen un myrmekophilen Ameisen". Biologischen Centralblatt. 29: 352–362. دابا معروف ب سمية "قانون إيميري-emery's rule"، كايقول بلي لپارازيطات الجتيماعيين كايميلو باش يكونو مرتابطين ب شكل قريب ل مضيّفينهم، دايماً كايكونو من نفس لݣنس.Deslippe, Richard (2010). "Social Parasitism in Ants". Nature Education Knowledge.Emery, C. (1909). "Über den Ursprung der dulotischen, parasitischen und myrmekophilen Ameisen". Biologisches Centralblatt. 29: 352–362.Bourke, Andrew F. G.; Franks, Nigel R. (July 1991). "Alternative adaptations, sympatric speciation and the evolution of parasitic, inquiline ants". Biological Journal of the Linnean Society. 43 (3): 157–178.

التبرزيط الجتيماعي داخل النوع كايطرا ف الرضاعة لپارازيطية، فين شي فراد صغار كاياخدو لحليب من نتاوي ماكايجيوهومش. عند قرود لكاپوتشين الزيتوني (wedge-capped capuchins)، النتوات لي مقامهم عالي شي مرات كاياخدو لحليب من النتوات لي مقامهم حادر بلا حتى ردّان د لجميل.O'Brien, Timothy G. (1988). "Parasitic nursing behavior in the wedge-capped capuchin monkey (Cebus olivaceus)". American Journal of Primatology. 16 (4): 341–344.

 التبرزيط د لعشاش 
ف التبرزيط د لعشاش (brood parasitism)، لمضيّفين كايخدمو كا والدين حيتاش كايربيو الصغار د نواع پارازيطيين ماشي دياولهم ب نفس الشكل لي كايربيو صغارهم. پارازيطات لعشاش منهم طيور ف فاميلات مبدلين بحال جحمومات لبݣر (cowbirds)، لهجّالات (whydahs)، الطياكك (cuckoo)، و لبط كحل الراس (black-headed ducks). هاد النواع ماكايبنيوش عشاش دياولهم، و لايني كايخلّيو بيضاتهم ف عشاش د نواع خرين. ف فاميلة الطيكوكيات (cuculidae)، كتر من 40٪ من نواع الطيكوك كايكونو پارازيطات د لعشاش ملزومين، ف لوقيتة لي وحدين خرين يامّا پارازيطات د لعشاش ماملزومينش ولا كايديرو تهلية لوالدين.Payne, R. B. (15 September 2005). The Cuckoos (1st ed.). Oxford: Oxford University Press. لبيضات د شي پارازيطات د لعشاش كايميميكيو هادوك د لمضيّف، ف لوقيتة لي شي بيضات د جحمومات لبݣر عندهم قشرة قاصحة، هادشي لي كايخليهم صعاب على لمضيّف باش يقتلهم ب التكّان، لميكانيزمات ب جوج بيهم كايلمحو ل لعزيلة د لمضيّف ضد لبيض لپارازيطي.Rothstein, S. I. (1990). "A model system for coevolution: avian brood parasitism". Annual Review of Ecology and Systematics. 21: 481–508.De Marsico, M. C.; Gloag, R.; Ursino, C. A.; Reboreda, J. C. (March 2013). "A novel method of rejection of brood parasitic eggs reduces parasitism intensity in a cowbird host". Biology Letters. 9 (3): 20130076. زيد على هادشي النتوا لبالغة د الطيكوك الشايع كاتميميكي واحد لمفتارس، لي هو لباشق لأوراسي، هادشي لي كايعطيها لوقت باش تحط بيضاتها ف عش لمضيّف بلا مايقشعها.Welbergen, J.; Davies, N. B. (2011). "A parasite in wolf's clothing: hawk mimicry reduces mobbing of cuckoos by hosts". Behavioral Ecology. 22 (3): 574–579. نواع لمضيّفين دايماً كايتباطاو ضد لميميك لپارازيطي د لبيض ب تنواع نماط اللوان/پوليمورفيزم (polymorphism)، لي كايعطيهم جوج فينوتيپات د لبيضة ولا كتر وسط نسمة وحدة د شي نوع. شلا فينوتيپبات ف بيض لمضيّف كاينقصو من حتيمالية ديال شي "مواتية" دقيقة د شي نوع پارازيطي ل بيضاتهم ل بيضات لمضيّف.Yang, C., X. Si, W. Liang, and A. P. Møller (2020). "Spatial variation in egg polymorphism among cuckoo hosts across 4 continents". Current Zoology. 66 (5): 477–483.

 التبرزيط ب الشفرة 
ف التبرزيط ب الشفرة (kleptoparasitism)، لپارازيطات كايشفرو لماكلة لي جمعها لمضيّف. هاد التبرزيط دايماً كايكون جاي من النواع لقراب، يا إما من نفس النوع معا بعضياتهم ولا بينات النواع لي ف نفس لݣنس ولا لفاميلة. كا إيكزومپل، النسولا لكتار ديال نحل الطيكوك (cuckoo bees) كايحطو بيضاتهم ف خليات لعش د نحل خر من نفس لفاميلة. التبرزيط ب الشفرة ݣاعما شايع ب شكل عام و لكن كايتقشع ف الطيور؛ شي نواع بحال السكووات/لكراكر (skuas) متخصصين ف تقرصين لماكلة من الطيور لبحريين لخرين، كايتبعوهم و ماكايتفاكوش معاهم حتى كايديو ليهم ماكلتهم.Furness, R. W. (1978). "Kleptoparasitism by great skuas (Catharacta skua Brünn.) and Arctic skuas (Stercorarius parasiticus L.) at a Shetland seabird colony". Animal Behaviour. 26: 1167–1177.

 التبرزيط الجنسي 
التبرزيط الجنسي (sexual parasitism)، واحد لموقاربة عجيبة كاتشاف ف شي نواع د حوت بو صنارة (anglerfish) كيف سيراتياس هولبوويلي (Ceratias holboelli)، فين الدكور كايتنقصو ل پارازيطات جنسيين ݣليولين، كايعولو ب شكل كلّي على النتوات من نفس النوع ديالهم باش يبقاو عايشين، كايبقاو لاصقين ب شكل دايم تحت كسدة النتوا، و ماكايبقاوش قادرين يديپانيو ريوسهم. النتوا كاتقوّت الدكر و كاتحامي عليه من لمفتارسين، ف لوقيتة لي الدكر ماكايعطي والو من غير لماني لي النتوا كاتحتاجو باش تنتج الجيل الجاي.

 التبرزيط د لقراب 
تبرزيط لقراب (Adelphoparasitism)، معروف عاوتاني ب تبرزيط الشقاق (sibling-parasitism)، كايطرا فين النوع لمضيّف كايكون مرتابط ب شكل قريب ل لپارازيط، دايماً كايكونو من نفس لفاميلة ولا لݣنس. عند شبيه لپارازيط إينكارسيا پيرپليكسا (Encarsia perplexa) لي كايبرزط الدبانة لكحلة د السيطروس (citrus blackfly)، النتوات لماملاقيينش يقدرو يحطو بيضات هاپلويديين (haploid) وسط من اللارڤات لمتطورين ب شكل كامل من نفس النوع دياولهم، هادشي كاينتج على تفريخة د الدكور،"Featured Creatures. Encarsia perplexa". University of Florida ف لوقيتة لي الدودة لبحرية بونيليا ڤيريديس (Bonellia viridis) عندها سطراتيجية د لمكاترة مشابهة، وخا اللارڤات كايكونو پلانكطونيين (planktonic).Berec, Ludek; Schembri, Patrick J.; Boukal, David S. (2005). "Sex determination in Bonellia viridis (Echiura: Bonelliidae): population dynamics and evolution" (PDF). Oikos. 108 (3): 473–484.
تصغير|رزوزية من فاميلة لپطيروماليدات (pteromalidae) فوق من الشرانق د مضيّفينها، لي ب راسهم رزوزي شباه لپارازيطات من فاميلة الدحموريات.
تصغير|لفراشة الزرقا لكبيرة پارازيط جتيماعي لي كاتميميكي النمل.
تصغير|ف تبرزيط لعشاش، لمضيّف كايربي الصغير د شي نوع خر، ف التصويرة بيضة د جحمومة لبݣر، محطوطة ف عش لمضيّف.
تصغير|السكوا لكبير پارازيط شفّار مجهد، كايتبع طيور لما لخرين بلا مفاكة حتى كايهرف على ماكلتهم.
تصغير|الدكر ديال النوع د حوت بو صنارة، سيراتياس هولبويلي كايعيش ب صيفتو پارازيط جنسي ݣليول لي كايبقى لاصق تحت كسدة النتوا ب شكل دايم.
تصغير|شبيه لپارازيط إينكارسيا پيرپليكسا (ف لوسط)، لي كايبرزط دبانة السيطروس لكحلة (ليسر لتحت)، هو عاوتاني پارازيط د لقراب، كايحط لبيض ف اللارڤات ديال نفس النوع ديالو.

 لمادى الطاكسونومي 
التبرزيط عندو واحد لمادى طاكسونومي عريض، بحال لحيوانات، النبات، الشومپينيوات، لپروطوزوات، لباكتيريات، و لڤيروسات.Rollinson, D.; Hay, S. I. (2011). Advances in parasitology. Oxford: Elsevier Science. pp. 4–7.
 لحيوانات 
التبرزيط منتاشر ب شكل عريض ف مملاكة لحيوان،Morand, Serge; Krasnov, Boris R.; Littlewood, D. Timothy J. (2015). Parasite Diversity and Diversification. Cambridge University Press. p. 44 و تطوور ب شكل مستاقل من شكال لحياة مياوات د لخطرات. شلا نواع من الدود لپارازيطي بحال لمتقوبات و السينتات عندهم دورات لحياة كاملين كايشملو مضيّف ولا جوج مضيّفين. حتى ل دابا لݣروپ لكبير ݣاع ف لپارازيطات هوما الرزوزيات شباه لپارازيطات ف التنضيمة غشاويات الجناوح. لفيلومات و لكلاصات لي فيهم أكتر عدد د النواع لپارازيطيين مليستيين ف الطابلو. لعداد غير تقديرات مينيموم متحفضين. لكولومنات ديال التبرزيط الدخلاني و لبراوي كايعود على لمضيّف لموكّد، كيف ما موتق ف لكولومنات ديال السلسوليات و اللاسلسوليات.Poulin, Robert (2007). Evolutionary Ecology of Parasites. Princeton University Press. p. 6

 النبات 
تصغير|نبتة لكوسكوطا (لحامول)، واحد لهولوپارازيط د الجدوع، على واحد الشجرة د الطّلح.
پارازيط نصّي ولا هيميپارازيط (hemiparasite) بحال نبتة الدبق (mistletoe) كاتاخد شي نصيب د التقاوت من شي نبتة حية خرة، ف لوقيتة لي پارازيط ملزوم ولا هولوپارازيط (holoparasite) بحال نبتة لحامول (dodder) كاتاخد ݣاع التقاوت ديالها من شي نبتة خرة.Rastogi, V. B. (1997). Modern Biology. Pitambar Publishing. p. 115. النبتات لپارازيطيين كايصايبو واحد ف لمية من النبتات لمزوهرين (flowering plants) و هوما على بونت و يكونو ف ݣاع لبيومات (biomes) د هاد لكوكب.Kokla, Anna; Melnyk, Charles W. (1 October 2018). "Developing a thief: Haustoria formation in parasitic plants". Developmental Biology. 442 (1): 53–59.Heide-Jørgensen, Henning S. (2008). Parasitic flowering plants. Brill.Nickrent, Daniel L. (2002). "Parasitic Plants of the World" (PDF). ݣاع هاد النبتات عندهم جدور معدّلين، لي كايتسماو لهوسطوريوم (haustorium)، لي كايتقبو النبتة لمضيّفة، و كايكونيكطيوهم معا السيسطيم د التوصال–يا إما لكسيليم (xylem)، ولا لفلويم (phloem) ولا ب جوج. هادشي كايعطيهم لقدرة باش يخرّجو لما و التقاوت من لمضيّف. نبتة پارازيطية كاتكلاصا على حساب إينا بلاصة لصقات ف لمضيّف، سوا الجدع ولا الجدر، و كمية التقاوت لي كايخصوها. مادام لهولوپارازيطات ماعندهومش لكلوروفيل و عليها ماكايقدروش يصايبو لماكلة ل ريوسهم ب لفوطوسانطيز، هوما ديما پارازيطات ملزومين، كاياخدو ݣاع ماكلتهم من لمضيّفين دياولهم. شي نبتات پارازيطيين يمكن ليهم يقلّعو النبتات لمضيّفين ب موركابات كيماويين كايديطيكطيو فين كاينين ف لهوا ولا التراب لي كايتطلقو من لبتيلات ولا الجدورا. شي 4,500 نوع ديال النبات لپارازيطي كاينين ف 20 فاميلة تقريباً معروفين حتى ل دابا.Nickrent, D. L.; Musselman, L. J. (2004). "Introduction to Parasitic Flowering Plants". The Plant Health Instructor.

النواع ف فاميلة الهالوكيات (Orobanchaceae) من أكتر النبتات كايخربو لقتيصاد. النواع لي ف دغل السحارة (witchweeds) تقدّرو بلي كايكلّفو ملاير د الضولار ف لعام ب سباب تخسارهم ل لاراضي لفلاحيين، ب مسّان كتر من 50 مليون ݣطار ديال لرض لفلاحية غير ف إفريقيا جنوب الصحرا بوحدها. دغل السحارة كاتمس الربيع و لحبوب، بحال الدرة، الروز، الدرة لبيضا (sorghum)، لي هوما من أكتر لمحاصيل د لماكلة لموهيمين ف الدنيا. لهالوك (Orobanche) كاتهدد واحد لمادى عريض من لمحاصيل لموهيمين، بحال الجلبانة، لحمص، مطيشة، خيزو، و لكرمب ب ݣاع نواعو. لخسران د لمحصول ب سباب لهالوك يقدر يكون ب شكل كلّي؛ وخا تدارو بحات مكتّفين، حتى ميطود ماصدقات ب شكل كامل باش يكونطروليو هاد النبتة.Westwood, James H.; Yoder, John I.; Timko, Michael P.; dePamphilis, Claude W. (2010). "The evolution of parasitism in plants". Trends in Plant Science. 15 (4): 227–235.

شلا نبتات و شونپينيوات كايتبادلو لكاربون و التقاوت بيناتهم ف علاقة مبنية على لمقايضة (mutualism) و لميكوريزيا/لمعايشة بين الشونپينيو و النبات (mycorrhiza). شي 400 نوع من النبتات لفطريين غيريين التغدية (myco-heterotrophic)، جلهم موجودين ف لبلايص الستيوائيين، غير هو عندهم واحد لغش ب مفعول كتر ب خودان لكاربون من شي شونپينيو عوض يتبادلو بيه على قبل لمعادن. عندهم جدور منقّصين ب زايد، حيت ماكايخصهومش يمصو لما من التراب؛ الجدوع ديالهم رقاق ب شوية د لحزمات الشرايينيين (vascular bundles)، و وراقهم تنقّصو ل قد صغير، حيت ماكايديروش لفوطوسانطيز. الزريعات دياولهم كايكونو صغار و بزاف كتار، عليها كايبانو بلي كايعولو على شي شونپينيو لايق يقيصهم دغيا من مور النبيت (germinating).Leake, J. R. (1994). "The biology of myco-heterotrophic ('saprophytic') plants". New Phytologist. 127 (2): 171–216.
تصغير|فݣيع لعسل (Armillaria mellea)، پارازيط د الشجر صاپروطروفي، كاياكل من الشجر لي قتلو.
 الشونپينيو 
الشومپينيوات لپارازيطيين كاياخدو شوية ولا ݣاع لحتياجات د التقوات من النبات، الشومپينيوات لخرين، ولا الحيوانات.

الشومپينيوات لي كايمرضو النبات مكلاصيين ل تلاتة د لكاطيݣوريات على حساب لموض ديال التقوات: لبيوطروف (biotrophs)، لهيميبيوطروف (hemibiotrophs)، و النيكروطروف (nectotrophs). الشومپينيوات لبيوطروفيين كاياخدو التقاوت من لخلايا د النبتات لحيين، و ف لوقيتة د لعدوى كايستعمرو النبتة لمضيّفة ديالهم ب واحد الطريقة كاتخليهم يبقاو حيين ل أطول وقت ممكن.Fei, Wang; Liu, Ye (11 August 2022). "Biotrophic Fungal Pathogens: a Critical Overview". Applied Biochemistry and Biotechnology. 195 (1): 1–16. واحد ليكزومپل معروف مزيان ديال لمومريضات لبيوطروفيين هو أوستيلاݣو مايديس (ustilago maydis)، لعامل لي كايسبب مرض سناج الدرة (corn smut). لمومريضات النيكروطروفيين من الجيهة لخرة، كايقتلو لخلايا د لمضيّف و كاياكلو ب شكل صاپروطروفي (saprophytically)، بحال لمستعمر د الجدور فݣيع لعسل ف ݣنس آرميلاريا (armillaria)."What is honey fungus?". Royal Horticultural Society. لمومريضات لهيميطروفيين كايبداو الستيعمار د مضيّفينهم ب صيفتهم بيوطروفات، و ف اللخر كايقتلو خلايا لمضيّف و كاياكلو بحال لي كايديرو النيكروطروفات، هاد الضاهيرة عيطو ليها لقليب لبيوطروفي–النيكوطروفي.Chowdhury, Supriyo; Basu, Arpita; Kundu, Surekha (8 December 2017). "Biotrophy-necrotrophy switch in pathogen evoke differential response in resistant and susceptible sesame involving multiple signaling pathways at different phases". Scientific Reports. 7 (1): 17251.

الشونپينيوات لي كايمرّضو معروفين ب صيفتهم عوامل كايسببو لموت ل لحيوانات و حتى بنادم. التعفونات لفطريين ولا لميكوز (mycosis) تقدّرو بلي كايقتلو 1.6 مليون بنادم كل عام."Stop neglecting fungi". Nature Microbiology. 2 (8): 17120. 25 July 2017. واحد لمتال على مومريض حيواني فطري مجهد هو لميكروسپوريديا (Microsporidia) - پارازيط ملزوم داخل ل لخلية لي كايقيص ب شكل كبير لحشرات، و لكن يقدر يقيص حتى السلسوليات بينهم بنادم، هادشي لي كايسبب التعفون لمصراني لميكروسپوريديوز (microsporidiosis).Didier, E. S.; Stovall, M. E.; Green, L. C.; Brindley, P. J.; Sestak, K.; Didier, P. J. (9 December 2004). "Epidemiology of microsporidiosis: sources and modes of transmission". Veterinary Parasitology. 126 (1–2): 145–166.
تصغير|بوريليا يورݣدورفيري (Borrelia burgdorferi)، لباكتيريا لي كاتسبب ب مرض لايم، كاتدّوز من ݣراد لإيكسوديس.

 لپروطوزات 
پروطوزوات بحال لپلازموديوم (Plasmodium)، الطريبانوسوما (Trypanosoma) و لإينطاميباEsch, K. J.; Petersen, C. A. (January 2013). "Transmission and epidemiology of zoonotic protozoal diseases of companion animals". Clinical Microbiology Reviews. 26 (1): 58–85. (Entamoeba) كايتعتابرو پارازيطات دخلانيين. كايسببو مراض خطيرين ل السلسوليات لي منهم بنادم بحال لمالاريا، مرض النعاس، و مرض لآميبات (amoebic dysentery) و كايكون عندهم دورات لحياة معقدين.

 لباكتيريات 
بزاف ديال لباكتيريات كايكونو پارازيطيين، وخا كايتشافو ب شكل عام كا مومريضات كايسببو لمراض.McFall-Ngai, Margaret (January 2007). "Adaptive Immunity: Care for the community". Nature. 445 (7124): 153. لباكتيريات لپارازيطيين منوعين ب شكل شديد، و كايقيصو مضيّفينهم من مجاري منوعين. متلاً، لعصوية لمجمرة (Bacillus anthracis)، السباب ديال الجمرة لخبيتة (anthrax)، كاتوصل ب شي كونطاكط معا لحيوانات لمربيين لمقيوصين؛ لبويغات (spores) دياولها، لي يقدرو يبقاو عايشين ل عوام برا لكسدة، كايقدرو يدخلو ل لمضيّف من الجروح السطحيين ولا يقدرو يدخلو من النفس. بوريليا (Borrelia)، السباب د مرض لايم (Lyme disease) و السخانة لمعاودة (relapsing fever)، كاتدوز ب حمّالا، لي هوما لݣراد من ݣنس إيكسوديس (Ixodes)، من الريزيرڤوارات د لمراض بحال لأيل. كامپيلوباكطير جيجوني (Campylobacter jejuni)، السباب د لتيهاب لمعدة و لمصارن (gastroenteritis) كاتوصل من لمجرى لفمّي الشرجي من لحيوانات، ولا ب لماكلة د الدجاج لي ماطايبش مزيان، ولا من لما لملوّت ب هاد لباكتيريا. هيموفيلوس إينفلوينزي (Haemophilus influenzae)، لي هي واحد لفاكتور ديال لمينانجيت/لمكلفة لباكتيرية (bacterial meningitis) و د عدوات سيسطيم التنفوس، بحال لانفلوانزا، و لتيهاب لقصبات (bronchitis)، كاتدوز ب الرشان التنفوسي (droplet contact)–(لكحة، لعطيص...). طريپونيما پاليدوم، السباب د السيفيليس، كاتدوز ب لانشيطة د السيكس.Fisher, Bruce; Harvey, Richard P.; Champe, Pamela C. (2007). Lippincott's Illustrated Reviews: Microbiology (Lippincott's Illustrated Reviews Series). Lippincott Williams & Wilkins. pp. 332–353.
تصغير|لباكتيريوفاج لمصراني T4 هو ڤيروس باكتيريوفاج. كايعادي لمضيّف ديالو، شيريشية كولي، ب حقين لا دي إن ديالو من قزيبتو، لي كاتلصق ف السورفاص د لباكتيريا.

 لڤيروسات 
لڤيروسات هوما پارازيطات داخلين ل لخلية ملزومين، مخصلين ب وضيفة بيولوجية محدودة ب شكل شديد، ف لوقيتة لي كايقدرو ب شكل واضح باش يقيصو ݣاع لكائنات لحيين من لباكتيريات ل لعتايق (archaea) ل لحيوانات، النبات و الشومپينيو، باقي ما واضحش واش يقدرو يتسماو كا كائنات حيين. كايقدرو يكونو يا ڤيروسات د لا دي إن (DNA) ولا ڤيروسات د لا إر إن (RNA)، مصايبين من خصلة وحدة ولا مدوبلة ديال لمادة الجينية (آ إر إن ولا آ دي إن)، مغطيين ب ب غطا د لپروتين و شي مرات بريّة د ال ليپيد. و عليها هوما ناقصينهم ݣاع لماطيريال لمعروف ديال لخلية بحال لونزيمات، و كايعولو ب لكامل على لقدرة د خلية لمضيّف ف لمعاودة د لا دي إن و تركاب لپروتينات. جل لڤيروسات كايكونو باكتيريوفاجات (bacteriophages)، كايقيصو لباكتيريا.Koonin, E. V.; Senkevich, T. G.; Dolja, V. V. (2006). "The ancient Virus World and evolution of cells". Biology Direct. 1: 29.Breitbart, M.; Rohwer, F. (2005). "Here a virus, there a virus, everywhere the same virus?". Trends in Microbiology. 13 (6): 278–284.Lawrence, C. M.; Menon, S.; Eilers, B. J.; et al. (2009). "Structural and functional studies of archaeal viruses". The Journal of Biological Chemistry. 284 (19): 12599–603.Edwards, R. A.; Rohwer, F. (2005). "Viral metagenomics" (PDF). Nature Reviews Microbiology. 3 (6): 504–510.

 لإيكولوجيا التطوورية 

تصغير|ريسطوراسيو ديال واحد الطيرانوصور ريكس ب تقابي ف وجهو يقدر يكون سبابهم لمشعرات لي كايشبهو ل لپارازيطات.
التبرزيط طرف كبير ف لإيكولوجيا التطوورية؛ متلاً، تقريباً ݣاع لحيوانات لحيين كايكونو مضيّفين د نوع واحد د لپارازيط علاقل. السلسوليات، لي هوما أكتر ݣروپ تدرس فيه، مضيّفين د 75,000 حتى ل 300,000 نوع د الدود لپارازيطي و عدد بلا حساب ديال لميكروؤورݣانيزمات لپارازيطيين. ف لمتوسط، نوع بزولي واحد كايضيّف ربعة نواع من الدود السطواني، جوج نواع من لمتقوبات، و جوج نواع من السينتات.Dobson, A.; Lafferty, K. D.; Kuris, A. M.; Hechinger, R. F.; Jetz, W. (2008). "Homage to Linnaeus: How many parasites? How many hosts?". Proceedings of the National Academy of Sciences. 105 (Supplement 1): 11482–11489. بنادم عندهم 342 نوع من الدود لپارازيطي، و 70 نوع من لپروطوزوات لپارازيطيين.Sukhdeo, Michael V.K. (2012). "Where are the parasites in food webs?". Parasites & Vectors. 5 (1): 239. شي تلت رباع ديال السلوكا د شبكة لماكلة (food webs) كايشملو لپارازيط، هادشي موهيم ف الريݣلاج د عداد لمضيّفين. واقيلا 40 ف لمية من النواع لموصوفين پارازيطات.
 التسجال لفوصيلي 
التبرزيط صعيب يبان من التسجال لفوصيلي، و لايني التقابي لي ف لفكاك التحتانيين (mandibles) د شلا عيينات ديال الطيرانوصور (Tyrannosaurus) يقدرو يكونو جاو من لپارازيطات شباه لمشعرات (Trichomonas-like).Wolff, Ewan D. S.; Salisbury, Steven W.; Horner, John R.; Varrichio, David J. (2009). "Common Avian Infection Plagued the Tyrant Dinosaurs". PLOS ONE. 4 (9): e7288. الصوروفتيروس (Saurophthirus)، لبرغوتة د لعصر الطاباشيري اللولاني، كانت كاتبرزط لپطيروصورات (pterosaurs).Ponomarenko, A.G. (1976) A new insect from the Cretaceous of Transbaikalia, a possible parasite of pterosaurians. Paleontological Journal 10(3):339-343 (English) / Paleontologicheskii Zhurnal 1976(3):102-106 (Russian)Zhang, Yanjie; Shih, Chungkun; Rasnitsyn, Alexandr; Ren, Dong; Gao, Taiping (2020). "A new flea from the Early Cretaceous of China". Acta Palaeontologica Polonica. 65. لبيض لي كان ديال الدود السطواني و واقيلا لكياس لميكروبيين د لپروطوزوات تلقاو ف كوپروليت ديال لفيطوصور (phytosaur) من لعصر التلاتي اللخراني (late triassic). هاد اللقية النادرة ف طايلاند ورّقات كتر على لإيكولوجيا د لپارازيطات لي ماقبل التاريخ.Thanit Nonsrirach, Serge Morand, Alexis Ribas, Sita Manitkoon, Komsorn Lauprasert, Julien Claude (9 August 2023). "First discovery of parasite eggs in a vertebrate coprolite of the Late Triassic in Thailand". PLOS ONE. 18 (8): e0287891.

 التطوور لمرافق 
ماحد لمضيّفين و لپارازيطات كايتطورو معا بعضياتهم، لعلاقة ديالهم ديما كاتبدل. منين كايكون شي پارازيط ف علاقة فرّادية معا شي مضيّف، لعزيلة كادفع لعلاقة باش تولي نافعة كتر، ولا حتى فيها لمقايضة (mutualistic)، حيتاش لپارازيط يمكن ليه يتكاتر ل وقت طوْل يلا لمضيّف ديالو عاش لوقت طوْل.Rook, G. A. (2007). "The hygiene hypothesis and the increasing prevalence of chronic inflammatory disorders". Transactions of the Royal Society of Tropical Medicine and Hygiene. 101 (11): 1072–1074. أما يلا كانو لپارازيطات كايتنافسو، لعزيلة كاتفضل لپارازيط لي كايتكاتر ب شكل زرب، هادشي لي كايودي ل زيادة ف الجهد (virulence) د لپارازيط. عليها كاينين حتيمالات منوعين ف التطوور لمرافق (coevolution) بين لمضيّف و لپارازيط.Massey, R. C.; Buckling, A.; ffrench-Constant, R. (2004). "Interference competition and parasite virulence". Proceedings of the Royal Society B: Biological Sciences. 271 (1541): 785–788.

علم لاوبيئة التطووري (Evolutionary epidemiology) كايحلل كيفاش لپارازيطات كايتفرّقو و يتطوورو، ف لوقيتة لي الطب التطووري كايطبق تفكير مشابه ب النسبة لمراض اللاپارازيطيين كيف لكونصير و مراض لمناعة الداتية (autoimmune conditions).Ewald, Paul W. (1994). Evolution of Infectious Disease. Oxford University Press. p. 8.

 الشراكات طوال لمادى كايفضلو لمقايضة 

تصغير|لباكتيريا وولباخيا وسط لخلية د شي حشرة.
الشراكات طوال لمادى يقدرو يودّيو ل واحد لعلاقة مستاقرة كاتميل ل جيهة لمعايشة (commensalism) و لمقايضة (mutualism)، حيتاش ف لمصلاحة التطوورية د لپارازيط بلي لمضيّف يعيش مزوهر. لپارازيط يقدر يتطوور باش يولي قل ف ضران لمضيّف ولا لمضيّف يقدر يتطوور باش يتآضاپطا معا لحضور لي بزز د لپارازيط–ل درجة كايولي غياب لپارازيط كايسبب الضران ل لمضيّف. متلاً، وخا لحيوانات لي كايبرزطوهم الدود ف لغالب كايتضرّو ب شكل باين، بحال هاد لعدوات عاوتاني يقدرو ينقصو ف النتيشار و التأتيرات د ضطيرابات لمناعة الداتية ف لمضيّف لحيواني، ب لحساب د لبشر. ف شي أمتيلة كتر ف التشدود، شي دودات سطوانيين ماكايقدروش يتكاترو، ولا حتى يبقاو عايشين، بلا مايتقاصو من لباكتيريا وولباخيا (Wolbachia).Werren, John H. (February 2003). "Invasion of the Gender Benders: by manipulating sex and reproduction in their hosts, many parasites improve their own odds of survival and may shape the evolution of sex itself". Natural History. 112 (1): 58.

لين مارݣوليس و وحدين خرين تناقشو، من مورا لكتاب د 1902، معاونة متبادلة: عامل د التطوور (Mutual Aid: A Factor of Evolution) د پيوطر كروپوطكين، بلي لعزيلة الطبيعية كاتدفع لعلاقات من التبرزيط ل جيهة لمقايضة منين لموارد كايكونو محدودين. هاد الطريقة تقدر تكون كاينة ف النشأة التكافلية (symbiogenesis) لي صاوبات حقيقيات النوى (eukaryotes) من واحد لعلاقة دخلانية ل لخلية بينات لعتايق (archaea) و لباكتيريا، وخا التسلسيل د لاحدات باقي مامضبوطش ب شكل كبير.Margulis, Lynn; Sagan, Dorion; Eldredge, Niles (1995). What Is Life?. Simon and Schuster.Sarkar, Sahotra; Plutynski, Anya (2008). A Companion to the Philosophy of Biology. John Wiley & Sons. p. 358.

 لمنافسة كاتفضل الجهد 
من لمتوقع بلي لمنافسة بينات لپارازيطات تقدر تكون كاتفضل هادوك لي زرب ف لمكاترة، عليها هادشي كايعطي پارازيطات كتر ف الجهد، ب سباب لعزيلة الطبيعية.Rigaud, T.; Perrot-Minnot, M.-J.; Brown, M. J. F. (2010). "Parasite and host assemblages: embracing the reality will improve our knowledge of parasite transmission and virulence". Proceedings of the Royal Society B: Biological Sciences. 277 (1701): 3693–3702.
تصغير|عولاما د لبيولوجيا هادي شحال و هوما شاكّين بلي النتيواع لمرافق د لفلامينݣوات و لبط معا لݣمل لپارازيطي ديالهم، لي كانو مشابهين ف لفاميلات ب جوج. النتيواع لمرافق طرا، و لكن ودّى ل لفلامينݣوات و لغطاسات، من بعدها ݣمل لفلامينݣو قلب لمضيّف ل لبط.
من بينات لباكتيريات لپارازيطيين قتالين لحشرات لي منافسين بيناتهم من ݣنس فوطورابدوس (Photorhabdus) و كسينورابدوس (Xenorhabdus)، الجهد (virulence) ديالهم عوّل على لمفعولية النسبية د الطوكسينات لأونتيميكروبيين (باكطيريوسينات-bacteriocins) لي كايتطلقو من الجوج سلالات (strains). منين غير شي باكتيريا وحدة كاتقدر تقتل لخرة، السلالة لخرة كاتقصى من لمنافسة. و لكن منين ليرقات كايتقاصو من شي باكتيريات لي ب جوج بيهم عندهم طوكسينات قادرين يقتلو السلالة لخرة، حتى سلالة ماكاتقصى، و الجهد ديالهم كايكون قل على منين كاتقاص لحشرة ب سلالة وحدة.

 النتيواع لمرافق 
لپارازيط شي مرات كايدوز من النتيواع لمرافق (cospeciation) معا لمضيّف ديالو، هادشي كايودي ل النمط لي توصف ف قانون فاغنهولتس (Fahrenholz's rule) بلي لفيلوجينيات د لمضيّف و لپارازيط كايقلدو بعضياتهم.Page, Roderic D. M. (27 January 2006). "Cospeciation". Encyclopedia of Life Sciences. John Wiley.

واحد ليكزومپل هو بينات لڤيروس الرغوي د لقرودة (SFV) و لمضيّفين د الرئيسيات (primates). لفيلوجينيات على لپوليميراز د ڤ.ر.ق و لوحدة التحتانية د أوكسيديز سيطوكروم II لميطوكوندري من الرئيسيات د إفريقيا و آسيا تصابو بلي هوما مطّابقين ب شكل قريب ف الترتاب د التعراش (branching order) و لوقات د لمباعدة (divergence times)، هادشي لي كايعني بلي لڤيروسات الرغويين د لقرود وقع ليهم نتيواع مرافق معا رئيسيات لعالم لقديم 30 مليون عام هادي علاقل.Switzer, William M.; Salemi, Marco; Shanmugam, Vedapuri; et al. (2005). "Ancient co-speciation of simian foamy viruses and primates". Nature. 434 (7031): 376–380.

لفتيراض ديال واحد التاريخ تطووري مشروك بين لپارازيطات و لمضيّفين يقدر يعاون ف توضاح كيفاش طاكسونات (taxa) لمضيّف مرتابطين. متلاً، مازال كاين واحد النقاش على واش لفلامينݣوات (flamingos) مرتابطين ب شكل قريب ل بلارجات ولا لبط. لحقيقة بلي لفلامينݣوات كايشركو نفس لپارازيطات معا لبط و لوْز ف لبدية تخادت كا دليل بلي هاد لݣروپات مرتابطين قراب ل بعضياتهم ف عوض مايكونو لفلامينݣوات قراب ل بلارجات. وخا هاكداك، لاحدات التطوورين بحال لمعاودة (duplication)، ولا النقيراض د شي نوع پارازيطي (بلا أحدات مشابهين ف لفيلوجينيا د لمضيّف) ف لغالب كايمحيو التشابيهات بين فيلوجينيات لمضيّف و لپارازيط. ف لحالة د لفلامينݣوات، عندهم قمل مشابه معا هادوك لي عند لغطاسات (grebes). لفلامينݣوات و لغطاسات عندهم جد مشروك، هادشي لي كايعني النتيواع لمرافق د الطيور و لݣمل ف هاد لݣروپات، ݣمل لفلامينݣو من موراها كايقلب لمضيّف ب لبط، هادشي لي خلق واحد لحالة لي شوشات عولاما د لبيولوجيا.Johnson, K. P.; Kennedy, M.; McCracken, K. G (2006). "Reinterpreting the origins of flamingo lice: cospeciation or host-switching?". Biology Letters. 2 (2): 275–278.
تصغير|لپروطوزوا طوكسوپلازما ݣوندي كاتسهل الدّوزان ديالها ب تدخال تبدالات سلوكيين عند الطوبات ب سباب لعدوى د لعصيبينات ف السيسطيم لعصبي الصونطرال ديالهم.
لپارازيطات كايقيصو لمضيّفين لمتماكنين (sympatric–هادوك لي ف نفس لموطع الجغرافي) ب تأتير كبر، كيف ما بان ف لمتقوبات جاوجيات الجيال (digenetic trematodes) لي كايقيصو لغلال د اللاك (lake snails).Lively, C. M.; Dybdahl, M. F. (2000). "Parasite adaptation to locally common host genotypes" (PDF). Nature. 405 (6787): 679–81. هادشي كايتوازى معا فرضية لملكة لحمرا (Red Queen hypothesis)، لي كاتقول بلي التفاعولات بين النواع كاتودي ل عزيلة طبيعية منتاضمة على قبل لاضاپطاسو لمرافقة (coadaptation). لپارازيطات كايتبعو فينوتيپات لمضيّف الشايعين ب شكل لوكال، باش لپارازيط يولي قل ف لعدوى د لمضيّفين متباينين لموطن (allopatric)، دوك لي من مناطق جغرافيين مبدلين.

 تعدال سلوك لمضيّف 
شي پارازيطات كايعدّلو سلوك لمضيّف على ود باش يزيدو من الدّوزان ديالهم بينات لمضيّفين، هادشي دايماً كايكون مرتابط ب لمفتارس و لفريسة (لپارازيط كايزيد من الدّوزان ب لماكلة). كا متال، ف لݣلتة لملحية ف الساحل د كاليفورنيا، لمتقبة يوهاپلورتشيس كاليفورنيينسيس (Euhaplorchis californiensis) كاتقلل قدرة لمضيّف حوت كيلي (killifish) على الجتيناب د لمفتارسين.Lafferty, K. D.; Morris, A. K. (1996). "Altered behavior of parasitized killifish increases susceptibility to predation by bird final hosts" (PDF). Ecology. 77 (5): 1390–1397. لپارازيط كايكبر وسط طيرا بݣر (egrets)، لي ف لغالب كاياكلو حيتان كيلي لمقيوصين عوض لي مامقيوصينش. متال خر هي لپروطوزا طوكسوپلازما ݣوندي (toxoplasma gondii)، لي هو پارازيط كايكبر ف لقطوط و لايني يقدر يكون مهزوز من بزاف د لحيوانات لخرين. الطوبات لمامقيوصينش كايجتانبو روايح لقطوط، و لكن الطوبات لمقيوصين ب ط.ݣوندي كايتجدبو ل ريحتهم، هادشي لي يقدر يزيد من الدّوزان ل مضيّفين قطوط.Berdoy, M.; Webster, J. P.; Macdonald, D. W. (2000). "Fatal attraction in rats infected with Toxoplasma gondii". Proc. Biol. Sci. 267 (1452): 1591–4. لمالاريا پارازيط كايعدّل ريحة الجلد ديال لمضيّفين لبنادميين، هادشي كايزيد من الجادبية ديالهم ل الناموس و ف التالي كايطلّعو من حتيمال لپارازيط يدوز.de Boer, Jetske G.; Robinson, Ailie; Powers, Stephen J.; Burgers, Saskia L. G. E.; Caulfield, John C.; Birkett, Michael A.; Smallegange, Renate C.; van Genderen, Perry J. J.; Bousema, Teun; Sauerwein, Robert W.; Pickett, John A.; Takken, Willem; Logan, James G. (August 2017). "Odours of Plasmodium falciparum-infected participants influence mosquito–host interactions". Scientific Reports. 7 (1): 9283. الرتيلا سيكلوزا آرجينطييوآلبا (Cyclosa argenteoalba) ديما كايكونو لاصقين فيها اللارڤات د الرزوزي لي كايبدلو من سلوك ديالهم ف صنيع لخيوط. ف عوض ماينتجو خيوط معلكين و ببوشيين الشكل نورمال، منين لپارازيط كايكون لاصق فيهم كايبداو يصنعو خيوط مبسطين. هاد السلوك لمتلاعب بيه بقى طوْل و كان بارز كتر ب قدر ما لپارازيطات بقاو ملاصقين ف الرتيلا ل مدة طوْل.Takasuka, Keizo (16 September 2019). "Evaluation of manipulative effects by an ichneumonid spider-ectoparasitoid larva upon an orb-weaving spider host (Araneidae: Cyclosa argenteoalba) by means of surgical removal and transplantation". The Journal of Arachnology. 47 (2): 181
تصغير|خسران لخصلة: بقة لفراش سيميكس ليكتولاريوس ݣاعما كاتطير، بحال بزاف د لحشرات لي پارازيطات برّاويين.

 خسران لخصلة 
لپارازيطات كايقدرو يستاغلو مضيّفينهم باش يديرو شلا وضايف و يلا مضيّفينهم ݣاعما، كايخصهم يديروهم ل ريوسهم. لپارازيطات لي كايخسرو هاد لوضايف من بعد كايولي عندهم آڤونطاج د لعزيلة، حيت كايقدرو يميّلو لموارد ل جيهة لمكاترة. بزاف د پارازيطات لبراويين من لحشرات بحال بق لفراش (bedbugs)، بق سحات الايل (batbugs)، لݣمل و لبرغوت خسرو لقدرة ديالتهم على الطيران، و ف بلاصة هادشي ولاو كايعولو على مضيّفينهم ف الطرونسپور.Alexander, David E. (2015). On the Wing: Insects, Pterosaurs, Birds, Bats and the Evolution of Animal Flight. Oxford University Press. p. 119. خسران لخصلة (Trait loss) ب شكل عام منتاشر بزاف ف لپارازيطات.Poulin, Robert (September 1995). "Evolution of parasite life history traits: myths and reality" (PDF). Parasitology Today. 11 (9): 342–345. واحد لمتال شديد هو خنونية لبواغ (myxosporean) هينيݣويا زشوكيي (Henneguya zschokkei) لي هو پارازيط دخلاني ديال لحوت، و لحيوان لي بوحدو معروف بلي خسر لقدرة على باش يتنفس ب شكل آيروبي (ب شكل خلوي): لخلايا دياولو ناقصهم لميطوكوندريا (mitochondria).Yahalom, Dayana; Atkinson, Stephen D.; Neuhof, Moran; Chang, E. Sally; Philippe, Hervé; Cartwright, Paulyn; Bartholomew, Jerri L.; Huchon, Dorothée (19 February 2020). "A cnidarian parasite of salmon (Myxozoa: Henneguya) lacks a mitochondrial genome". Proceedings of the National Academy of Sciences. 117 (10): 5358–5363.

 دفاعات لمضيّف 
لمضيّفين طوورو شلا إجراءات دفاعيين ضد لپارازيطات دياولهم، بحال لبارييرات لفيزيائيين كيف الجلد عند السلسوليات،"Host–Parasite Interactions Innate Defenses of the Host" (PDF). University of Colorado. سيسطيم لمناعة عند لبزولياتMaizels, R. M. (2009). "Parasite immunomodulation and polymorphisms of the immune system". J. Biol. 8 (7): 62. و لحشرات لي كايزوْل لپارازيطات ب شكل مداوم،Jeanne, Robert L. (1979). "Construction and Utilization of Multiple Combs in Polistes canadensis in Relation to the Biology of a Predaceous Moth". Behavioral Ecology and Sociobiology. 4 (3): 293–310. و لموركبات لكيماويين الدفاعيين عند النبات.Runyon, J. B.; Mescher, M. C.; De Moraes, C. M. (2010). "Plant defenses against parasitic plants show similarities to those induced by herbivores and pathogens". Plant Signal Behav. 5 (8): 929–31.

عالم لبيولوجيا و.د.هاميلتن (W. D. Hamilton) قال بلي لمكاترة الجنسية تقدر تكون تطوورات باش تعاون ف غليب شلا پارازيطات ب سباب لاكتيڤاسيو ديال معاودة التركاب الجيني (genetic recombination)، و تخلاط الجينات باش يتصايبو تركابات جينيين منوعين. هاميلتن ورى ب موضيل ماطيماتيك بلي لمكاترة الجنسية كاتكون تابتة ب شكل تطووري ف مواقف مبدلين، و بلي التوقوعات د النضرية واتاو لإيكولوجيا لفعلية ديال لمكاترة الجنسية.Hamilton, W. D.; Axelrod, R.; Tanese, R. (May 1990). "Sexual reproduction as an adaptation to resist parasites (a review)". Proceedings of the National Academy of Sciences. 87 (9): 3566–3573.Ebert, Dieter; Hamilton, William D. (1996). "Sex against virulence: the coevolution of parasitic diseases". Trends in Ecology & Evolution. 11 (2): 79–82. غير هو، يقدر يكون واحد التناقوض بين لأهلية لمناعية (immunocompetence) و خصايل الجنس التانويين د الدكور لمجاوجين من لمضيّفين السلسوليين، بحال نمط الريش عند الطاوس و اللبدة عند السبوعا. هادشي حيتاش هورمون الطيسطوسطيرون د الدكر كايحفز النمو ديال خصايل الجنس التانويين، ب تخيار بحال هاد الدكور ف لعزيلة الجنسية، على حساب التنقاص من الدفاعات ديالهم د لمناعة.Folstad, Ivar; Karter, Andrew John (1992). "Parasites, Bright Males, and the Immunocompetence Handicap". The American Naturalist. 139 (3): 603–622.
 السلسوليات 
تصغير|الجلد الناشف د السلسوليات كيف لي عند لوزغة قصيرة لݣرون ماكايخلّيش بزاف د لپارازيطات يدخلو.
لباريير لفيزيائية ديال الجلد لقاصح و الناشف و لي ماكايدخلش لما عند الزواحف، الطيور و لبزوليات ماكايخليش لميكروؤرݣانيزمات لمستعمرين يدخلو ل لكسدة. الجلد د بنادم حتى هو كايفرز ليدام (sebum)، لي كايكون طوكسيك ل جل لميكروؤرݣانيزمات. من الجيهة لخرة، لپارازيطات لي كبر ف لقد بحال لمتقوبات كايديطيكطيو لموركابات لكيماويين لي كايخرجو من الجلد باش يعرفو لبلاصة د مضيّفينهم ف لوقيتة لي كايدخلو ل لما. لبزاق و الدموع د السلسوليات فيهم الليزوزيم، لي هو أونزيم كايهدم حيوط لخلية (cell walls) د لباكتيريات لمدرمين. و يلا لأورݣانيزم فات من لفم و داز، لخط الجاي د الدفاع كايكون هو لمعدة ب لاسيد هيدروكلوريك ديالها، لي طوكسيك ل لغالبية د لميكروؤرݣانيزمات. شي پارازيطات مصرانيين عندهم غلاف براوي قاصح و غليض لي كايتهضم تقيل ولا ماكايتهضمش ݣاع، هادشي لي كايخلّي لپارازيط يدوز من لمعدة حي، و ف هاد لوقيتة كايدخل ل مصارن و كايبدا لمرحالة الجاية من حياتو. غير كايولي لپارازيط وسط لكسدة، كايخصو يتحارب معا پروتينات السيروم (serum proteins) و الريسيپطورات د معرفة النماط (pattern recognition receptors) ديال سيسطيم لمناعة، لخلويين و الداخل خلويين، هادشي لي كايزند لخلايا اللمفاويين (lymphocytes) د سيسطيم لمناعة لآضاپتيڤ بحال لخلايا طي (T cells) و لخلايا بي (B cells). هاد لخلايا عندهم ريسيپطورات لي كايعرفو لپارازيطات.

 لحشرات 
لحشرات دايماً كايآضاپطيو عشاشهم باش ينقصو من التبرزيط. متلاً، واحد من لسباب لمفتاحيين علاش الرزوزية پوليسطيس كانادينسيس (Polistes canadensis) كاتعشش ف بزاف د الشهاد (combs)، عوض ما تبني شهد واحد بحال بزاف د النواع ف ݣنسها، هو باش ماتقاصش من لعت د لفراش (tineid moths). عتة لفراش كاتحط بيضها وسط عشاش الرزوزي و من بعد هاد لبيضات كايفقسو ل لارڤات لي كايحفرو من خلية ل خلية و كايفرسو الشرانق د الرزوزي. الرزوزيات لبالغين كايحاولو يزوْلو و يقتلو بيضات و لارڤات لعت ب مضيغ لقنات د لخليات، و ب طليان لخليات ب واحد ليفراز فمّي لي كايعطي ل لعش واحد لمضهر قهوي غالق.

 النبات 
تصغير|طاشات ف وراق لبلوط. لموركابات لكيماويين لي كايخرجو من الشجرة كايحدّو من التفراق د الشومپينيوات لپارازيطيين، لحاصول د هادشي هوما واحد الجلخات ضايرين ديال النسيج لمضرور.
النبات كايستاجب ل هجمات لپارازيطات ب سيرية د الدفاعات لكيماويين، بحال پوليفينول أوكسيداز (polyphenol oxidase)، تحت لكونطرول د مجاري السينيالات ديال آسيد لياسمين-اللاحساس (jasmonic acid-insensitive) و آسيد الساليسيك (Salicylic acid).Thaler, Jennifer S.; Karban, Richard; Ullman, Diane E.; Boege, Karina; Bostock, Richard M. (2002). "Cross-talk between jasmonate and salicylate plant defense pathways: effects on several plant parasites". Oecologia. 131 (2): 227–235. لمجاري لمبدلين د لمواد لكيماويين لبيو كايتآكتيڤاو ب هجمات مبدلين، و لمجاري ب جوج كايمكن ليهم يتفاعلو بيناتهم يا ب شكل إيجابي ولا سلبي. ب شكل عام، النبات كايقدر يبدا يا ستيجابة محددة ولا مامحدداش.Frank, S. A. (2000). "Specific and non-specific defense against parasitic attack" (PDF). J. Theor. Biol. 202 (4): 283–304. الستيجابات لمحددين كايشملو لمعرفة د لپارازيط ب الريسيپطورات لخلووين د النبتة، هادشي لي كايودي ل واحد الستيجابة مجهدة و لكن مضبوطة: لمواد لكيماويين الدفاعيين كايتنتجو ف جوايه لبلاصة فين تديطيكطا لپارازيط، و كايبلوكيو التفراق ديالو، و زيد كايجتانبو تضياع لينتاج الدفاعي ف لوقيتة لي ماكايحتاجوهش. الستيجابات الدفاعيين لمامحددينش كايكونو نضاميين (systemic)، هادشي كايعني بلي الستيجابات مامحصورينش على شي موضع فلاني ف النبتة، و لايني كايتفرّقو على طول النبتة، هادشي لي كايخلييهم ساويين ف خسران الطاقة. هاد الستيجابات عندهم مفعولية ضد واحد لقاعدة عريضة من لپارازيطات. منين كايوليو مضرورين، من نواع بحال ليرقات حرشفيات الجناوح (lepidopteran caterpillars)، وراق د النبتات بحال الدرة و لقطن كايطلقو كمية زايدة من لمواد لكيماويين الطايرين بحال الطيرپينات (terpenes) لي كايطلقو سينيال بلي هوما تهجم عليهم؛ واحد التأتير د هادشي هو جديب الرزوزيات شباه لپارازيطات، لي كايهجمو على ليرقات.Paré, Paul W.; Tumlinson, James H. (1 October 1999). "Plant Volatiles as a Defense against Insect Herbivores". Plant Physiology. 121 (2): 325–332.

 لإيكولوجيا و لمحافضة 
 لإيكولوجيا و لپارازيطولوجيا 
تصغير|لعتيق ديال كونضور كاليفورنيا من النقيراض كان مشروع ناجح و غالي، و لايني لپارازيط لبراّوي د الطير، لݣملة كولپوسيفالوم كاليفورنيسي، ردّوها منقارضة.
التبرزيط و تطوور لپارازيط حتى ل لقرن 21 كانو كايتدرسو من لعولاما د لپارازيطات (parasitologists)، ف واحد لعلم محكوم عليه ب الطب، ف عوض عولاما د لإيكولوجيا ولا عولاما د لبيولوجيا التطوورية. وخا التفاعولات مضيّف–پارازيط كانو مواضيع إيكولوجيين و موهيمين ف التطوور، التاريخ د لپارازيطولوجيا تسبب ب داكشي لي عيّط ليه عالم لإيكولوجيا روبرت پولين "لهريف على التبرزيط من لعولاما د لپارازيطات"، هادشي خلّا عولاما د لإيكولوجيا يتجاهلو هاد الجيهة. هادشي كان على حساب ريّو "مؤسف"، حيت لپارازيطات "عومالا د لعزيلة الطبيعية موجودين ف كل بلاصة" و قوّات شداد ف التطوور و لإيكولوجيا.Poulin, Robert (2007). Evolutionary Ecology of Parasites. Princeton University Press. p. X, 1–2 على حساب ريّو، التقسام طويل لمادى بينات لعلوم حد من تباديل لأفكار، ب مؤتمرات مفرقين و جورنالات مفرقين. اللوغات التقنيين د لإيكولوجيا و لپارازيطولوجيا شي خطرات كايجمعو ف نفس لكلمات معاني مبدلين. زيد كاينين تبدالات فلسافيين، لي تأترو من الطب، "بزاف د عولاما لپارازيطات قبلو بلي التطوور ودّى ل نقصان ف جهد (virulence) لپارازيطات، ف لوقيتة لي النضرية التطوورية لمعاصرة كانت غاتوقع مادى كبر د النتائيج".

لعلاقات لمعقدين د لپارازيطات كايخلّيوهم صعاب باش تبلاصيهم ف شباكي لماكلة: متقوبة وحدة (trematode) ب كتر من مضيّف واحد على قبل دورات لحياة لكتار لي عندها غاتشد ف نفس لوقت بزاف د لمواضع ف الشبكة د لماكلة، و غاتقدر توجّد سيريات د لكوران الطاقي (energy flow)، هادشي لي دوّخ التحليل. فوق من هادشي، مادام ف كل حيوان تقريباً پارازيطات (بزاف)، لپارازيطات قادرين يشدو النيڤوات الطوپ ف كل شبكة د لماكلة.

لپارازيطات كايقدرو يلعبو واحد الدور ف لمكاترة د النواع اللاأصليين (non-native). كا إيكزومپل، لعقريشات لخوضر لمستعمرين (green crabs) كايتقاصو ب شكل صغير من لمتقوبات لأصليين (native) ف الساحل لأطلاسي الشرقي. هادشي كايعاونهم باش يطغاو ف لمنافسة على لعقريشات لأصليين بحال عقريشة الصخر لأطلاسية (Atlantic Rock Crab) و عقريشة يونس (Jonah Crab).Blakeslee, April M. H.; Keogh, Carolyn L.; Fowler, Amy E.; Griffen, Blaine D.; Todd, Peter Alan (1 June 2015). "Assessing the Effects of Trematode Infection on Invasive Green Crabs in Eastern North America". PLOS ONE. 10 (6): e0128674.

لپارازيطولوجيا لإيكولوجية تقدر تكون موهيمة ف لمحاولات د لكونطرول، بحال ف وقيت لحملات على قبل التفنية د دودة غينيا (Guinea worm). وخا لپارازيط تفنّى ف ݣاع لبلدان من غير ربعة، الدودة بدات تخدّم الجران كا مضيّفين وساطا قبل مايقيصو لكلاب، هادشي كايخلّي لكونطرول صعب كتر ب لموقارنة معا يلا كانو لعلاقات مفهومين حسن.Eberhard, M. L. (August 2016). "Possible Role of Fish and Frogs as Paratenic Hosts of Dracunculus medinensis, Chad". Emerging Infectious Diseases. 22 (8): 1428–1430.

 الساس لمنطقي على ود لمحافضة 
وخا لپارازيطات كايتعتابرو ب شكل عريض بلي كايجيبو الضّر، التفنية ديال ݣاع لپارازيطات ماغاتكونش فيها لفايدة. كايكوّنو لپارازيطات علاقل النص د التنواع لحيوي؛ كايلعبو أدوار إيكولوجيين موهيمين؛ و بلا بيهم؛ لكائنات لحيين يقدرو يميلو ل جيهة لمكاترة اللاجنسية (asexual reproduction)، و ف التالي التنقاص د تنواع لخصايل الجايين من لمكاترة الجنسية.Holt, R. D. (2010). "IJEE Soapbox: World free of parasites and vectors: Would it be heaven, or would it be hell?" (PDF). Israel Journal of Ecology and Evolution. 56 (3): 239–250. لپارازيطات كايعطيو واحد لوپورتونيطي على ود الطرونسفير د لماطيريال الجيني بين النواع، هادشي لي كايسهل التبدال التطووري.Combes, Claude (2005). The Art of being a Parasite. University of Chicago Press. بزاف د لپارازيطات كايخصهوم كتر من مضيّف د نواع مبدلين باش يكملو دورات حياتهم و كايعولو على التفاعولات مفتارس-فريسة ولا التفاعولات لإيكولوجيين التابتين لخرين باش يوصلو من شي مضيّف ل واحد آخر. عليها حضور لپارازيطات كايلمّح بلي لإيكوسيسطيم ف صحة مزيانة.Hudson, Peter J.; Dobson, Andrew P.; Lafferty, Kevin D. (2006). "Is a healthy ecosystem one that is rich in parasites?" (PDF). Trends in Ecology & Evolution. 21 (7): 381–385.

لپارازيط لبرّاوي، قملة كونضور كاليفورنيا (Colpocephalum californici) ولّات قضية معروفة د لمحافضة. واحد لپروݣرام د لمجاوجة لكاپتيڤ كبير و ساوي بزاف تدار ف ميريكان باش يعتقو كونضور كاليفورنيا (California condor). لي كان مضيّف د واحد لݣملة، لي عاشت فيه بوحدو. أي ݣملة تلقات "تقتلات عمداً" ف وقيت لپروݣرام، باش يخلّيو لكونضور ف أحسن صحة ممكنة. لحاصول كان بلي تعتق نوع واحد لي هو لكونضور و رجع ل لبريّة، ف لوقيتة لي النوع لاخر، لي هو لپارازيط ولا منقارض.Stringer, Andrew Paul; Linklater, Wayne (2014). "Everything in Moderation: Principles of Parasite Control for Wildlife Conservation". BioScience. 64 (10): 932–937.

وخا لپارازيطات دايماّ كايتحييدو ف التصوار د شباكي لماكلة، هوما ف لعادة كايشدو لموضع لفوݣاني. لپارازيطات يقدرو يخدمو بحال النواع لمفتاحيين (keystone species)، حيت كاينقصو من لحكام ديال لمنافسين لفوݣانيين و كايخلّيو النواع لمنافسين يكونو موجودين ف نفس لبلاصة.Lafferty, Kevin D.; Allesina, Stefano; Arim, Matias; Briggs, Cherie J.; et al. (2008). "Parasites in food webs: the ultimate missing links". Ecology Letters. 11 (6): 533–546.Chase, Jonathan (2013). "Parasites in Food Webs: Untangling the Entangled Bank". PLOS Biology. 11 (6): e1001580.
تصغير|لپارازيطات كايكونو موزّعين ب شكل مامساويش بينات مضيّفينهم، جل لمضيّفين ماعندهم حتى پارازيط، و شوية د لمضيّفين فيهم لاغلابية د نسمة لپارازيطات. هاد التوزيع كايخلّي خودان لعيينات صعيب و محتاج تهلية ف تخدام السطاتيستيكات.

 لإيكولوجيا لكمية 
ف لعادة نوع د لپارازيط فرّادي عندو توزيع مجمّع على طول لحيوانات لمضيّفين، هادشي كايعني بلي جل لمضيّفين هازّين معاهم شوية د لپارازيطات، ف لوقيتة لي مضيّفين قلال هازّين معاهم كمية كبيرة ب زايد من لفراد د لپارازيطات. هادشي كايشكل ل الطلبا د إيكولوجيا لپارازيطات مشاكيل كايتخادو ف لبال، حيتاش كاترد السطاتيستيكات لپاراميطريين (parametric statistics) لي كايتخدّمو من عولاما د لبيولوجيا بلا فايدة. الطرونسفورماسيو د الضونيات (Log-transformation) قبل التطباق د شي طيسط پاراميطري، ولا التخدام د السطاتيستيكات اللاپاراميطريين (non-parametric statistics) كايتوصّى بيهم من شلا كتاتبيا، و لايني هادشي يقدر يزيد مشاكيل كتر، عليها لپارازيطولوجيا لكمية (quantitative parasitology) مبنية على ميطودات بيوسطاتيستيكيين متطوورين كتر.Rózsa, L.; Reiczigel, J.; Majoros, G. (2000). "Quantifying parasites in samples of hosts" (PDF). J. Parasitol. 86 (2): 228–32.

 التاريخ 
 الزمان لقديم 
لپارازيطات لبنادميين منهم الدود السطواني، دودة غينيا، (Guinea worm)، الدود لمشعر (threadworms)، و السينتات تدكرو ف تسجالات لبرديات لمصريين هادي 3000 عام قبل التاريخ ل لقدّام؛ بردية إيبيرس (ebers papyrus) وصفات الدودة لخطافية (hookworm). ف ليونان لقديمة، لپارازيطات كيف السينتا د لحلوف (pork tapeworm) توصفو ف كورپوس هيپوقراط (Hippocratic Corpus)، أما لكتاتبي لكوميكي د لمسراحيات آريسطوفانيس (Aristophanes) عيّط على السينتات "التبروري". الطبا الروميين سيلسوس و ݣالينوس وتّقو الدودات السطوانيين آسكاريس لومبريكويديس (Ascaris lumbricoides) و إينطيروبيوس ڤيرميكولاريس (Enterobius vermicularis).Cox, Francis E. G. (June 2004). "History of human parasitic diseases". Infectious Disease Clinics of North America. 18 (2): 173–174.

 الزمان لمتوسط 
تصغير|لوحة من لكتاب د فرانتشيسكو ريدي، (مولاحضات على لكائنات لحيين لملقيين ف الداخل د لحيوانات لحيين (Osservazioni intorno agli animali viventi che si trovano negli animali viventi)، 1684
ف كتابو لقانون ف الطب، لي كمل ف 1025، الطبيب لفارسي بن سينا شجل لپارازيطات لبنادميين و لحيوانيين منهم الدود السطواني، الدود لمشعر، دود غينيا، و الدود الشريطي (سينتات).

ف كتابو د 1397، معاهدة الدولة، علم و تطباق فن الرعي (Traité de l'état, science et pratique de l'art de la Bergerie)، جون دو بغي (Jehan de Brie) كتب لوصف اللولاني على شي متقوبة (trematode) لي هي لپارازيط الدخلاني مورقة لكبدة (Fasciola hepatica).Cheng, Thomas C. (1973). General Parasitology. Academic Press. pp. 120–134.Humphrey-Smith, Ian, ed. (1993). Sept siècles de parasitologie en France [The French School of Parasitology] (in French). Société Française de Parasitologie. pp. 26–29.

 الزمان لعصري لبكراني 
ف لپيريوض لعصرية لبكرانية، ف كتابو د عام 1668 تجاريب ديال الجيل د لحشرات (Esperienze Intorno alla Generazione degl'Insetti)، فرانتشيسكو ريدي وصف ب كل صراحة لپارازيطات الدخلانيين و لبراويين، ب رسيم لݣراد، اللارڤات د دبان لأيل النيفي (nasal flies of deer)، و لمورقة لكبدية.Ioli, A.; Petithory, J. C.; Theodorides, J. (1997). "Francesco Redi and the birth of experimental parasitology". Hist Sci Med. 31 (1): 61–66. ريدي قشع بلي لپارازيطات كايتديڤلوپاو من لبيضات، هادشي لي كايتناقض معا النضرية د الجيل التلقائي (spontaneous generation).Bush, A. O.; Fernández, J. C.; Esch, G. W.; Seed, J. R. (2001). Parasitism: The Diversity and Ecology of Animal Parasites. Cambridge University Press. p. 4. ف كتابو د عام 1684 موراقبات على لحيوانات لحيين لي كايتلقاو وسط لحيوانات لحيين (Osservazioni intorno agli animali viventi che si trovano negli animali viventi)، ريدي وصف و رسم كتر من 100 پارازيط منهم الدودة السطوانية لكبيرة عند بنادم لي كاتجيب مرض لآسكارس (ascariasis). ريدي كان أول واحد سمّى لكيسات (cysts) د لمشوكة لحبايبية (Echinococcus granulosus) لي تقشعات ب صيفتها پارازيطية ف لكلاب و لحوالا؛ قرن من بعد، ف 1760، پيطر سايمن پالاس قتارح ب شكل صحيح بلي هادو كانو اللارڤات د السينتات.

ف 1681، آنطوني ڤان ليوونهوك حضى و رسم لپارازيط لپروطوزواني الجيارديا لمصرانية (Giardia lamblia)، و ربطو ب "لخرى ديالو الجاري". هادا كان لپارازيط لپروطوزواني د بنادم اللول لي تقشع ب لميكروسكوپ. عوام قلال من بعد، ف 1687، لبيولوجيستات الطاليانيين دجيوڤاني كوزيمو بونومو و دجياتشينطو تشيسطوني وصفو الجربة (scabies) لي كاتجي من السوسة (mite) لپارازيطية، لقارمة الجربية (Sarcoptes scabiei)، هادشي لي علْمها ب صيفتها أول مرض بنادمي ب عامل مسبب ميكروسكوپي معروف."Acarus as the cause of scabies". University of Cagliari.
تصغير|رونالد روص ربح جايزة نوبل د 1902 حيت ورى بلي پارازيط لملاريا كايدوز على طريق الناموس. هاد الصفحة د 1897 من دفتار لمولاحضات كاتشجل لمولاحضات دياولو اللولانيين على هاد لپارازيط ف الناموس

 لپارازيطولوجيا 
لپارازيطولوجيا لعصرية تضيڤلوپات ف لقرن 19 ب مراقبات دقيقين و تجارب من بزاف د لباحتين و الطبا لكلينيكيين؛ هاد لموصطلاح تخدّم ل خطرة اللولى ف 1870."Parasitology". Merriam-Webster ف 1828، دجايمس آنرسلي وصف مرض لآميبات (amoebiasis)، لي هوما عدوات پروطوزوانيين د لمصارن و لكبدة، ب سباب لحمّال، إينطاميبا هيسطوليكا (Entamoeba histolytica)، لي ماتكتاشفش حتى ل 1873 من فغيدغيخ لوش. دجايمس پادجيت كتاشف الدودة السطوانية لمصرانية، الشعيرية لببوشية (Trichinella spiralis) ف بنادم ف عام 1835. دجايمس مكونل وصف متقوبة كبدة بنادم، لمتقوبة الشينوية (Clonorchis sinensis)، ف 1875. آلدجرنون طومس و غوضولف ليوكاغت صايبو ب شكل مستاقل أول كتيشاف د دورة لحياة د شي متقوبة، لمورقة لكبدية، ف تجريبة ف 1881–1883. ف 1877 پاتريك مانسن كتاشف دورة حياة الدود لفيلاري (filarial worms) لي كايسببو مرض لفيل اللمفاوي (elephantiasis) لي كايدوز ب الناموس. زيد على هادشي مانسن توْقّع بلي پارازيط لمالاريا، لپلازموديوم، كان عندو حمّال ناموسة، و قنع رونلد روص باش يقلب ف هاد لغرض. روص وكّد بلي التوقّوع كان صحيح ف 1897–1898. ف نفس لوقيتة، دجيوڤاني باتّيسطا ݣراسي و وحدين خرين وصفو مراحل دورة حياة پارازيط لمالاريا ف الناموس آنوفيليس (Anopheles). ب واحد شكل نوض لبلبالة، روص خدا جايزة نوبل ف 1902 على قبل لعمل ديالو، أما ݣراسي ماخداهاش. ف 1903، دايڤيد بروس إضونتيفيا هاد لپارازيط لپروطوزواني و لحمّال دبانة التسيتسي لي كاتجيب مرض لمتقبيات لإيفرقية (African trypanosomiasis).Ellis, Harold (March 2006). "Sir David Bruce, a pioneer of tropical medicine". British Journal of Hospital Medicine. 67 (3): 158.

 الجلبة 
ب لخودان ف لبال لاهمية د لمالاريا، ب 220 مليون واحد تقريباً مقيوص بيها سنوياً، شلا محاولات تدارو باش يقطعو الدوزان ديالها. بزاف د لميطودات د لوقاية من لمالاريا تجرّبو منهم التخدام د الضروݣات أونتيمالاريين باش يقتلو لپارازيطات ف الدم، التفنية ديال لحمّالا الناموس ديالها ب لورݣانوكلورين (organochlorine) و لموبيدات لحشريين لخرين، و الديڤلوپمو د جلبة لمالاريا. ݣاع هادو برهنو بلي فيهم لمشاكيل، ب لمقاومة د الضروݣ، لمقاومة د لموبيدات لحشريين، و السقوط لمعاود د الجلبات ف لوقيتة لي لپارازيط كايتطفّر (mutates)."Malaria and Malaria Vaccine Candidates". The College of Physicians of Philadelphia. 19 April 2017 على حساب 2015، أول جلبة ب لإيدن و لي بوحدها على قبل أي مرض پارازيطي د بنادم هي (RTS,S) على قبل مالاريا لپلازموديوم فالسيپاروم (Plasmodium falciparum malaria).Walsh, Fergus (24 July 2015). "Malaria vaccine gets 'green light'". BBC.

 لكونطرول لبيولوجي 
شلا ݣروپات د لپارازيطات، بحال لحمّالا لميكروبيين و الرزوزيات شباه لپارازيطات تخدّمو كا عوامل د لكونطرول لبيولوجي ف لفلاحة و لبستانة."Parasitoid Wasps (Hymenoptera)". University of MarylandEncouraging innovation in biopesticide development. Archived 15 May 2012 at the Wayback Machine European Commission (2008).

 لمقاومة 
پولين قشع بلي التخدام لوقائي د ضروݣات الدود لپارازيطي (anthelmintic drugs) ف لحوالا و لبݣر لمربيين كايتكوّن من واحد التجريبة عالمية مامكونطرولياش ف تطوور تاريخ لحياة د لپارازيطات دياولهم. لحاصول كايعوّل على واش الضروݣات كاينقصو الشونص د اللارڤا د الدود لپارازيطي ف لوصول ل لبلوغ. يلا آه، لعزيلة الطبيعية تقدر تكون متوقعة ل جيهة إنتاج لبيض بكري ف لعمر. يلا لا، الضروݣات كايأترو ب شكل ساسي على الدود لپارازيطي لبالغ، لعزيلة تقدر تسبب ف تعطال ف لبلوغ و زيادة ف الجهد (virulence). بحال هاد التبدالات كايبانو بلي مكمّلين: الدودة السطوانية طيلاضورساجيا سيركومسينكطا (Teladorsagia circumcincta) كاتبدل ف لقد لبالغ ديالها و ف موعدال لمكاترة (لخصوبة) كا ستيجابة ل الضروݣات.Poulin, Robert (2007). Evolutionary Ecology of Parasites. Princeton University Press. p. 265–266

 لأهمية التقافية 
 ف الزمانات لكلاسيكيين 
ف لحقبة لكلاسيكية، لكونصيپط د لپارازيط ماكانش عندو معنى تنقيصي ب شكل قاطع: لپارازيطوس (parasitus) كانو واحد الدور مقبول ف لموجتماع الرومي، فين كان شي حد يقدر يعيش ب الضيافة د وحدين خرين، كا ردّان د لجميل على "الشكير، السيرڤيسات لبساط، و لإيرادة على هزّان الدّل".Matyszak, Philip (2017). 24 Hours in Ancient Rome: A Day in the Life of the People Who Lived There. Michael O'Mara. p. 252.Damon, Cynthia (1997). "5". The Mask of the Parasite: A Pathology of Roman Patronage. University of Michigan Press. p. 148.

 ف التعاويد 
ف الريواية د لخليعة لݣوتيك د 1897، دراكولا، د برام سطوكر، و ف بزاف من لآضاپطاسيوات دياولها، لكونط دراكولا پارازيط مصاص الدم (ڤومپير). الناقدة لورا أوتيس قالت بلي "ب صيفتو شفّار، غاوي، صانع، و ميميك، دراكولا هو لپارازيط لموطلق. لغرض لكامل من لڤومپيريزم هو مصان دم الناس لخرين–لعيشة على حساب الناس لخرين".Otis, Laura (2001). Networking: Communicating with Bodies and Machines in the Nineteenth Century. University of Michigan Press. p. 216.

النواع لفضائيين لپارازيطيين لي كايعيّفو و يخلعو منتاشرين ب شكل عريض ف التعاويد لعلمي."Parasitism and Symbiosis". The Encyclopedia of Science Fiction. 10 January 2016Dove, Alistair (9 May 2011). "This is clearly an important species we're dealing with". Deep Sea News. متلاً ف لفيلم د 1979 د ريدلي سكوت آليين (Alien).Pappas, Stephanie (29 May 2012). "5 Alien Parasites and Their Real-World Counterparts". Live Science.Sercel, Alex (19 May 2017). "Parasitism in the Alien Movies". Signal to Noise Magazine. ف واحد اللقطة، واحد الزينومورف (xenomorph) شرݣ الصدر د راجل ميت من الداخل و خرج من وسطو، ب الدم مرشوش تحت واحد الضغط زايد لي معاونينو لمينات د التفرݣيع (explosive squibs). لأعضاء د لحيوان تخدّمو باش يزيدو ف تأتير الصدمة. اللقطة تفيلمات ف شدّة وحدة، و الرياكسيو د لممتيلين كانت فيها الدهشة.Nordine, Michael (25 April 2017). "'Alien' Evolution: Explore Every Stage in the Xenomorph's Gruesome Life Cycle. Celebrate Alien Day with a look at the past, present and future of cinema's most terrifying extraterrestrial". IndieWire.

 مصادر 

 
تصنيف:إيكولوجيا لمرض
تصنيف:پارازيطولوجيا
تصنيف:إيكولوجيا